
ORANJESTAD - 11 voto di e fraccion di AVP a vota pro e ley di emergencia pa gobierno por cumpli cu su obligacionnan fmanciero. Ta trata di un suma di 
339 miyon florin for di cual casi 164 miyon florin ta pa paga debe y interes. 

Lesa e detayenan riba pagina A3 

Aruba a haya 
‘downgrade’ di 
Fitch di BBB 
pa BBB- 

ORANJESTAD — Fitch 
Ratings a ‘downgrade rat- 
ing’ di Aruba ahustando out- 
look di negativo pa estable. 
E institucion ta premira un 
averahe di crecemento eco- 
nomico di 2,6 porciento 
entre 2014 y 2016. Durante 
e periodo aki, e deficit lo 
mester baha na un averahe 
di 7,3 porciento. Algo, cu 
ta leu ainda di e meta di un 
balanced budget na 2017. 

Dia di luto nacional na Hulanda 



EINDHOVEN- Gobierno Hulandes a decreta e dia ayera 
como dia di luto nacional. Esaki, relaciona cu e tragedia di 
e avion di Malaysian Airlines den cua 193 ciudadano cu na- 
cionalidad Hulandes a perde nan bida. Tabata tin masha hopi 
iniciativa particular pa conmemora esunnan cu a fayece den 
e tragedia. 

Aruba a haya ‘downgrade’ di Fitch pa BBB-, 
outlook a cambia pa estable 


ORANJESTAD — Fitch 
Ratings a ‘downgrade rat- 
ing’ di Aruba di BBB pa 
BBB ahustando outlook 
di negativo pa estable. Fitch 
ta premira un averahe di 
crecemento economico di 
2,6 porciento entre 2014 y 
2016. Den mesun periodo di 
dos aña aki, deficit lo mes- 
ter baha na un averahe di 
7,3 porciento locual ta leu 
ainda di e meta di un bal- 
anced budget na 2017. 

Fitch ta haya cu e riesgonan ta 
den balans cu e oportunidad- 
nan cu tin y pesey ta cambia e 
outlook pa estable. Factornan 
cu lo por mehora esaki ta con- 
solidacion fiscal exitoso dor di 
baha debe nacional y deficit y 
mas ehecucion di plannan di 
infrastructura y inversion priva 
pa asina hisa crecemento eco- 
nomico mas lihe. Factornan 
cu lo por cambia outlook pa 
negativo ta mas debe, menos 
reservanan internacional y mas 
condicionnan pa por fia y fi- 
nalmente deterioro di relacion 
constitucional cu Hulanda. 
Fitch ta asumi cu Valero lo 
keda cera y lo manetene su op- 
eracion di transshipment. Ade- 
mas ta premira crecemento 
bek den turismo for di Merca 
pero menos for di Venezuela 
mirando cu frecuencia di vue- 
lonan lo bira menos y Venezo- 
lanonan lo haya mas dificultad 
pa haya dollar. Dos paisnan 
aki ta constitui 76 porciento di 
Aruba su mercado turistico y 
ultimo añanan mercado Vene- 
zolano a mantene turismo di 
Aruba riba pia. 

Factornan 

Argumentonan pa e down- 
grade segun comunicado di 
Fitch ratings ta entre otro 
cierre di Valero y metanan ofi- 
cial cu a wordo cambia cu lo 


a kita confiansa den gobierno 
su compromiso pa consolida- 
cion fiscal. Minister saliente 
di Financia Juan David Yraus- 
quin su reaccion riba esaki 
tabata cu net pasobra Valero 
a cera y crisis mundial ta den 
full swing, gobierno mester 
a adapta metanan cada biaha, 
locual kisas agencianan di rat- 
ing lo no compronde of bay di 
acuerdo cune. Segun Fitch, cos 
lo a bay te asina leu cu gober- 
nador Fredis Refunjol a keda 
sin firma presupuesto y a yama 
secretariado di CFT aden pa 
investiga esaki. Yrausquin a 
nombra factor aki sinembargo 
un di e causantenan di e down- 
grade, siendo cu e formula- 
cion di Fitch ta diferente y ta 
djis menciona paso tuma di 
gobernador ilustrando severi- 
dad di situacion economico. 
Esaki no a impedi minister 
Yrausquin pa declara cu Fitch 
tabata sumamente preocupa 
pa loke ta e impasse entre go- 
bierno di Aruba y gobernador 
Refunjol y cu e mester a tene 
cantidad di yamada cu nan rep- 
resentantenan pa sigura nan 
cu situacion no ta alarmante. 
Sinembargo Fitch den su co- 
municado ta juist bisa cu loke 
nan ta categorisa como 'su- 
pervision di Hulanda' lo yuda 
Aruba atene su mes miho na 
baha su debe y deficit. Es mas, 
e cambio di Fitch su outlook 
pa Aruba pa estable ta basa en 
parte riba intervencion di Hu- 
landa. 

'Fitch no ta ilustra realidad' 

Minister Yrausquin ta haya 
sinembargo cu e informe di 
Fitch no ta ilustra e bista eco- 
nomico real di Aruba. "No 
a tene cuenta cu e diferente 
medidanan fiscal, economico 
y structural importante cu nos 
a tuma pa reduci e deficit di 
Aruba den 2014 y mas aleu, y 


no ta reconoce nos compro- 
miso pa sigui riba e caminda 
pa un sistema fiscal sostenibel 
a termino medio. Nos ta com- 
prometi pa sigui traha cu Fitch 
Ratings pa nan por yega na un 
miho comprondemento di nos 
logronan y tambe nos progreso 
pa logra nos meta cu tempo.” 
S&P 

Di otro banda, a trece dilanti 
e rating recien di Standard & 
Poor's, cu ta proyecta cu es- 
fuersonan di gobierno 'lo guia 
Aruba na stabilisacion di e pre- 
sion di debe bruto di Aruba na 
60% di e GDB, cu ta similar 
na paisnan di mesun tamaño 
y cu mesun GDP.' Gobier- 
no ta reitera cu menos cu un 
luna pasa, Standard & Poor’s a 
afirma Aruba su evaluacion na 
'BBB + '/stable sovereign credit 
rating', cu ta dos nivel di evalu- 
acion mas halto cu esun di 
Fitch Rating. 

'Rating lo drecha atrobe' 

Yrausquin ta convenci cu riba 
termino lo yega atrobe na rat- 
ingnan positivo di Fitch pa 
Aruba, cu e receta cu gobi- 
erno ta uzando caba pa e ul- 
timo añanan, pues reforsando 
industria turistico, tratando di 
reduci dependencia riba com- 
bustibelnan mineral y estab- 
leciendo pilarnan economico 
nobo manera un hub di Hu- 
landa y Europa pa Latino- 
America 'pa sigura e viabilidad 
economico a largo plaso y e 
bienestar social'. "Nos econo- 
mia actual ta refleha e esfuer- 
sonan ey, y e presupuesto 2014 
hunto cu e reformanan grandi 
aproba recientemente ta e con- 
firmacion di e compromiso di 
Gobierno pa yega na e plan di 
consolidacion fiscal cu a keda 
acorda cu e electorado, nos 
partnernan den dialogo social, 
y comunidad en general", se- 
gun Yrausquin. E mandatario 


saliente ta mantene cu gobier- 
no di Aruba ta keda para duro 
riba plan di consolidacion fiscal 
cu a formula na 2013. Plan aki 
ta encera medidanan di auste- 
ridad y reformanan structura 
den siguridad social, mientras 
cu na mesun momento ta in- 
verti den calidad di bida di 
ciudadanonan y den e infra- 
structura necesario pa sigura 
cu industria turistico di Aruba 
ta keda na nivel. 

Likides y cooperacion cu CFT 
Mientras tanto parlamento 
a trata ley di fmanciamento 
di emergencia ayera. Mo- 
tibo pa esaki tabata pa asina 
asisti likides. A puntra minis- 
ter Yrausquin con ta para cu 
likides di gobierno di Aruba na 
momento aki y e mandatario 
saliente a bisa cu a premira 
tardansa y hunto cu tesorero a 
tuma medidanan pa asina per- 
cura cu gobierno por cumpli 
cu tur su compromisonan fi- 
nanciero te aki dos luna. Tam- 
be tin e asunto di secretariado 
di College Financieel Toezicht 
(CFT) Minister Yrausquin a 
confirma antayera ademas cu 
gobierno su prohibicion riba 
su trahadonan ta keda vigente. 
A puntre kico lo warda amb- 
tenaarnan cu toch ta dicidi pa 
coopera, anto Yrausquin a re- 
sponde cu nan lo ta actuando 
empugna di nan mesun com- 
promiso cu gobierno y cu tin 
reglanan cla pa loke ta con- 
secuencianan. E mandatario 
saliente a reitera cu prohibi- 
cion aki ta pasobra Hulanda y 
gobernador nan metemento 
den fmanzas publico di Aruba 
ta ilegal. trahadonan cu coop- 
era lo ta cooperando pues cu 
actonan illicito segun Yraus- 
quin den su ultimo conferen- 
cia di prensa como minister di 
Finanzas den gabinete Mike 
Eman II. Q 


OM Corsou: entrega armapa desarma Corsou 

Na momento cu haya necesario por bin cu un accion similar na Aruba 


ORANJESTAD - Ministe- 
rio Publico (OM) por in- 
troduci un accion pa baha 
e cantidad di arma ilegal cu 
ta circula riba Aruba, esaki 
conhuntamente cu otro de- 
partamentonan. Algun aña 
pasa Aruba a haci esaki cual 
a wordo conclui segun voc- 
ero di OM, Ann Angela. 

Na aña 2009 den lunanan oc- 
tober y december na Aruba, 
OM tabata tin un accion di 
entrega di arma ilegal, cual ta 
un maneho pa combati canti- 
dad di arma. E acuerdo tabata 
encera cu e persona cu entrega 
un arma ilegal lo no wordo 
persigui, segun sra. Angela. 

E tempo ey 19 arma di candela 
ilegal a wordo entrega for di 


cual 5 tabata esunnan largo, 7 
di nan tabata pistol anto 6 re- 
volver, sra. Angela a bisa. 

Motibo di robo 

Bon Dia Aruba a puntra sra. 
Angela si esaki ta algo cu ta 
wordo haci regularmente 
despues cu pasa algun aña. Sr. 
Angela a bisa cu e accionnan 
aki ta wordo haci na momento 
cu tin indicacion cu tin e nece- 
sidad ey. “E tempo cu e accion 
a wordo organisa na 2009 ta- 
bata pa motibo di un robo cu a 
tuma luga”. Ladronnan a horta 
den un cas di un persona cu ta 
colecciona arma y a bay cu es- 
akinan. 

Despues di e robo aki a bin 
regla nobo tambe pa e manera 
cu mester warda arma na cas, 
por ehempel e mester ta den 


un safe, segun sra. Angela. Den 
un otro edicion Bon Dia Aru- 
ba lo publica e cambionan di 
ley pa personanan cu tin arma 
di candela na cas. 

Accion na Corsou 

Fiscal mayor Heiko de Jong 
a anuncia recientemente cu 
husticia ta bay cuminsa cu un 
accion pa baha e cantidad di 
arma cu tin ta circula rond di 
Corsou. Parti di e accion aki ta 
encera cu lo tin un incentivo 
di 100 florin na e persona cu 
trece un arma ilegal, OM lo 
percura pa esaki. Personanan 
cu no kier of no por hiba e 
arma, husticia mes lo percura 
pa busca e arma y e persona lo 
ricibi e recompensa, segun sr. 
De Jong, di cual articulo a keda 
publica den edicion di Bon Dia 


Aruba di ayera. 

E meta pa esaki ta pa reduci e 
cantidad di arma cu ta circula 
na Corsou, uzando e lema 
“Entrega arma, desarma Cor- 
sou”. 

Esaki ta parti di e accion: “Ta 
Basta Awor” cu tambe a cum- 
insa recientemente. Esaki ta en 
conexion cu e ola di crimen 
halto cu tin na Corsou, mi- 
rando cu ultimamente tabata 
tin un tiramento cu a sosode 
na aeropuerto di Corsou, ca- 
bando cu bida di dos persona 
den un guera di gang. 

Aparte di e dos mortonan, ta- 
bata tin varios hende inocente 
cu a ricibi herida di bala. Mes- 
ter bisa, cu den pasado taba- 
tin accion asina aki caba, se- 
gun sr. De Jong a comenta na 
prensa. □ 

Mike de Meza encarga cu Finanza awor 

Mayoria parlamento a aproba ley pa presta 339 miyon 


ORANJESTAD - 11 voto 
di e fraccion di AVP a vota 
pro e ley di emergencia pa 
gobierno por cumpli cu su 
obligacionnan financiero. 
Ta trata di un suma di 339 
miyon florin pa cu minis- 
ter di Financia ta wordo 
autorisa pa fia pa cubri alo 
menos casi 164 miyon flo- 
rin pa paga debe y interes. 

Diaranson anochi despues 
cu parlamento a aproba e ley 
aki, prome minister a firma e 
decreto di retiro di Juan Da- 
vid Yrausquin como minister 
di Financia. Na mesun mo- 
mento a firma e Landsbesluit 
pa minister Mike de Meza 
keda encarga temporalmente 
cu Asuntonan di Finansas y 
Reogranisacion di Gobierno 
di inmediato. 

E gabinete no ta mucho con- 
tento cu e ley aki, ora di lesa 
e Memorie van Toelichting. 
Ta casi un luna tambe, for 
di momento cu e gabinete 
a haya sa cu gobernador ta 
warda di firma e presupuesto, 
cu e gabinete ta adverti cu 
Aruba ta bay bancarota. Bon 
Dia Aruba tabata e prome cu 
a skirbi cu gobierno semper 
tin e opcion pa bin cu un ley 
di emergencia pa presta placa 
den situacion precario. 

E ley aki ta formalisa un des- 
viacion di e ley di Comptabi- 
lidad pues no ta algo normal. 
Pero di otro banda gobierno 
mes ta uzando e proceso aki 
pa motibo cu no ta entrega 
e presupuestonan na tempo. 
Esaki ta un di e punto critico 
cu Raad van Advies (atrobe) 
a duna den su conseho riba e 
ley aki. Bon Dia Aruba a pun- 
tra minister di Financia, Juan 
David Yrausquin, un par di 
siman pasa tambe dicon no a 
entrega un ley di emergencia 
pa asina evita problema cu 
likides di gobierno. E man- 
datario a contesta cu no por 
pa motibo cu ta contra e con- 
stitucion y ley di Comptabi- 
lidad y e problema por evita 
facil si gobernador ta djies fir- 
ma e presupuesto, cu a wordo 
aproba caba pa parlamento. 

Conflicto 

Pero for di conseho di Raad 
van Advies por conclui cu e 
minister a sigui e mesun pro- 
cedura, pues traha un ley di 
emergencia pa presta placa, 
na januari. E momento ey ta- 
bata pa un suma di 175 miyon 



Sevinger) a bisa cu parlamen- 
to no ta bay trata e ley aki si 
gobernador no ta bay firma e 
presupuesto. 

Despues di casi dos siman, 
gabinete a contesta riba e 
conseho (Nader Rapport, fe- 
cha 22 di juli) pa awe sin niun 
advertencia adelanta a wordo 
trata den parlamento. Segun 
partido oposicion MEP esaki 
atroba ta un ehempel cu go- 
bierno no ta respeta e trabou 
di parlamento cu compli- 
cidad di presidente (suplente, 
Chris Dammers). MEP a 
vota (3) contra e ley y tambe 
un mocion di AVP. PDR ta- 
bata ausente. 


florin cu tabata necesario pa 
paga cierto debe cu a termi- 
na. E minister a bay Hulanda 
pa haya aprobacion pa haci e 
prestamo riba mercado inter- 
nacional. 

Un di e motibo importante 
tabata cu riba mercado local 
no tabatin mucho placa dis- 
ponibel. Pero ora a bay cu e 
peticion aki na Conseho di 
Ministernan di Reino, Reino 
kiera mara gobierno di Aruba 
na e condicionnan cu na final 
a causa e conflicto entre Hu- 
landa y Aruba pa cu e fmansa 
publico. 

Pues no ta prome biaha cu 
gobierno ta uzando e manera 
aki y p’esey e biaha aki Raad 
van Advies atrobe ta critico. 
E ta señala cu ta un desaroyo 
andando pa basta añanan caba 
cu gobierno ta desvia e leynan 
menciona den e forma aki. 

Y cu esaki ta innesecario si 
gobierno ta entrega su presu- 
puesto na tempo (prome cu 
september). E Raad atroba ta 
urgi pa gobierno cumpli cu 
e normanan y terminonan 
constitucional y legislativo. 


Rerrte en^illoisineen 2014 


2014 

RENTE 

AFLOSSIWG 

TGTAAL 

JAN 

3,193,746 

308.479 

3,502,225 

TÉB 

11,524,010 

245,455 

11,769,465 

MAH 

29,4 2 033/ 

7,644,007 

37,064,344 

APR 

3,175.066 

120,845.150 

124,023,236 

Mcr 

11,512,266 

463,722 

11,976,008 

JUN 

30,559,580 

250,874 

.30,810,454 

JLJI. 

11,048,570’ 

316,600 

11,365.478 

AUG 

4,619,323 

253,630 

4,872,952 

SEP 

32,114,713 

16395,019 

49,109,732 

OKT 

2,360,24S 

2 56,41 6 

2.616,661 

nOv 

12,387,4/8 

473.524 

1Z. 860,802 

D£C 

27,543,063 

11,134,402 

38,677,465 


T0TAAL 17 9,45$, 730 159,190 P 0$S 333,64 3 ,32 2 


e suma. Pa cubri full e deficit 
den e presupuesto (deficit fi- 
nanciero y interes), gobierno 
mester 392 miyon florin. 

Awor ta duna autorisacion 
pa fia 339 miyon pasobra a 
indica cu banda di e 175 mi- 
yon florin cu por fia caba, ta 


cuenta cu e ultimo desaroyo- 
nan pa cu e presupuesto y ki 
señal (negativo) esaki ta duna 
pe mercado internacional. 
Den su contesta riba e con- 
seho aki, gobierno ta laga sa 
cu lo fia mas tanto posibel 
riba e mercado local y riba e 
mercadonan di capital di otro 


Mocion 

Den su ultimo discurso 
como minister di Financia, 
Yrausquin, a haci un apela- 
cion fuerte na parlamento pa 
tur partido uni, pone pensa- 
mentonan politico contrario 
un banda, y manda un sola 
mensahe pa Hulanda cu no ta 
acepta cu gobierno Hulandes 
ta mete den Aruba su asun- 
tonan. 

E mocion di AVP cu a wordo 


Fiansa local 

Cu e ley aki e suma maximo 
cu normalmente ta stipula, 
esta 175 miyon florin, tam- 
be ta wordo surpasa. Pues ta 
duna autorisacion pa gobier- 
no por fia 339 miyon florin. 
Raad van Advies si ta remarca 
cu awor cu e presupuesto di 
2014 ta aproba caba, basica- 
mente a duna autorisacion 
caba pa fia placa. 

Pues cu e ley aki ta autorisa 
gobierno pa di dos biaha pa fia 


calcula mester casi 164 mi- 
yon pa paga e debenan te cu 
fin di 2014. Raad van Advies 
ta puntra su mes unda gobi- 
erno ta bay firma. Pasobra e 
situacion actualmente (nivel 
di likides) no ta Taborabel’ 
segun e Raad, pa por fia riba 
e mercado local. Y si lo bay 
firma afo, Aruba mester apro- 
bacion atrobe di Conseho di 
Ministernan di Reino. Den 
e caso aki e Raad ta puntra 
su mes si esaki ta posibel ten 


paisnan den Reino. 

Tardanza 

Gobierno a bisa varios biaha 
cu si gobernador no ta firma 
e presupuesto cu Aruba ta 
bay bancarota. Despues is a 
traha e ley aki di emergencia 
pa por haci prestamo necesa- 
rio. E ley a wordo traha lihe y 
Raad van Advies a wordo urgi 
pa duna conseho lihe. Esaki 
a bin 9 di juli pero despues 
gobierno (minister Benny 


aproba, ta bisa cu parlamen- 
to su derecho presupuestal 
(budgetrecht) a wordo atacha 
pa motibo cu gobernador no 
ta firma e presupuesto 2014 
cu parlamento a aproba. Pues 
cu e rol soberano a wordo kita 
for di parlamento di Aruba. 
MEP ta splica a vota contra 
e mocion aki pasobra ta AVP 
mes cu a viola e budgetrecht 
di Staten y ta e partido berde 
mes a entrega autonomia y no 
e gobernador.Q 

Discurso diprome minister: 

“Gobernador no a cumpli cu su promesa di firma dialuna” 



ORANJESTAD - 9 ‘or di 
anochi e ‘discurso nacio- 
nal’ di prome minister 
Mike Eman tocante e con- 
flicto cu Hulanda mester 
a wordo transmiti. Pero 
esaki no a sosode. Gobi- 
erno si a manda varios re- 
lato prome cu e orario aki 
y den esaki sr. Eman a bisa 
entre otro cu gobernador 
no a cumpli cu su promesa 
pa firma e presupuesto di- 
aluna pasa. 

Den un di e relatonan, prome 
minister Eman ta bisa cu e 
ta lamenta cu “a pesar di un 
promesa serio na su persona 
cu dialuna e lo firma pre- 


supuesto 2014, gobernador 
di Aruba no a cumpli cu e 
promesa aki. E motibo pa 
esaki ta mes condenabel cu e 
echo riba su mes. Un mal uso 
di poder cu hamas nos lo ac- 
cepta. E diferencianan lo keda 
existi te ora respet mutuo re- 
gresa y autonomia y dignidad 
di nos pueblo worde respeta”. 

Den e otro relatonan cu a 
wordo manda algo prome cu 
9 or pa prensa, e prome min- 
ister ta splica e maneho di 
su gabinete durante e prome 
cuater aña y tambe di su di 
dos termino di gobernacion. 
E ta enfatisa tur esfuerso riba 
tereno di medio ambiente, 


e sosten di hendenan 
conoci manera Martin 
Luther King III y Rich- 
ard Branson y e apoyo 
durante su welga di 
hamber. E tambe a papia 
di Aruba su cifranan pa 
crecemento economico 
cu ta miho den Reino y 
e scogemento pa inverti 
enbes di corta den tem- 
po di crisis cu a duna su 
frutanan pa pueblo. 

Gobierno a pidi prensa 
pa no publica e relatonan 
cu potretnan prome cu 
9.30 pero prensa a cum- 
insa publica caba for di 
momento cu a ricibi 
e relato y tambe e au- 
dio di e discurso. Pero 
riba television bandi 10 
‘or ainda nada a wordo 
transmiti. 


Gobernador Hulanda 

Mientrastanto gobernador 
Fredis Refunjol a bay Hu- 
landa pa papia cu gobierno di 
Reino pa busca un solucion. 
Riba su Facebook, goberna- 
dor a post un potret di ora a 
topa cu profesor y ex-minister 
di Husticia di Hulanda, Ernst 
Hirsch Ballin na Rotterdam 
pa ‘un bon combersacion to- 
cante e situacion actual’. Dia- 
mars prome minister Eman 
a declara publicamente na su 
sede cu gobernador a wordo 
menasa cu prison pa Hulanda 
si e ta firma e presupuesto di 
2014. Bon Dia Aruba a haya 
confirmacion cu esaki no ta 
e caso, aunke den teoria e ta 



posibel conforme articulo 
25c di e Reglement di Gou- 
verneur. Pero Conseho di 
Ministernan di Reino nunca 
lo haci un menasa asina, Bon 
Dia Aruba a wordo informa. 

Pa cu e presupuesto 2014 cu 
segun e ‘quick scan’ no ta 
sirbi, gobernador tin e opcion 
awor pa mand’e pa Gobierno 
di Reino pa desaprobacion, 
segun articulo 21. 

Tambe tin e posibilidad cu 
gobernador lo firma e presu- 
puesto pero bou di condicion 
cu ta bin un presupuesto su- 
pletorio cu tur e cambionan 
necesario. Tur ta depende 
si gobernador tin suficiente 
confiansa ainda den e gabi- 
nete pa ehecuta e cambion- 
an, Bon Dia Aruba a wordo 
splica.Q 


Sindicato Spa ta expresa preocupacion pa ‘downgrading’ den financia 



ORANJESTAD - Mas 
preocupacion ta lanta pa 
e ultimo resultado cu ta 
presenta aworaki pa loke 
ta e ‘downgrading’ di pais 
Aruba den e rapport final 
di Fitch Ratings. Gremi- 
onan sindical lo kier pa 
accion wordo busca segun 
presidente di Sindicato di 
Polis Arubano (SPA), An- 
gelo Davelaar. 

Tin un preocupacion pa tur 
sindicato y tambe pais Aruba. 
“E ta mas cu logico ora cu 
bo wordo “downgrade” e tin 
hopi consecuencia pa gobier- 
no”. Segun sr. Davelaar, un- 
abes bo ta papia di gobierno, 
bo ta papia di pais Aruba. “Mi 
no tin detaye di kico a pasa y 
unda e cosnan a bay robes cu 
e fmancia cu a causa cu awor 
mester ‘downgrade,’ pero 
sigur e ta un punto cu tin 


atencion di nos, ohala cu den 
un tempo cortico nos por 
yega na un otro solucion pa 
por bay bek unda nos tabata 
semper. 

Punto di preocupacion 
Sr. Davelaar ta haci suplica na 
tur instancianan y partidonan 
cu ta atende cu e hecho aki, 
cu esaki pa por yega mas 
pronto posibel na un solu- 
cion. A puntra sr. Davelaar 
si e por a premira cu algo no 
ta bayendo bon cu e fmancia 
di Aruba. “Nos tur mester ta 
consciente cu semper tabata 
tin punto di preocupacion 
riba nos fmancia publico”, 
segun sr. Davelaar. “Semper 
Spa tabata keda pega ariba 
punto di discusion pa ricibi 
mas pa e miembronan pero 
semper mester a tene cuenta 
cu e punto aki di fmancia”, 
sr. Davelaar a conclui. □ 

Entrada di impuesto 2014 mas halto cu aña anterior 



ORANJESTAD - “Loke 
gobierno a haya na en- 
trada di impuesto pa 2014, 
ta 8 porciento mas halto, 
compara cu aña 2013. Es- 
aki ta basa riba entradan- 
an hopi conservativo pa e 
presupuesto 2014,” segun 
gobierno di Aruba. 

Minister di Financia a manda 
un peticion na departamento 
di impuesto. Departamento 
a reacciona lo siguiente den 
un carta pa gobierno, “Te cu 
fin di juni nan ta confirma 
cu nan a ricibi 326.8 miyon 
florin di 636.7 miyon cu nan 
a proyecta pa 2014. Loke ta 
representa 51.3 porciento te 
cu fin juni.” Esey ta encera 
cu gobierno di Aruba a ricibi 
mas di 50 porciento di en- 
tradanan via belasting caba. 

Winstbelasting 

Loke ta regarda winstbelast- 


ing, departamento ta bisa den 
carta: “Te cu fin di juli nan 
a ricibi 68.9 miyon cu ta 43 
porciento di loke a wordo 
proyecta. Esey kiermen cu 
nan tin ainda di ricibi 92 mi- 
yon te cu december di e aña 
aki. Esaki ta simplemente 
paso e papel di cobransa a 
wordo manda mucho laat. 
Locual cu a wordo cobra pa 
e comienso di aña a cay atras. 
Pero nan lo yega e suma 
proyecta pa 2014, di e mo- 
mento cu proclama pa paga 
winstbelasting, e suma di 
entrada pa luna tabata un av- 
erahe di 15.3 miyon.” 

Dividend belasting 

Riba e aspecto di dividend 
belasting: “A proyecta cu lo 
ricibi e suma di 6 miyon pa e 
aña aki, pero te cu final di juni 
2014, servicio di impuesto 
a logra ricibi 1.5 miyon flo- 
rin cu ta 26 porciento. Ainda 



falta 4.5 miyon na dividend 
belasting. E suma di entrada 
pa luna tabata un averahe di 
240 mil florin, locual lo kier- 


men cu pa fin di aña lo ricibi 
2.9 miyon. Esey ta menos 
di mita cu a wordo proyecta 
pa 2014, aunke e ultimo 4 


añanan a ricibi 7 miyon florin 
pa aña na dividend.” Segun 
e relato di Departamento di 
Impuesto..Q 


Segun Minister de Meza 

Aruba a sa di supera sin ayudo di Hulanda 



ORANJESTAD - Den 
presencia di Minister di 
Financia saliente Juan Da- 
vid Yrausquin, minister 
Mike de Meza a anuncia 
e decision di Fitch Ratings 
pa degrada Aruba. 

“Ora e refmeria di Lago a cera 
su portanan na 1985, ningun 
dia, gobierno di Hulanda a 
propone ayudo na Aruba,” 
segun De Meza, kende ac- 
tualmente ta maneha e cart- 
era di asuntonan economico. 
“Aruba a sa di supera e crisis 
su so. 

Tambe na 2008, cu e crisis 
mundial unda economia a 
cay cu 15% y atrobe ningun 
momento Hulanda a pro- 
pone pa brinda ayudo. Gobi- 
erno di Aruba a sali for di e 


crisis y na 2009 ora cu Valero 
a cera su porta, Aruba a sali 
di e problema aki sin ayudo 
di Hulanda mescos cu na 
2012,” segun De Meza. 

“Awe cu Hulanda ta preo- 
cupa, ningun momento el a 
ofrece ayudo pa sali di e reto 
grandi aki. Ta pais Aruba, via 
su parlamento y gobierno, ta 
bay maneha e asuntonan in- 
terno di e pais aki, e ta bon 
stipula den nos constitucion 
y statuut,” minister de Meza 
a añadi. 

Minister Mike de Meza tam- 
be a bisa lo siguiente: “Parla- 
mento ta esun cu ta bay elec- 
cion, e candidatonan ta haya e 
voto, nan ta haya e autoridad 
pa goberna e pais aki. Na fi- 


nal di dia, e autoridad ey nan 
ta haci bon uzo di dje y nan 
ta wordo husga, ora cu nan 
mester responsabilisa nan 
mes na e Pueblo di Aruba 
den eleccion.” 

CFT no ta wordo husga 

“No ta CFT ni e ambtenaar 
cu ta sinta na Den Haag ta 
bay eleccion, y tampoco nan 
ta wordo husga pa e maneho 
cu tin na Aruba”, minister de 
Meza a bisa. E1 a expresa esaki 
pa mustra cu e parlamento di 
Aruba ta e unico cu por dicidi 
riba gobernantenan y nan ta 
esun cu mester controla nan. 
“E efectonan cu CFT ta- 
bata tin riba Corsou y Sint 
Maarten tabata visibel, unda 
politico y gobernantenan ta 
wordo husga pa accionnan 


tuma door di ambtenaarnan 
na Den Haag,” Segun de 
Meza. 

E1 a sigui bisa: “Pero pa Aru- 
ba e ta algo inaceptabel. Aru- 
ba tin su propio gobernacion, 
e asunto aki ta algo interno di 
nos pais. Pa cuater aña largo, 
tumando un caida di 15 por- 
ciento, gabinete Mike Eman 
1 a enfoca riba e economia cu 
a cay, a salba y lanta esaki bek. 
A tuma na cuenta e situacion 
socioeconomico, e inversion- 
nan cu mester a haci den nos 
scolnan, infrastructura, etcet- 
era.” 

“Awe cu un economia ariba 
for di negativo 15% aña pasa 
cu a bira positivo cu 3.9% y 
e aña aki segun pronostico 
positivo 2.7% ta un indica- 
cion cu e maneho di Gobi- 
erno a traha. Den e di dos 
fase a rescata e economia, tin 
un plataforma mas solido pa 
carga e diferente paketenan di 
maneho pa reestablece bek e 
fmancia publico y pa cumpli 
cu tur e stipulacionnan cu ta 
wordo reconoci internacio- 
nalmente.” Segun de Meza. 

Pa falta di conocemento 

Minister de Meza a duna 
credito na minister saliente 
Yrausquin: “E1 a traha dia y 
anochi pa pone un pakete 
hunto caminda a corta den 
e presupuesto cu mas di 100 
miyon florin, algo nunca bis- 
to y esaki den forma realistico 


riba papel. A discuti y debati 
riba e presupuesto den Parla- 
mento, nan a acepta y nan a 
aproba cu gran mayoria y ta 
cla pa wordo ehecuta.” 

Segun minister de Meza hopi 
di e puntonan den e rap- 
port di CFT ya caba tabata 
tumando luga, a cuestiona e 
hecho cu pais Aruba no taba- 
tin ningun representante den 
e control. 

Minister de Meza ta indica 
cu no tur cos ta corecto den 
e rapport CFT. “Den e rap- 
port di CFT tabata tin varios 
cosnan eroneo skirbi por 
ehempel e remarcanan riba 
e companianan di utilidad 
cu a tuma un super dividend 
di e companianan aki, cu bo 
ta pone den un situacion ca- 
minda e prijs di e tarifanan lo 
por aumenta dor di esaki. Pa 
cinco aña largo gobierno di 
Aruba no a tuma ni un flo- 
rin como dividendo for di e 
companianan di utilidad.” 

“Esey ta un muestra di falta 
di conocemento di parti di 
Cft, door cu nan no uza pro- 
fesionalnan na Aruba. Unda 
cu nan por a mustra nan, 
locual cu nan tin skirbi ta to- 
talmente eroneo. 

E mandatario a fmalisa bisan- 
do: “cu ta motibo di e tanto 
erornan den e rapport, a 
manda un carta di contesta e 
mesun dia, unda gobernador 
a bay Hulanda cun’e.”.Q 

Segun presidente di FTA 

Empleadonan di Radisson ta den situacion similar cu esun di Westin 


ORANJESTAD - Durante 
un entrevista cu presi- 
dente di sindicato FTA, 
Rudy Geerman. el a bisa 
cu ta sintando na mesa 
cu Radisson hotel tocante 
e ceramento di e hotel. E 
motibo ta pa yega na un 
bon areglo pa e traha- 
donan y pa e trahadonan 
no mester pasa den loke e 
trahadonan di ex Westin a 
pasa aden. 

“Nos ta trahando na mesa 
for di luna pasa cu Radis- 
son hotel, manera nos 
bisa ta cu e compania ta 


dispuesto pa bende esaki”, 
sr. Geerman a bisa 

FTA a papia cu e trahadonan 
y a splica cu e compania no ta 
di acuerdo pa firma e CAO, 
mientras tanto mester wak 
con huridicamente esey ta 
posibel. Pa e motibo ey FTA 
a bisa e trahadonan pa nan ta 
consciente di e situacion ac- 
tual di Radisson hotel. Segun 
sr. Geerman, e compania ya 
caba a mustra cu nan no ta 
interesa pues full e hotel por 
bay na benta como cu no a 
mustra interes pa maneha e 


hotel aki mas. “Nan interes 
ta pa bay completamente for 
di Aruba”. 

Pendiente di desaroyo 

“Locual cu nos a bisa e traha- 
donan ta pa nan keda pendi- 
ente di e desaroyonan y pa na 
no cay den mesun trampa cu 
e trahadonan di Westin, ca- 
minda cu nan a core firma”, 
sr. Geerman a bisa. FTA a 
bisa e trahadonan pa tene 
pasenshi y e empleadonan a 
compronde cu esey ta e fase 
cu nan ta aden awo, sr. Geer- 
man a agrega. 



FTA ta opina cu e trahadonan 
mester keda cu nan trabou y 
no tin necesidad di cera pa 
renobacion y despues cu e 
hotel habri pa busca trahado 
nobo. 

“E hotel por dal cera cu e 
compania aki pero otro hende 
ta haye”, sr. Geerman a bisa. 
E operadornan di hotel na 
Aruba no ta opera paso nan 
ta gusta Aruba, Aruba ta un 
fuente bon di entrada, con- 
secuentemente si Radisson 
no keda un otro lo reemplasa 
esaki manera den pasado, sr. 
Geerman a conclui.Q 


WGK ta haya importante pa mamanan hoben ricibi guia 

y continua nan estudio 


ORANJESTAD - Den un 
entrevista cu director di 
Wit Gele Kruis (WGK) 
Gino Goeloe, el a bisa Bon 
Dia Aruba cu continu- 
amente tin cambionan pa 
educa y guia hobennan 
den nan desaroyonan so- 
cial. Localidad di cuido 
pa mamanan hoben y les 
prepara pa scol basico ta 
algun di e cambionan. 

Cuater aña pasa tabata hopi 


dificil pa acerca scolnan pa 
introduci educacion tocante 
sexualidad na alumnonan di 
scolnan basico, sr. Goeloe a 
bisa. E intencion di WGK ta 
pa introduci e sistema aki na e 
klasnan cinco y seis di basico. 
“Nos team di WGK a wordo 
cori for di e scolnan cuater 
aña pasa ora cu nos kier a haci 
esaki”. 

Educacion di sexualidad 

Aña pasa WGK a tene un 


conferencia di sexualidad na 
e directiva di SKOA pa in- 
forma e plannan cu WGK tin 
y e sistema cu lo kier trece 
dilanti. E conferencia a tuma 
luga den cinco dia di con- 
greso na september cual lo 
wordo continua e aña aki cu 
e di dos fase na luna di sep- 
tember unda cu SKOA, scol 
y mayornan. WGK lo mester 
convence e publico e dia aki 
di e importancia pa trece e in- 
formacionnan aki na e alum- 


nonan. Sr. Goeloe a bisa cu 
na 2015 esaki lo mester wor- 
do incorpora den enseñansa 
na scolnan. 

Cuido pa mama hoben 

Bon Dia Aruba a puntra sr. 
Goeloe si tin un posibilidad 
cu Aruba tambe lo por con- 
oce un instancia of un fun- 
dacion cu lo carga e respon- 
sabilidad di tene mamanan 
hoben na nan edificio den 
e caso cu e situacion na cas 
no ta bon. Of den caso cu 
e mama hoben wordo saca 
for di cas y no tin ningun 
caminda pa bay. Sr. Goeloe 
a bisa cu esaki ta algo cu ta 
trahando riba dje como cu ta 
mira e importancia pa lanta 
un mucha den un ambiente 
sano. “Aunke cu na Aruba 
nos no ta haya hopi caso di 
mayornan cu ta saca nan yiu 
for di cas, tin e casonan cu 
profesional y autoridad ta 
tuma nota di e situacion na 
cas cu no ta adecua pa lanta 
un mucha”. 

Hunto cu Casa Cuna tin 
plan traha di full un con- 
cepto pa construi un edificio 
na Casa Cuna mes pa yuda 
mamanan hoben. Segun sr. 
Goeloe antes Casa Cuna ta- 
bata brinda e oportunidad pa 
cuida babynan di mamanan 
cu mester bay scol. Sr. Goe- 
loe a bisa Bon Dia Aruba cu 
e no ta sigur si esaki ta po- 
sibel ainda. E proyecto aki 
actualmente ta wanta pa un 
tempo pa motibo fmanciero, 
sr. Goeloe a agrega. Bon Dia 
Aruba purba tuma contacto 
cu Casa Cuna pa informa- 
cion tocante esaki pero no 
tabata posibel. 

Ehempel similar na Cor- 



l rr 


sou 

Na Corsou tin cas Broeder 
Pius, unda cu mamanan ho- 
ben ta wordo guia y educa te 
na momento cu e yiu tin un 
aña. Bon Dia Aruba a puntra 
si esaki ta e idea cu lo kier 
trece na Aruba pero sr. Goe- 
loe a bisa esun na Aruba lo 
ta den un escala mas chikito 
mirando cu e situacion na 
Aruba den e area di embaraso 
hubenil ta riba un nivel con- 
sidera mas miho. 

Cooperacion cu scolnan 

Sr. Goeloe a bisa cu desde 
aña 2012 cu a lanta “Tie- 
nermoeder consulent”, e 
departamento ta hopi den 
contacto cu e mamanan ho- 
ben for di durante nan em- 
baraso y tambe ta percura pa 
e guia despues cu nan haya 
yiu. WGK ta den contacto 
cu e scolnan tambe pa mira 
con por mehora e situacion 
di e futuro mama como cu 
tin scol ta prohibi e mucha 
cana cu barica. Scolnan tin 
miedo pa no mal influen- 
cia otro muchanan cu esaki, 
WGK ta respeta e regla di e 
scol. “Naturalmente despues 
cu e mucha haya su yiu e ta 
continua cu scol”, sr. Goeloe 
a fmalisa.Q 

Rene Bernabela di sindicato Topa: 

“Overtime di trahadonan di inmigracion a wordo paga” 



ORANJESTAD- Pa locual 
ta trata e trahadonan cu 
ta trahando den inmigra- 
cion, e overtime a wordo 
paga. Segun Rene Berna- 
bela presidente di sindica- 
to Topa, a yega na un en- 
tendimento entre director 
di Iasa y departamento di 
financia di minister. 

Riba dia 25 di juni Bon Dia 
Aruba a publica cu segun sr. 
Bernabela, el a wordo no- 
tifica mirando e echo cu e 
gran parti di e miembronan 
di e sindicato, cu ta traha na 
departamento di inmigracion 
no a cobra nan placa di over- 
time e luna ey, hunto cu nan 
salario y placa di vacacion. 

Segun Bernabela, na mo- 
mento cu e informacion a 
drenta na oficina di sindicato 
TOPA, a tuma contacto cu e 


director di IASA na aeropuer- 
to, Gerald Fingal, caminda a 
wordo confirma cu esaki ta e 
caso y cu na e momento aki 
a duna di conoce na sindi- 
cato cu tin un investigacion 
tumando luga pa locual ta 
e manera con e overtime a 
core den e ultimo lunanan cu 
a pasa. E ta sigui splica cu el 
a wordo informa cu pa 2014 
tur placa cu tabata destina pa 
paga overtime a caba. 

Bernabela a splica cu e prob- 
lema di overtime posible- 
mente a pasa pa falta di con- 
trol di tur e lunanan cu a pasa 
caminda no tabata tuma bon 
bista riba e cantidad di over- 
time cu tabata wordo permiti 
pa traha. 

Den su calidad como lider 
sindical, el a informa e di- 
rector di e departamento, sr. 
Gerald Fingal, cu den arti- 


culo 27 di LMA tin para cu 
na momento cu un persona 
traha overtime, e ta wordo 
wordo instrui pa paga e em- 
pleado en cuestion su placa di 
overtime. 

E personanan a traha over- 
time caba y nan no a wordo 
paga. Pa e motibo ey, Berna- 


bela a splica cu manera e sin- 
dicato responsabel pa esaki 
tin cu dirigi esaki na e direc- 
tor y minister di husticia. 

Ainda falta 

E trahadonan despues di tur 
cos a wordo paga, pero locual 
cu a wordo comprendi di e 
trahadonan ta cu nan no kier 


ni mishi cu e placa te ora nan 
no haya un payslip y asina sa 
precies ta cuanto placa nan a 
wordo paga di overtime. Nan 
kier sa ta cuanto a wordo paga 
na 150% y cuanto na 200%. 
Cada trahado probablemente 
lo tin esaki skirbi y nan lo kier 
haci nan mesun compara- 
cionnan wak si locual nan a 
ricibi tin skirbi ta cuadra of 
no, sr. Bernabela ta splica. 

Banda di esey, e trahadonan 
a tuma nota cu locual nan a 
traha pe riba dia di fiesta na 
luna di mei no a wordo paga 
ainda y un otro toeslag cu 
mester wordo paga tambe 
falta pa wordo paga. 

E dos aspectonan aki ainda 
tabata falta na momento cu 
el a a ricibi informacion, Ber- 
nabela a bisa, pero esaki por a 
cambia. □ 


Director di Wit Gele Kriiis, Gino Goeloe: 

Santa Cruz ta e districto cu mas caso di embaraso Hubenil 



ORANJESTAD- Santa 
Cruz ta e districto cu mas 
embaraso hubenil cu 41 
caso. Di e 141 nan cu a 
wordo registra na 2013. 
Sigui pa Playa cu tabata 
conta cu 23, Noord cu 22, 
20 na San Nicolas. 18 na 
Savaneta y 17 na Dakota 
esaki ta segun Gino Goe- 
loe director di Wit Gele 
Kruis. 

Pa locual ta trata casonan 
manda directamente for di 
scol cu tin contacto cu Wit 
Gele Kruis, ya cu despues cu 
e hoben haya yiu Wit Gele 
Kruis ta purba di incorpora 
e hobennan na scol atrobe. 
A registra 15 na Mavo, 16 na 
Epi, 3 na Colegio y 1 na Epb 


sr. Goeloe ta bisa. 

Riba dia 10 di mei Bon Dia 
Aruba a publica cu Bon Dia 
Aruba a acerca señora Mo- 
nique Giel- Labad consehera 
di Wit Gele Kruis specialisa 
den asunto nan di embaraso 
hubenil, cu algun pregunta 
tocante e topico. 

A sali na remarca cu di ber- 
dad en comparacion cu 10 
aña pasa embaraso hubenil a 
baha, pero e cantidad di em- 
baraso den e edad nan mas 
sensibel manera 13 pa 15 aña 
a subi. Esaki ta basta alarman- 
te, segun sra. Labad ya cu un 
mucha di 14 aña en compara- 
cion cu un di 17 of 18 ainda ta 
den desaroyo, mester di guia 


y ta menos prepara pa ta un 
mayor. E situacion nan ta var- 
ia, pero estadistica ta mustra 


cu recientemente muchanan 
di 13 pa 14 aña ta saliendo na 
estado di guy nan entrel9 pa 


20 aña mientras esunnan di 
16, 17 y 18 tin guy nan cu ta 
riba 20 caba. 

Segun señora Giel-Labad, un 
di e problemanan principal 
ta cu hopi di e mucha muhe 
nan mas chikito ta ingenio y 
ta kere hopi den guy nan cu ta 
papia mucho bunita cu nan. 

E ta pone enfasis riba e echo 
cu asina un mucha drenta 
edad di desaroyo, mayornan 
mester cuminsa papia cu nan. 
E ta esencial pa duna e mucha 
nan informacion constante- 
mente, pa keda riba e tema, te 
ora e mucha sa kico ta kico. 
Pone enfasis riba norma y 
balor, pa asina e mucha por 
crece consciente.Q 


Dimas lo habri dialuna dia 28 di juli 2014 


ORANJESTAD- Dimas ta 
informa cu tin un cambio 
den e fecha cu nan lo habri 
oficialmente na Paarden- 
baaistraat 11, ex edificio di 
impuesto. 

Pa motibo di algun contra- 
tiempo tecnico, Dimas lo no 
por cuminsa atende publico 
diahuebs 24 di juli, pero te 
cu dialuna 28 di juli 2014. 
Dimas ta pidi su disculpa pa 
e inconveniencia cu a surgi 



y alabes ta conta cu coop- 
eracion y comprension di tur 
hende. 

Riba dia 12 di juli Bon Dia 
Aruba a publica cu Dimas a 
informa cu su oficinanan lo 
ta cera pa publico pa motibo 
di mudamento pa e edificio 
nobo, entrante diaranson 16 
di juli 2014 te diaranson 23 
di juli 2014 A ser comunica 
anteriormente, cu e edificio 
di Dimas y Dao na Paarden- 


baaistraat ta keda entrega for- 
malmente door di contratista 
Van Kessel na DIP y di DIP 
na Dimas dia 11 di juli. Pero 
awo e fecha pa esaki lo bira 
dialuna of diamars, 14 of 15 
dijuli 2014. 

Ya cu e edificio no ta cla. 
Dimas ta preparando for di 
algun tempo caba su plan di 
mudamento y por informa 
tur cos ta canando pa por 
concretisa e mudamento otro 
siman pa su edificio nobo.Q 

Dos caso di abuso sexual mañan den Corte 


ORANJESTAD - Ta 
increibel ta cantidad 
di casonan si abuso 
sexual cu ta wordo 
trata den Corte. Es- 
aki ta birando preo- 
cupante. 

Mas y mas ta keda 
constata con may- 
ornan ta cera cabes 
pa haci denuncia, 
cual antes no tabata 
e caso. Investiga- 
cionnan a mustra 
cu gran parti di e 
casonan aki lamen- 
tablemente ta entre 
famia mes of hende- 
nan di confianza. 

Denuncianan a 



aumenta 

E hecho cu tin caso- 
nan di abuso sexual, 
inmoralidad ta wor- 
do trata den Corte 
di Husticia di Aruba, ta un 
bon señal. Di un banda e ta 
mustra cu e asunto ta hopi 
mas serio cu hopi ta kere y 
di otro banda e ta mustra cu 
e mensahe di KZP a drenta 
comunidad. Pa hopi aña KZP 
tabata manda mensahenan 
den comunidad pa haci de- 
nuncia di casonan lamentabel 
asina. Hopi biaha, mayornan 
ta dicidi di keda keto paso- 
bra manera nos grandinan ta 
bisa, bo no ta colga paña sushi 
na cabuya pa bisiñanan wak. 


Esey kiermen, cu tabatin e 
pensamento robes cu si keda 
keto, ningun hende lo haya sa 
pero ta lubida riba e victima. 
Awor ta ripara cu mayornan 
ta dicidi di haci denuncia pa 
asina haya apoyo y ayudo den 
e momentonan hopi dificil 
ey. 

Famia mes of conoci ta 
culpabel 

Awor cu mayornan ta haci 
denuncia, miembronan di 
KZP por haci investigacion y 
e resultado hopi biaha ta un 


shock pa e mayornan. Hopi 
biaha ta resulta cu ta un fa- 
miliar mes of hende conoci ta 
abusa di nan yiu. Ta un cus- 
tumber cu mayornan ta laga 
nan yiu menor di edad cerca 
un familiar, mientras cu nan 
ta traha of sali. Tin cu ta laga 
nan yiu cerca un conoci of ta 
bisa e conoci pa bay keda na 
cas cuida e mucha(nan). Esa- 
ki lamentablemente ta resulta 
cu e persona cu a deposita 
confianza aden, en realidad 
ta bay abusa di confianza y ta 
abusa di e mucha. 


Famia ta plama 

Door di e lamentabel caso di 
abuso sexual den famia mes, 
tin famia a plama di otro. 

Esaki ta un desaroyo suma- 
mente dificil caminda un rel- 
acion entre famia pa añanan 
largo, door di un hecho cu 
ta di condena totalmente, tur 
e bunita relacion ey ta kibra. 
Tin casonan caminda tata a 
abusa di su propio yiunan. 
Recientemente tabatin e lam- 
entabel caso di e cuidado di 


Informacion cu Bon 
Dia Aruba ta dispone di 
dje ta mustra cu mañan 
mainta tin dos caso di 
abuso sexual. Manera 
ta conoci, tin un palabracion 
entre prensa y Corte pa cu ca- 
sonan di abuso sexual. No ta 
publica nomber di e victima y 
ta pone solamente un inicial 
di e sospechoso. 


Esaki pa evita cu e victima 
lo wordo reconoci mientras 
cu Aruba ta un comunidad 
chikito. Bon Dia Aruba lo in- 
forma lectornan di e casonan 
cu lo tuma luga. Un di e so- 
spechosonan ta R. y e otro ta 
M.Q 


preso cu a abusa di su 
yiunan. 


Castigo 

Por a constata ultima- 
mente, cu Ministerio 
Publico ta baha cu man 
duro riba esunnan cu 
haci e delito serio aki 
di abusa di menor di 
edad of di abusa di per- 
sona adulto. Tabatin 
caso caminda castigo 
di 4 aña di prizon a cay. 
Esaki ta un señal bon 
cla cu tanto Ministerio 
Publico como Corte 
di Husticia ta condena 
totalmente e echonan 
lamentabel aki. 


Caso di hincamento cu sker den Corte 



ORANJESTAD - Mañan 
mainta, aunke cu ta den 
receso, Ministerio Publico 
hunto cu Corte di Hus- 
ticia a planea un dia pa 
casonan penal. Mañan tin 
un caso di hincamento cu 
sker den pecho y brasa. 

Ultimo añanan, a bira asina 
cu Ministerio Publico hunto 
cu Corte di Husticia ta planea 
un dia den e temporada di 
receso pa atende cu casonan 
penal pendiente. Hopi biaha 
ta trata di casonan penal ca- 
minda segun ley, e sospecho- 
so mester presenta dilanti 
Hues sino e sospechoso mes- 
ter wordo laga liber. Ley ta 
bisa cu dentro di un periodo, 
e sospechoso mester presenta 
dilanti un Hues. 

Esey ta crea un presion riba 
tanto Ministerio Publico 
como Corte di Husticia, cu 
mester atende cu e casonan 
aki. Tin un cantidad di ca- 


sonan cu ta stipula pa wordo 
trata diabierna pero e mayoria 
ta pro forma. 

Pro forma kiermen cu e so- 
spechoso, acompaña pa su 
abogado, mester presenta di- 


lanti Hues caminda Fiscal ta 
presenta e acusacion contra e 
sospechoso. Despues Fiscal 
ta pidi pa pospone e caso y ta 
fiha un fecha. 


Debate den corte 

Sa sosode cu abogado ta pidi 
Hues pa laga su cliente liber 
y ta trece puntonan padilanti. 
Despues cu e abogado trece 
su puntonan dilanti, Fiscal 


tin oportunidad di reacciona. 
Aki hopi biaha ta caminda ta 
cuminsa un debate entre Fis- 
cal y abogado. Tin biaha cos 
ta bay for di man y ta Hues 
ta hala atencion di ambos pa 
nan comporta nan mes. Fi- 
nalmente ta Hues ta dicidi si 
e sospechoso ta keda encarce- 
la of si e ta bay liber en espera 
di su caso. 

Hincamento cu sker 

Informacion cu Bon Dia 
Aruba a haya for di vocero di 
Ministerio Publico ta mustra 
cu mañan mainta e persona 
S.P. lo mester presenta di- 
lanti Hues pa duna cuenta pa 
e delito cu el a haci. E acusa- 
cion contra S.P. ta cu riba 31 
di Maart 2014, o sea algun 
luna pasa, el a hinca varios 
biaha un persona cu sker na 
pecho y brasa. 

Bon Dia Aruba lo informa 
tur lectornan di kico ta sos- 
ode den Corte. □ 

Prijsnan ta subi dos luna sigui 

Comunicado di Prensa di Indice di Prijs di Consumo Juni 2014 


Indice di Prijs di Consumo, base December 2006 
Juni2014 

Oficina Central di Estadistica ta presenta e resultadonan principal di e Indice di Prijs di 
Consumo (CPI) pa luna di Juni 2014. 


E CPI pa luna di Juni 2014 ta 117.63, loke ta representa un subida di 0.1% compara cu e 
indice di Mei 2014 (117.54) y acumulando un subida di 0.6% te cu na Juni di e aña aki. 

E cambio di e CPI pa e ultimo 12 lunanan (Juni 2013 te cu Juni 2014) ta 0.2%, un subida di 3.3 
punto di porcentahe (ppt) compara cu e periodo corespondiente di aña pasa (-3.1%). 

E promedio anual di e tasa di inflacion pa e periodo di Juni 2013 pa Juni 2014 ta -0.7%, un 
subida di 2.1 ppt compara cu e -2.8% registra den e periodo di Juni 2012 pa Juni 2013. 
Durante e luna aki, shete di e diesdos sectornan a registra subida di prijs. E subidanan cu 
tawata tin e mayor efecto riba e CPI a wordo registra pa e sectornan di "Cuminda y bebida 
no-alcoholico" (0.2%), "Recreacion y cultura" (0.3%), 'Transporte" (0.1%) y "Vivienda" 
(0.1%), causando un efecto di 0.03, 0.02, 0.02 y 0.02 ppt, respectivamente. E subidanan den 
e restante sectornan a contribui cu un efecto total di 0.01 ppt. 

E subidanan aki a wordo contraresta parcialmente door di principalmente caidanan den e 
indice di e sectornan di "Paña y sapato" (-0.2%) y "Restaurant y hotel" (-0.2%), cu a contribui 
cu un efecto di -0.01 cada uno. E caidanan den e restante sectornan a contribui cu un efecto 
total di -0.01 ppt. 

E subida den e sector di "Cuminda y bebida no-alcoholico" a wordo causa principalmente 
door di un subida den e categoria "Cuminda" (0.2%), causando un efecto di 0.03 ppt. E 
subida den e sector di "Recreacion y cultura" a wordo causa principalmente door di un 
subida di 12.1% den e categoria "Vacacion", causando un efecto di 0.07 ppt. E subida den e 
sector di "Transporte" a wordo causa door di un subida di 6.5% den e categoria "Servicio di 
transporte", causando un efecto di 0.10 ppt. E subida den e sector di "Vivienda" a wordo 
causa door di un subida di 0.1% den e categoria "Huur di vivienda", causando un efecto di 

0.02 ppt. 

E caida den e sector di "Paña y sapato" a wordo causa principalmente door di caida den e 
categoria "Paña" (-0.2%), causando un efecto di -0.01 ppt. E caida den e sector di 
"Restaurant y hotel" a wordo causa principalmente door di un caida di 8.8% den e categoria 
"Servicio di alohamento", causando un efecto di -0.01 ppt. 

E canasta di consumo di e CPI ta consisti di 452 bienes y servicionan. Compara cu Mei 2014, 
35.4% di e bienes y servicionan aki a conoce un aumento di prijs causando un efecto di 0.49 
ppt, mientras cu 29.4% ta mustra un caida di prijs, cu a contribui cu efecto di -0.42 ppt y pa e 
restante 35.2% no tawata tin cambio den prijs. Prijsnan di bienes a baha cu 0.2% na Juni 
2014 y a causa un efecto -0.12 ppt. Prijsnan di servicionan a subi cu 0.5% y a causa un efecto 
di 0.20 ppt. 

E CPIC (core inflation) - CPI excluyendo e efecto di energia y cuminda - a registra na Juni 2014 
un subida di 0.1%, cu ta 0.3 ppt mas halto compara cu e periodo corespondiente di aña pasa 
(-0.2%). E indice di energia - cu ta consisti di e productonan: electricidad, awa, gasolin y 
diesel - a registra un caida di 5.4%, cu ta 6.4 ppt mas halto compara cu e periodo 
corespondiente di aña pasa (-11.8%). E indice di cuminda a registra un subida di 0.1%, cu ta 
0.2 ppt mas abou compara cu e periodo corespondiente di aña pasa (0.3%). 

E bestaansminimum pa un hogar consistiendo di dos adulto y dos mucha (edad 0-14 aña) na 
Juni 2014 ta Afl. 4,289, mientras cu pa un hogar di un adulto e suma ta Afl. 2,042. 

ORANJESTAD- E CPI pa 
luna di Juni 2014 ta 117.63, 
loke ta representa un 
subida di 0.1% compara 
cu e indice di Mei 2014. E 
sectornan cu tabata tin un 
efecto mayor riba e subida 
ta cuminda y bebida no 
alcoholico, recreacion y 
cultura, transporte y vivi- 
enda. 

Oficina Central di Estadistica 
(CBS) a publica esaki dia- 
mars. E promedio anual di e 
tasa di inflacion pa e periodo 
di Juni 2013 pa Juni 2014 ta 
-0.7%, un subida di 2.1 ppt 
compara cu e -2.8% registra 
den e periodo di Juni 2012 pa 
Juni 2013. Loke kiermen cu 
e prijsnan ta sigui subi den e 
ultimo aña. 

Utilidad y combustibel 

Loke ta regarda, cu e brand- 
stof clausule pa un uzo di 
electricidad te cu 500 kWh, 
esey no a cambia na juni. Es- 
aki a keda 24.60 cen pa kWh y 
pa un uzo di cada kWh entre 
501 - 1000 kWh no a cambia 
tampoco, esaki a keda 30.90 
cen pa kWh. 


Prijs di electricidad y di awa 
no a cambia compara cu mei 
2014. E prijs promedio di 
electricidad y awa pa vivienda 
ta respectivamente 306.75,- 
florin pa electricidad y 137.05 
florin pa awa. Prijs di gasolin 
a baha na Juni 2014 cu 0.02 
florin (-0.9%) y a causa un 
efecto di -0.06 ppt riba e CPI. 
Prijs di diesel a registra un 
caida di 0.01 florin (-0.7%) 
na juni y a causa un efecto in- 
significante riba e CPI. 

Como grupo, utilidad, gaso- 
lin y diesel, a experencia un 
caida di prijs di 0.3% compa- 
ra cu mei. Esaki hunto a in- 
fluencia e CPI cu -0.06 ppt, 
e resto di bienes y servicio 
hunto a experencia un subida 
di prijs di 0.2% y tabata tin un 
efecto di 0.14 ppt riba e CPI. 

Cuminda 

Den e ultimo 12 lunanan e 
indice di cuminda & servicio 
di catering a subi cu 1.5%. 
Ora di wak e prijs di cuminda 
na cas, a conoce un subida di 
1.3%. Prijs di batata, yuca y 
batata dushi tambe a subi cu 


8.6%, esaki tabata e subida di 
mas grandi entre e gruponan 
di cuminda na cas. Mientras 
cu e prijs di berdura a con- 
oce e caida di mas grandi cu 
4.2%. 

Cuminda na cas y cuminda 
pafo di cas como grupo, ta- 
bata tin un subida di prijs di 
0.2% compara na juni, si bo 
compara e prijs cu luna pasa. 
Hunto tabata tin un influen- 
cia di 0.03 ppt riba e CPI, e 
resto di bienes y servicio ta- 
bata tin un efecto di 0.05 ppt 
riba e CPI. 

Suma minimo pa biba 

E suma minimo pa biba( 
bestaansminimum) pa un 
hogar cu ta consisti di dos 
adulto y dos mucha (edad 
0-14 aña) ta na 4.289,- florin 
na juni. Esaki ta un subida 
di 11 florin compara cu juni 
2013 y a wordo causa princi- 
palmente door di un subida 
di 20 florin den e sector di 
cuminda y bebida no alco- 
holico. 

No tur cos a subi 

E subidanan aki a wordo con- 


traresta parcialmente door di 
caidanan den prijs di e sector- 
nan di paña y sapato (-0.2%) 


y restaurant y hotel (-0.2%), 
cu a contribui cu un efecto di 
-0.01 cada uno. □ 


Colombia ta crece y Aruba ta beneficia 



ORANJESTAD- Colom- 
bia a surpasa Argentina, 
awor ta di tres econo- 
mia mas grandi di Latino 
America, di tras di Brazil 
y Mexico, segun Capital 
Economics, un compania 


di financia analitico na 
London. 

“Colombia su economia den 
e prome kwartaal di 2014 
tabata tin un crecemento 
di 6.4 % GDP. Esaki tabata 



crecemento mas fuerte desde 
2007,” segun e agencia esta- 
distico di Colombia, DANE. 
Loke ta pone Colombia, tras 
di China como economia 
nan cu ta crece mas lihe den 
mundo. 

Cu 13 tratado liber di comer- 
cio, Colombia awor ta hun- 
gado importante den e eco- 
nomia global. Colombia su 
relacion comercial cu region 
Caribe tambe ta creciendo. 
Entre januari cu december 
2013, mas cu un mil com- 
pania Colombiano, a exporta 
mas cu 535 miyon dollar na 
bienes y servicio pa Caribe. 

Mas turismo pa Aruba 

“Aruba a conoce un crece- 
mento di 4688 bishitante for 


di Colombia durante e peri- 
odo di 2008 pa 2012,” segun 
e relato di turismo di Oficina 
Central di Estadistica (CBS). 
E tendencia aki lo sigui, a 
base economia di Colombia 
keda crece. 

“Colombia ta e di cinco 
mercado mas importante 
di turismo pa Aruba, 18127 
bishitante, esey ta representa 
2 porciento di e mercado tur- 
istico na fin di 2012,” segun 
e datonan di CBS. Bishitan- 
tenan di Colombia ta keda 
mas na Aruba cu bishitan- 
tenan di Venezuela y Merca, 
cu ta e di prome y di dos 
mercado mas importante pa 
Aruba. No solamente esey, 
nan ta gasta mas pa dia cu 


bishitantenan di Hulanda y 
Canada . 

“Loke e bishitantenan Co- 
lombiano ta na gasta en total 
na Aruba, ta casi 11 miyon 
dollar na 2012,” segun da- 
tonan di CBS. Henter nan 
estadia nan ta gasta alrededor 
di 600 dollar, esey ta 200 dol- 
lar mas cu bishitantenan di 
Canada. 

Loke ta regarda importacion 
y exportacion for di Colom- 
bia, “en total di 35 miyon 
florin na bienes y servicio ta 
wordo importa pa Aruba y 
3 miyon florin ta wordo ex- 
porta pa Colombia,” segun 
CBS. Esaki ta bin ta creci- 
endo enormemente e ultimo 
añanan.Q 

Tamara Waldron, vocero di APA 

Gerencia di APA lo no duna reaccion mientras negociacion ta andando 



ORANJESTAD - Geren- 
cia di Aruba Ports Au- 
tority (APA) no lo duna 
ningun reaccion mientras 
negociacionnan ta andan- 
do cu Sindicato di Traha- 
donan di Aruba (STA) y 
mediador di gobierno. Es- 
aki ta segun Tamara Wal- 
dron, vocero di APA. 

E ta sigui splica cu gerencia di 
APA ta wardando cos keda cla 
pa asina por duna un rueda 
di prensa y duna tur hende e 
mesun informacion. 

Pa varios siman caba APA 
cu STA ta negociando pa un 
bo contracto colectivo pa e 
trahadonan esta un Cao. Pa 
varios dia Bon Dia Aruba a 
purba di drenta den contacto 
cu APA, pero no tabata posi- 
bel. A1 fm y al cabo Waldron 
a splica cu e echo cu gerencia 
no kier duna comentario por 


tabata e motibo. 

Riba dia 21 di juli Bon Dia 
Aruba a publica cu e negocia- 
cion riba un cao nobo entre 
STA y APA a keda den un ca- 
minda sin salida. Un reunion 
no a cambia e situacion y 
awor e sindicato ta propone 
pa sinta hunto cu Conseho di 


Comisario di e entidad. 

E proposicion di STA ta pa 
sinta hunto riba 13 di augus- 
tus. 

Bon Dia Aruba no a logra di 
haya e otro banda di medaya, 
pues informacion di APA y 
tampoco di e mediador An- 
selmo Pontilius. Prome cu 
e situacion aki e mediador a 


trece un proposicion cu STA 
lo por a biba cu esey despues 
di a reuni cu su miembronan. 
Pero lamentablemente APA 
no kier a acepta esaki, presi- 
dente di STA, Diego de Cuba 
ta bisa. 

“Si no bin na un bon enten- 


dimento por spera accion pa- 
sobra ta basta. Tur esaki ta pa 
yega na un bon contracto col- 
ectivo esta un cao.” Awo STA 


a bin cu un otro proposicion 
pa un Contrato Colectivo di 
2 aña y pa e hendenan haya 
un suma di salario den e dos 
añanan aki. Esaki tampoco 
APA kier biba cu esey, segun 
de Cuba. Dificilmente por 
bay sali di e impasse aki, e ta 


splica. “E no ta imposibel pa- 
sobra situacionnan asina aki 
a wordo mira y resolvi den 
pasado.” Q 



En conexion cu tragedia aereo 

Gobierno di Aruba a 
observa dia di luto 
nacional na Hulanda 


ORANJESTAD - Dilanti 
sedenan di Gobierno na 
Oranjestad, na tur edificio 
di Gobierno rond di e isla, 
consuladonan, Represen- 
tacion di Hulanda, hopi 
empresa, scol y casnan por 
a nota e banderanan di 
Hulanda y Aruba bulando 
halfstok. 

Gobierno y ciudadanonan di 
Aruba di e forma aki ta uni 
nan mes na e dia nacional di 


luto di Hulanda. 

Entre e victimanan no tabatin 
Arubiano pero si un persona 
cu a nace na Aruba. 

Gobierno di Aruba a pone 
hopi enfasis cu e pueblo ta 
biba cu famia di e victiman- 
an y como ciudadanonan di 
Reino Hulandes kier mustra 
solidaridad cu e hendenan cu 
a perde nan sernan keri den e 
tragedia aki. 

Na inicio di encuentro y re- 
unionnan a para un rato keto 


pa recorda e victimanan di e 
tragedia aereo di MH17 riba 
Ucraina. Den e avion tabatin 


298 persona, di cual 193 ta- 
bata Hulandes. No tabatA tin 
sobreviviente. □ 


Fundacion movemento ta bida: 

Ta importante pa motiva hende grandi 


ORANJESTAD- Funda- 
cion movemento ta bida 
ta trece dilanti informa- 
cion riba pakico e ta im- 
portante pa participa na 
actividad fisico. Hopi 
hende grandi ta sinti nan 
mes isola pero e no mester 
ta asina. 

Pa yiunan cu tin mayornan 
cu no ta activo fisicamente 
tambe ta importante pa nan 
motiva nan mayornan of bay 
cu nan y move maske ta 30 


minuut pa dia. 

Tur hende por participa na 
nos actividadnan cu nos tin 
durante henter aña y na dife- 
rente districto na Aruba. No 
laga e curpa bay y biba activo 
moviendo. E factornan di 
riesgo cu hende grandi por 
tin ta isolacion y pobresa, mal 
nutricion stress ansiedad y 
depresion. 

Manera nan pa combati esa- 
ki dor di bay un club, yama 
amigonan of famia. Busca 


ayudo cerca un familiar. 

Tin ora hende mester pidi 
ayudo pa asina nan no bay 
atras . Sosten di famia ta 
sumamente importante den 
situacionnan. Por tuma e 
hende grandi y cana rond 
cun’e den cura, baila un poco 
y haci trabounan di cas. Por 
comunica cu 5868651 of 
5942546 pa mas informacion 
y pa participa den program- 
anan. 

Haydee Bermudez Coordi- 
nadora FMTB.Q 

















































Minister Otmar Oduber a 
bishita Departamento 
di Cultura 



ORANJESTAD - Depar- 
tamento di Cultura Aru- 
ba (DCA) a ricibi bishita 
di Minister di Turismo, 
Transporte, Sector Pri- 
mario y Cultura Otmar 
Oduber riba diaranson 
mainta. Director, drs. 
Siegfried Dumfries a 
duna sr. Oduber palabra 
bonbini y a splica e mane- 
ho y proyectonan di DCA, 
segun vocero di DCA 
Stanley Dabian. 

Minister Oduber na su 
turno a combersa cu e em- 
pleadonan di DCA y a keda 
informa di tur loke DCA ta 
haciendo e aña aki y a toca al- 
gun ideanan pa e añanan cu 


ta bini. E mandatario tambe 
a splica di su banda con e ta 
desea di mira DCA ta profila 
den nos comunidad, segun 
sr. Dabian. 

Tambe sr. Oduber a duna di 
conoce cu pronto por spera e 
rapport di e resultado y pun- 
tonan di maneho cu a keda 
señala den e Cumbre Nacio- 
nal di Cultura Aruba 2014. 
Na fmal di e mainta, Minis- 
ter Oduber a gradici e direc- 
tor pa e presentacion y na e 
empleadonan pa nan partici- 
pacion y informacion duna 
na dje. E1 a bisa cu hunto por 
haci e cultura di Aruba mas 
conoci cerca e comunidad di 
Aruba y nos bishitantenan, 
sr. Dabian a conclui. □ 

CRYSTAL CASINO 

WANTS T0 CELEBRATE WITH 
ALL ITS MEMBERS! 



|fears 

mnruver&ary 



Accumulate your points cvery day durinçj 
a wholfi monttl Raffle takes place every 25th 
ot each mcnth in 2014 at 10:00pm. 


i 


WIH CASH fivery 25TH 
ot each month in 2014. 

Prize 1 -AWG. 5.000 
Prize 2 - AWG. 2.500 
Prize 3 * AWG. 2.500 



AWG.10.000 IN PR1ZES!!! 


Receive une coupon for every 25 PQINTS 
accumulated on slot machines. 

TabLe yames are al&o eligible to partieipale 
as per liouse rules. Receive one coupon 
for every 25 points. 

FflEE PARKING FDR MEMBEfl CARD IIOLDERS 
FHOM 7:00PM 7:00AM fOOUANE PARKING LOT) 
(present card at parking lol) 

For more informaiion, please call 

583-6000 ext.6318 0r enL6437 

Mariagemenl raserves llte liglil lo 
nAnf.nl or nhangis thls nnmpniQn 

Mas di 250 polis a haei e chekeo medieo 





Comprometi na prevencion 
“Cuerpo policial Aruba ta 
comprometi den preveni 
obesidad bou di su personal, 
cual na su turno ta aumenta 
e risico pa haya presion halto, 
diabetes, complicacion cu cu- 
rason, problema di lomba y 
rudia, etcetera,”segun comis- 
ario Vanessa 


“E bishita di bus di salud na 
e diferente warda nan di polis 


ORANJESTAD - “Pa 
prome biaha cu cuerpo 
policial, na un forma 
structura asina, ta ofrece 
chekeo medico na henter 
su personal y e acogida te 
cu diaranson tabata tre- 
mendo.” Segun e comisa- 
rio di polis. 

E dianan aki por mira e bus 
di salud para na warda nan di 
polis, tur rond di Aruba. Esa- 
ki ta pa un tarea special, e per- 
sonal di bus di salud a haya 
un peticion di parti di mando 
policial pa ofrece nan servi- 
cionan na polisnan di Aruba. 
Actualmente nan ta para na 
e departamento di recherche 
situa den Frankrijkstraat. 

Comisario di polis, Vanessa 
Tjon-Kock, cu tambe tabata 
presente durante chekeonan 
a bisa “cu hopi biaha e polis- 
nan ta lubida riba nan mes y 
e cuido di nan salud y cu e 
chekeonan aki ta pa corda nan 
cu mester tuma tempo pa nan 
mes tambe.” 

“Bus di salud a resulta un ve- 


pensa di organisa un dia na- 
cional di ehercicio pa henter 
e personal di nos cuerpo di 
polis.” Comisario a añadi. 

Comisario Vanessa a bisa lo 
siguiente: “te cu diaranson 
a registra 101 consulta na 
warda di polis di Noord, na 
Dakota (Judra Building, dis- 
tricto Oranjestad) a registra 
71 consulta y na Santa Cruz a 
registra 82 consulta.” 

“Den e Bus di Salud ta of- 
rece chekeo di peso, presion 
y sucu. Miembronan di Cu- 
erpo Policial cu a haci uzo di 
e servicionan aki a expresa 
cu tabata un bon iniciativa. 
Como cu e bus a bin na nan 
trabao tabata hopi facil pa nan 
stop di traha algun minuut 
y acudi pa haci nan chek- 
eo sin mester haci un cita 
prome.” Segun e Comisario 
ta conclui. □ 


hiculo hopi importante den 
chekeo di salud basico den 
nos comunidad. E bus y su 
servicionan den bario y na 
diferente evento ta haya bon 
acogida y for di su prome sal- 
ida te awe e personal a atende 
varios mil consulta.” Segun 
comisario Vanessa. 


“E chekeo medico aki ta hopi 
necesario si considera e estilo 
di bida di nos polisnan,” se- 
gun comisario Vanessa Tjon- 
Kock. 

E1 a splica cu ta comun cu un 
polis ta traha oranan largo, no 
ta drumi hopi y ta come ireg- 
ular, pero tambe no tur ora ta 
come saludabel. 


ta yuda enfoca mas riba salud 
di e polisnan. Den futuro ta 


Competencia hubenil Gang di Arte 



ORANJESTAD- Depar- 
tamento di Cultura Aru- 
ba (DCA) ta participa cu 
e competencia hubenil 
Gang di Arte 2014, lo tuma 
luga riba diahuebs 24 di 
juli 2014. 

“E competencia lo wordo 
graba den studio di Don 
Tico Kuiperi na Tele Aruba 
y lo ser transmiti e siguiente 
momento oportuno.” Segun 
DCA. 

“Un total di 25 pa 40 hoben 
di 14 pa 21 aña a inscribi y 
ta cla pa duna nan presenta- 
cion. Nan a prepara duro pa 
e competencia fmal di Gang 
di Arte di diahuebs. Unda e 
tema ta “to be continuos” ser 


consistente,”DCA a bisa. 

DCA a añadi lo siguiente: 
“Di e competencia aki taba- 
tin e hobennan hopi ocupa 
y yena cu creatividad, talento 
artistico y entusiasmo.” 


Cooperacion 

DCA a uni cu Tele Aruba, 
planta di television nacional 
pa realisa e proyecto aki den 
un otro forma. “E union aki a 


inicia for di aña pasa caminda 
e hobennan di Gang di Arte a 
participa den Camp 13.” Se- 
gun DCA. 

“Pues e aña aki e cooperacion 
a sigui e hobennan cu ta pre- 
senta di Camp 13, e programa 
tan gusta lo ta entrevistando 
e participantenan di Gang di 
Arte 2014. E presentacionnan 
lo tuma luga dilanti di hura- 
donan cu lo haci escogencia 
di e ganadonan cu lo bay par- 
ticipa na nos isla ruman Cor- 
sou.” DCA a splica. 

E ganadonan di e competen- 
cia hubenil Gang di Arte lo 
ta representando Aruba na e 
Dutch Caribbean Youth Art 
Festival cu lo tuma luga riba 
dianan 1 te cu 9 di augustus 
venidero na teatro Luna Blou 



na Corsou. 


“Na e festival aki lo participa 
hobennan di Hulanda, Bo- 
neiro, Corsou, Sint Maarten, 
Surinam y Aruba,” DCA a 
conclui. □ 

Mucha di 12 aña kisas no merece credito riba investigacion 



ORANJESTAD (109)- 
Tin un desaroyo nobo 
rond di e storia di e mu- 
cha di 12 aña, Lauren Ar- 
rington, cu a haci un des- 


cubrimento importante 
tocante e lionfish pa su 
proyecto di scol. Un cien- 
tifico awor ta bisa, cu e 
proyecto ta basa riba su 


investigacion cu el a pu- 
blica na 2011 y cu e tata 
di e mucha muhe tabata e 
miho amigo di su supervi- 
sor. 


Storianan di cientificonan cu 
ta horta e trabou di studian- 
tenan avansa ta comun, pero 
e storia aki tin un angulo 
hopi diferente. E ta mustra 
den e caso aki, cu e tata or- 
guyoso di e mucha muhe, a 
motiva su yiu muhe pa haci e 
proyecto a base di e trabou cu 
e otro cientifico (studiante e 
ora ey) a traha. E ta parce cu e 
proyecto di Arrington a wor- 
do inspira door di e trabou di 
e studiante avansa, Zack Jud, 
cu a publica un resultado 
similar na 201E E tata di Ar- 
rington tabata un di e autor 
di e publicacion. 

Desde cu e storia a wordo 
publica un par di dia pasa, el 
a capta atencion di varios me- 
dio di comunicacion. E noti- 
cia eventualmente a haya e 
atencion di Jud, kende a bisa 
cu su investigacion di hopi 
añanan riba e lionfish, den 
awanan cu menos salinidad, 


ta wordo completamente y 
intencionalmente ignora. 

Reconocemento 

“Den e fase awor di mi care- 
ra, un tipo di reconocemento 
asina lo ta hopi importante. 
Si, mi nomber tabata inclui 
den e storia,” Jud a skirbi riba 
su Facebook pagina. “Mi ta 
sinti cu mi mannan ta mara. 
Si, mi bisa algo e ta manera 
mi ta purba kita credito na e 
mucha di 12 aña, pero e no 
ta etico di dje y di su tata pa 
continua tuma credito riba e 
investigacion.” Segun Jud. 

No ta etico, e ta importante 
cu a trabou di e cientifico 
wordo reconoci, su inves- 
tigacion riba un problema 
ecologico manera lionfish. 
Mester ricibi atencion di 
medionan di comunicacion 
ya cu e merece, pero e ta im- 
portante bo duna credito na e 
persona corecto. □ 


Selfie cu shimis horta 



ORANJESTAD (WSIL) 
- Un muhe di Illinios a 
wordo aresta, pa motibo 
cu el a pone un selfie di 
su mes cu un shimis horta 
riba Facebook. 

Polis a bisa, “Danielle Saxton 
di 27 aña, for di West Frank- 
fort, a horta siman pasa den 
un tienda, despues a post 
varios potretnan di su mes cu 
e shimis horta.” E potretnan 
a plama asina lihe riba Face- 
book, cual a atrae e polis na 
dje. 

“Loke el a horta tabata un 
shimis di leopardo distinto,” 
e doño Kert Williams a bisa 
na WSIL television. “E1 a 
horta un shimis, par di flanel, 
varios joyas y otro articulo- 


nan asina,” Williams a bisa. 
Williams a post e video di 
e camara di siguridad riba 
Facebook. Danki na e potret- 
nan cu Saxton a post riba su 
Facebook pagina, otro usu- 
arionan a pone dos cu dos 
hunto y asina bin haya sa cu 
esey ta shimis horta. 

Gara cu shimis bisti 

“Nos tabata tin descripcion 
y un direccion pa cana, pero 
ora e aspecto media social a 
hunga un rol, nos por a iden- 
tifica ken e tabata. Weitando 
e obhetonan tras di dje riba 
e potret, nos por a localisa 
unda e tabata,” hefe di Polis, 
Shawn Talluto a bisa. 

Talluto a bisa cu Saxton ta- 
bata tin shimis bisti, ora el a 


wordo aresta. Nan a haya sa 
despues, cu e ta ser busca na 
Jackson County tambe. Pa 
Talluto e no ta un sorpresa 


cu social media ta yuda gara 
criminalnan. “Ora bo pone a 
algo riba e internet, den un 
par di minuut e ta plama y e 


ta bay tur caminda,” Talluto 
a splica. 

Saxton a kita e potretnan for 
di su Facebook pagina.Q 


Yamada bek di fruta ta dal Costco, Trader Joe’s y Walmart duro 



CHICAGO (CHICAGO 
TRIBUNE) - Wawona 
Packing Corporacion, ta 
yama bek nan produc- 
tonan fresco di “Sweet 2 
Eat”, “pluots” (frutanan 


manera peach, pruim y 
apricot) y “nectarines”, 
pasobra nan por ta con- 
tamina cu e bacteria lis- 
teria, segun e Administra- 
cion di Cuminda y Droga 


(FDA) na Merca. 

“Cutler na California ta kita 
tres dozijn di productonan 
fruta, di marca, den tamaño y 
paketa henter Merca,” FDA 
a bisa den un relato Dialuna. 

E compania ta bende pro- 
ductonan na distribuidonan 
manera Costco, Trader Joe’s, 
Kroger y Walmart, cual ta 
maneha Walmart y tiendan- 
an Sam’s Club. Tur a publica 
e yamada bek di frutanan riba 
nan website. 

Nomber riba e carton por tin 
e marcanan Wawona, Sweet 
2 Eat of Haverst Sweet. No 
tin ningun enfermedad re- 
porta door di e productonan. 
E productonan a wordo pak- 


eta entre juni 1 yjuli 12. Un 
lista di e producto por wordo 
haya online. 

Test internamente 

E yamada bek a tuma luga, 
a base di un test cu a wordo 
haci internamente. Wawo- 
na a para e proceso di pak- 
eta, adapta nan aparatonan y 
desinfecta e planta pa despu- 
es re-test. 

Testnan cu a wordo haci 
despues ta negativo, FDA 
a bisa. E productonan cu a 
wordo yama bek, a wordo 
transporta na distribuidonan. 

“Listeria monocytogenes” 
por ta serio, y hasta fatal, 
specialmente ora muchanan 
jongy hendenan di edad mas 


halto cu sistema di immuun 
abou, haya e infeccion. In- 
feccion ta particularmente 
peligroso na muhenan den 
estado. 

Bon Dia Aruba a tuma con- 
tact cu varios distribuidonan 
na Aruba, pa averigua si nan 
ta haya productonan fresco 
cu marcanan Wawona, Sweet 
2 Eat y Haverst Sweet. Di e 
cuatro distribuidonan cu nos 
a purba contact, Frasa, Com- 
pra, Island Foods y Cash ‘n 
Carry, dos nos a logra haya 
na linea. E distribuido Com- 
pra ta e unico cu a confirma 
na Bon Dia Aruba, cu nan no 
ta ricibi productonan di Wa- 
wona, Sweet 2 Eat of Harvest 
Sweet. □ 

Hoben Germain Bruno Dirksz 
ta wordo busca 


ORANJESTAD - Di parti 
di Cuerpo Policial Aruba 
ta pone comunidad ta 
altura di e hoben cu ta 
perdi. Ta trata di e hoben, 
Germain Bruno Dirksz, 
naci na Aruba dia 15 di 


juli aña 2000. Germain tin 
14 aña di edad. 

Germain ta un hoben studi- 
ante y ta residencia na Coba 
Lodo 2. Su estatura ta 1.80 
meter y tabata bisti cu un T- 


shirt color oraño, un short 
color preto y tabata tin slof 
na su pia. Esaki, sinembargo 
no ta prome biaha cu Ger- 
main ta bay for di cas. Ger- 
main a wordo mira ultimo na 
cas di su wela na Macuarima, 


dialuna ultimo, pa mas o me- 
nos 1:30 di atardi. Ta pidi 
cualkier hende cu por sa algo 
di Germain pa yama 100, 
911, tiplijn di polis 11141 of 
famia na number di telefon 
7413414.Q 


Cacho di K9 unit a morde choller cu a lanta contra polis 


Tanki Leendert - Diaran- 
son den oranan di anochi 
polis di unidad di cacho a 
bay atende cu un choller cu 
lo tabata haci problema den 
Wendy’s Tanki Leendert. 

Ora e polis a bay papia cu e 


choller, el a cuminsa lanta 
contra polis. Esaki a pone cu 
e cacho a sali na defensa di 
e polis y a morde e choller 
na su brasa. E mordi no ta- 
bata grave pero si el a wordo 
transporta cu ambulance pa 
hospital pa tratamento. Q 


Destruccion na auto 
na Bubali 

BUBALI—Diamars 09.16, Central a manda polis na Bubali 
na haltura di un cas relaciona cu intento di kiebro y ladroni- 
cia di un auto di e habitante di e cas. Na e sitio e doño M. 
a bisa Polisnan cu el a para su auto un Susuki Swift mas o 
menos 22.00, dilanti e cas y a lag’e intacto. E dia siguiente 
mainta el a mira cu e bentana chikito di e porta robes di su 
auto a wordo kibra cu un piedra cu tabata eynan. Supuesta- 
mente nan no a drenta den e auto, como cu e doño ta bisa cu 
e no ta falta nada. □ 

Ladron ta bay cu cuminda 
for di frishider 

ORANJESTAD —Diamars 09.21, Central ta manda polis 
den A. Lacle Blvd pa un kiebro. Na e sitio , polis a papia cu e 
muhe M kende ta bisa cu e ta traha na e cas y cu e doñonan 
ta di biahe. E ta bisa cu desconocinan a forsa e candal di e 
washok. Nan a bay cu diferente cuminda for di e frishider cu 
ta den e washok. Polis a tuma e keho.Q 

Ladron ta bay cu television 

SAVANETA—Diamars 07.00,e muhe H, ta duna keho di 
ladronicia cu a tuma luga dia 21 di juli na su cas. E ta bisa cu 
el a sali for di cas 20.30 y ora cu el a bin cas bek mainta, el 
a habri e porta di veranda y a mira cu e porta di sala tabata 
habri. Den sala el a mira cu su television di 32 inch, marca 
Samsung, a wordo horta. Tanto den sala y den camber , tur 
cos tabata reboltia. Polis a tuma e keho. □ 

Ladron a drenta den cas 
na Savaneta 

SAVANETA—Diamars 07.36, Durante patruya, Polisnan 
a bay na un cas na Savaneta pa un ladronicia. Na e sitio Polis 
a papia cu e homber F, cu ta bisiña, kende ta bisa cu e tin yabi 
di e cas. F. ta bisa cu su bisiña ta cu vakantie. E yiu muhe di 
e doño lo bolbe un dia despues. Polisnan a bisa F, pa bisa e 
yiu muhe pa traha un lista di locual a wordo horta. Departa- 
mento di Recherche a wordo poni na haltura. Q 

Choller a bringa pa atraca 
Colombiano burachi 



ORANJESTAD —Diamars 
19.24, Central ta manda Po- 


lis na haltura di Mai Store pa 
un pelea cu machete. Na e 
sitio polis a papia cu un co- 
lega, kende ta bisa cu tabatin 
un pelea entre homber y un 
choller. 

E1 a duna descripcion di e 
choller. A resulta cu e choller 
tabata kier a atraca e homber, 
pero no a logra, pero sinem- 
bargo a logra bay cu su bici- 
cleta. 

E homber cu a resulta di ta 
C. naci na Colombia di 53 
aña, tabatin hopi placa den su 


saco di carson y no por para 
ariba su pianan y no por duna 
mas declaracion. Mirando cu 
e tabata fuertemente bura- 
chi, polisnan a detente y a 
hib’e warda. Den auto el a 
bira hopi onbeschoft. Fiscal 
a duna ordo pa cera C. pa su 
mes bon y el a keda cera na 
warda na Shaba. □ 



Choller ta causa 
hopi problema 

SAVANETA—Diamars 09.05, Central a manda Polisnan na 
Sea Hatch na Savaneta, na unda algun trahado kier traha pero 
e choller L, ta stroba nan di haci nan trabou. Tambe un di 
e trahadonan muhe a wordo menasa cu machete. Na e sitio 
Polis a papia cu e trahadonan di WEB, e homber R, kende ta 
bisa cu nan kier traha, pero un choller ta den e edificio y ta 
stroba nan. Nan kier pa e choller wordo manda for di e sitio. 
Polis a drenta den e edificio y a constata e choller conoci, J.L. 
ta uzando e luga como su cas. Polis a bisa pe coy su cosnan y 
sali for di e edificio. Durante cu polis tabata papia, polisnan a 
mira cu e tabatin un machete den su poder. Polisnan a bis’e 
pa e duna nan e machete y el a pone riba un mesa. Polisnan 
a confisca e machete pa evita mas problema. L, tabata hopi 
onbeschoft contra polisnan y a bisa cu no ta tur dia e polisnan 
ta bisti cu uniform. Tambe el a bisa cu e muhe no mag di bin 
den Savaneta, sino e lo mira kico ta bay pasa. Polisnan a bisa 
L, cu tur e palabranan cu el a uza lo wordo poni den proces- 
verbaal. E trahado femenino a bisa cu un biaha el a bin haci 
su trabou na e sitio. E1 a pone un aparato di midi intoxicacion 
riba e tereno. L. a coy e aparato benta den lama. Q 


Homber ta laga placa den 
auto y placa ta disparce 

MONCERAT—Diamars 12.59, Central ta manda polisnan 
na un cas na Monserat pa un kiebro den un auto. Na e si- 
tio polisnan a papia cu e homber S.S.C, kende ta bisa cu el a 
laga su cartera cu 175 florin den e auto A-58380 un Ford Ex- 
plorer cu na yabi para den su cura na Monserat. Mas o menos 
10.00, el a bay na su auto y a mira cu e portanan tabata forsa. 
E homber a mira cu nan a saca e 175 for di su cartera. E ta so- 
specha cu ta un tal D, a horta su placa. Tambe e ta bisa cu un 
dia prome el a pidie un charger di un celular y un amplifier. 
Polisnan a tuma e keho y a bis’e pa e bay warda di Recherche 
na Noord. □ 

Control riba negoshi 
relaciona cu nan permiso 

NOORD—Diamars Entre 19.00, y 21.30, Polisnan a contro- 
la diferente localidad relaciona cu nan permiso. Na Shiribana 
a controla un snack cu a caba di habri y polisnan a pone na 
haltura di tur e reglanan relaciona cu un snacktruck. Polis a 
controla tambe relaciona cu bebemento pafo y paden di luga- 
nan. Na Tur Dia Supermarket, polis a core cu un homber cu 
tabata para bebe pafo. E doño tambe a haya un scual.Q 





Let your passion for discovery become a career. 


Unearth the lesser seen. Expose the hidden gems to help 
our guests discover. Explore, uncover, share, inspire at 
Renaissance Hotels. 

Renaissance Aruba Resort & Casino has the following positions available: 

Sous Chef 

Required skills: 

At least 8 years of relevant experience in a similar function, with ample knowledge of 
culinary requirements in the hospitality industry. 

Proven leadership, teaching and motivational skills. 

Proven menu development experience including concept, design, preparation and costing. 
Ability to work independently and be goal oriented. 

Fluent written & spoken English; Papiamento, Dutch, or Spanish a plus. 
Excellent computer skills incl. Excel and Word. 

Overall responsibilities & function description: 

Assist Executive Chef in day-to-day Kitchen operations. 

Administrative Duties incl. scheduling, payroll, etc. 

Maintain excellent sanitation, hygiene and food handling practices according to Brand 

Standards and HACCP. 

Supervise and assist all Kitchen staff. 

Control incoming food product quality and quantity; food production; teach and manage 
proper inventory procedures, banquet production, pastries/bakeries, buffets etc. 

We offer you: 

A career in one of Aruba’s largest and best performing tourist resorts, while our 
combination of pay and benefits are amongst the best on the island. 


Please Send DIGITAL COVER LETTER & RESUME to: 

Human Resources Department, 
email: iwilson@arubarenaissance.com 
L.G. Smith Boulevard 82, Oranjestad, Aruba. 
Telephone 297-5836000 

Partido MEP a rindi homenahe na e victimanan di tragedia 

di Malaysian Airlines 



ORANJESTAD - Partido 
MEP tambe a rindi hom- 
enahe na e victimanan di 


e tragedia aereo di Malay- 
sian Airlines di diahuebs 
ultimo. Miembronan di 



partido MEP a bishita 
VNO pa firma e registro 
di condolencia. 

E texto cu a compaña e fir- 
manan ta bisa cu MEP ta 
hopi conmovi cu e tragedia. 
Pueblo di Aruba tambe ta 
conbibi cu e pueblo Huland- 
es. Ohala cu pronto bin clari- 
dad kico ta e causa di e trage- 
dia aki. Finalmente MEP ta 
desea tur e famianan di e vic- 



timanan hopi forsa. E gesto representantenan di Hulanda 
aki a wordo masha aprecia pa na Aruba.Q 


Segun MEP: AVP ta sigui ataca y lastra s.e. gobernador diAruba 

MEP a vota contra mocion cu atake nan baho contra Gobernador 


Parlamento a trata cu un 
urgencia nunca antes bis- 
to e ley pa apodera gobi- 
erno haci fiansanan mien- 
tras cu e presupuesto no 
ta cla. Un ley cu a wordo 
traha dos siman pasa, pero 
cu gobierno mes no kier a 
entrega na Parlamento. Y 
awor despues di un ora cu 
e ley a drenta, a core yama 
e reunion sin duna Par- 
lamentarionan oportuni- 
dad pa prepara nan mes 
debidamente. Ademas 
cu varios parlamentario 
no ta na Aruba, manera 
presidente di Parlamento 
Marisol Lopez-Tromp, 
lider di MEP, Evelyn Wev- 
er-Croes y parlamentario 
di MEP Xiomara Ruiz- 
Maduro. 

Durante e reunion AVP su 
integrantenan, tanto Min- 
ister como Parlamentario a 
ataca Gobernador na forma 
masha mahos atrobe. E atake- 
nan contra Gobernador no ta 
para, y esey MEP ta condena. 
E ta mustra cu AVP no kier 
carga su responsabilidad, y ta 
keda culpa mita mundo pero 
no ta realisa su propio eror. 



mente. 

E mocion ta exigi tambe re- 
spet pa autonomia di Aruba 
cual MEP ta para 100% 
su tras. Pero atrobe e con- 
sideracionnan ta bisa cu ta 
Gobernador a viola autono- 
mia siendo cu tur hende sa 
cu ta Gobierno di AVP mes a 
entrega nos autonomia y no 
Gobernador. P’esey MEP a 
vota contra e mocion. 

E ley pa apodera Gobierno 
pa fia placa mientras e pre- 
supuesto no ta cla tampoco 
a carga sosten di e fraccion 
geel pasobra e fiansa aki 
ta basa riba e presupuesto 
2014, un presupuesto cu 
no ta sirbi pa nada, y cu tur 
instancia a bari for di mesa, 
p’esey MEP no por aproba 
pa ningun parti di e ley di 
presupuesto wordo ehecuta. 


Durante e reunion e fraccion 
di AVP a entrega un mocion 
den cual nan ta culpa Gober- 
nador di tur cos, algo cu MEP 
naturalmente no ta comparti 
y mester a vota contra. 


MEP a vota contra pasobra e 
mocion ta pidi pa exigi respet 
pa e ‘budgetrecht’ di Staten 
y MEP ta di acuerdo cu esey 
pero den e consideracionnan 
di e mocion ta mustra cu se- 
gun AVP ta Gobernador no ta 


respeta budgetrecht di Staten 
y esey no ta corecto. Ta AVP 
mes ta viola e budgetrecht di 
Staten cada biaha, y awe mes 
atrobe door di no duna Par- 
lamentarionan oportunidad 
pa prepara nan mes debida- 


Durante e reunion por a 
nota cu e parlamentarion- 
an di AVP ta hopi insigur, 
Nunca antes nan a comporta 
di e forma ey. Fraccion di 
MEP tabata hopi fuerte den 
argumentonan, mientras e 
parlamentarionan di AVP a 
briya cu falta di contenido.Q 

Segun exparlamentario Alex Tromp 

E autoridad di Gobernador .. .y esun di Gobierno di Reino Hulandes Parti 2 



ORANJESTAD - Den edi- 
cion di ayera di Bon Dia 
Aruba, ex parlamentario di 
AVP, Alex Tromp a trece su 
punto di bista referiendo na 
e autoridad cu gobernador 
tin y tambe di parti di gobi- 
erno di reino Hulandes. 

Den e di dos parti aki e ta in- 
dica lo siguiente: “Biniendo 
bek si Gobernador ta autorisa 
di nenga di firma un decision 
di Gobierno...como Goberna- 
dor (Organo di pais Aruba) e 
mester firma.. .pero ora e pone 
su pen abao y keda sin firma e 
ta kita su pechi di Gobernador 
y bisti esun di Organo di Gobi- 
erno di Reino Hulandes. 

Cacho di cuido 

Den e funcion aki e ta wor- 
do categorisa of por ser mira 
como un cacho di cuido y tin 
di vigila si un decision di Go- 
bierno y parlamento di Aruba 
por trece e asina yama “asun- 
tonan cu ta regarda Reino 
Hulandes” (Koninkrijksaa- 
ngelegenheden), cu ta stipula 
den e articulonan 3 y 43 di nos 
Statuto di Reino Hulandes, 
articulo 21 di e reglamento di 
Gobernador of tratadonan in- 
ternacional, den peliger. 

Esaki por sosode na dos mane- 
ra...sea E ta haya un instruc- 
cion di Gobierno di Reino 
Hulandes pa no firma OF E ta 
haci esaki riba propio iniciativa 
si e ta sinti o kere cu dicho de- 


cision ta contra un asunto di 
Reino di e articulonan ya men- 
ciona. 

Firmamento 

E reglamento di Gobernador ta 
stipula cu manera e haci esaki 
e mester di biaha pone esaki 
den man di Gobierno di Re- 
ino Hulandes pa sea, despues 
di a haya conseho di Raad van 
State, ta schors e, ta destrui of 
ta manda bek pa ainda e firma 
dicho decision. Si en dado caso 
e decision ta pa sinembargo 
firme ...E lo haci esaki como 
Gobernador e ora y no como 
Organo di Reino Hulandes! 
Si en caso Gobierno di Reino 
Hulandes ta persisti pa no fir- 
ma.. .anto e ora e lo keda fungi 
como representante de Gobi- 
erno di Reino Hulandes y no 
como Gobernador. 

KB 

No ta mi intencion di bay den 
un discusion politico pero mi- 
rando lo suceso di e ultimo 
dianan mi ta haya cu como 
Organo di Reino Hulandes, E 
mester a sikiera cuestiona Go- 
bierno di Reino Hulandes riba 
e procedura cu esakinan a cana 
pa yega na un KB....Mirando 
cu e procedura cu a wordo 
cana a bay contra reglanan 
stipula den nos Statuto di Re- 
ino Hulandes, cu realmente ta 
di un rango mas halto cu hasta 
e propio Constitucion Hulan- 
des (Grondwet) mes. Locual 


mi ta referi ta cu Conseho di 
minister di Reino no a cana 
e procedura di manda e deci- 
sion pa Raad van State pa con- 
seho y tambe a viola y nenga 
e derecho di “intern appel” di 
nos Minister Plenipotenciario 
durante tratamento di e tema 
aki den Conseho di Minister 
di reino. Akinan claramente 
nan a viola locual nos Statuto 
di Reino ta stipula! 

Presupuesto 2014 

Den e controversia cu ta tu- 
mando luga actualmente... 
...e argumento cu Conseho di 
Minister di reino por ta uzan- 
do ta cu kisas den nan con- 
cepto e presupuesto 2014 cu 
Gobernador ta nenga di firma 
ta basa riba e pensamento cu 
esaki lo ta contra e asunto di 
bon gobernacion cu ta stipula 
den articulo 43 di Statuto di 
Reino Hulandes. 

Bon Gobernacion 

Mi opinion pa cu esaki no por 
ta, den caso, pasobra esaki ta 
netamente un asunto autono- 
mo y interno cu ta regarda pais 
Aruba y e no ta un asunto cu ta 
regarda Reino Hulandes. 

Den mi concepto e terminolo- 
gia di Bon Gobernacion ta bay 
mucho mas leu y por ehempel 
ta encera ora ta trata di echonan 
castigabel manera mal gober- 
nacion, corupcion, fraudenan” 
cu Gobernantenan ta haci nan 


mes culpabel na e echonan 
aki. Un ehempel di tal hecho 
ta manera a sosode añanan an- 
terior na Sint Maarten. 

Deficit 

Pa mi e hecho di tin un defi- 
cit den bo presupuesto hamas 
por wordo categorisa como tal 
y principalmente ora cu eher- 
cicionan responsabel a wordo 
haci den e presupuesto 2014 y 
hasta ora rating internacional 
ta categorisa esakinan como 
un hecho positivo pa futuro di 
e presupuestonan di nos pais 
Aruba. 

A secuestra 

Cu e acto aki mi ta considera 
cu Gobierno di Reino Hulan- 
des a secuestra nos parlamento, 


mirando cu parlamento como 
e organo mas halto segun nos 
constitucion a aproba dicho 
presupuesto cu un mayoria di 
13 voto! 

No ta color politico 

Terminando mi kier a accen- 
tua cu e tema y e echonan cu 
ta tumando luga aki sigur lo 
bay den historia di nos Pais 
Aruba y mi ta haya cu aki no 
ta trata di un color politico.... 
aki ta Aruba ta den conflicto 
constitucional cu Hulanda y 
aki nos mas cu nunca mester 
uni pa lucha pa asina mantene 
nos autonomia cu nos lider- 
nan di pasado en feliz memo- 
ria a lucha y a logra pa nos y 
nos futuro generacionnan nos 
dilanti.”Q 


Partido MEP na AVP: 

Ki tin di berdad cu Gabinete Mike Eman a kibra ley.atrobe? 


ORANJESTAD - Pa algun 
siman caba tin rumor fuerte 
cu informacion contun- 
dente ta circula cu ex Min- 
ister Yrausquin a kibra ley 
pa motibo di a tene placa 
destina (pa ley) pa Aruba 
Tourism Authority SG tur 
uza pa promocion turistico, 
pa paga vakantie-uitkering 
na juni 2014. 

Aparentemente Gabinete Mike 


Eman a tene mas di 30 miyon 
florin, destina pa promocion 
turistico, e UNICO pilar eco- 
nomico di Aruba, pa evita loke 
por a culmina den problema 
grandisimo, si no a cumpli cu 
pago di placa di vakantie. 

Partido MEP no ta sorprendi 
pa e posibel acto ilegal aki di 
ex Minister Juan David Yraus- 
quin mucho menos di Gabi- 
nete Mike Eman. Desde inicio 


di nan gobernacion, AVP a 
bin ta kibra ley riba ley, a bin 
ta trapa riba consehonan di in- 
stitucionnan hancra den nos 
constitucion, y hasta tabatin 
no cumplimento hasta pa vere- 
dicto di Hues. 

Pero e hecho aki di ex Minister 
di Financia lo por ta e splica- 
cion pakico Minister di Tur- 
ismo a asumi e rol di instigado 
mas grandi contra Goberna- 
dor Refunjol durante e siman 


di drama. Minister Oduber lo 
tabata purba di desvia atencion 
di e supuesto ilegalidad aki, 
cu lo a afecta turismo, door di 
grita na un manera no digno 
di un Ministro y instiga contra 
Gobernador dilanti Fort Zout- 
man, na un manera mahos. 
Ademas, e tabata instiga su 
siguidonan riba facebook tam- 
be pa ataca Gobernador Refun- 
jol verbalmente y tabata habri 
caminda indirectamente pa es- 


unnan cu ta sigui, comete cu- 
alkier acto fisicamente contra 
Gobernador. 

Nos ta spera cu e supuesto 
acto ilegal aki sea investiga mas 
pronto posibel pa asina e co- 
munidad por haya mas di e mal 
gobernacion di e ultimo 5 aña. 
Bo por puntra bo mes, ta ki 
credibilidad mas a keda cer- 
ca ex Minister Yrausquin y 
e contesta ta facil - niun tiki 
credibilidad. □ 


Glenbert Croes: 

Locual cu a wordo viola ta e confianza ciego cu 33 mil votado a duna AVP 


ORANJESTAD - Ultima- 
mente nos por tende hopi 
for di integrantenan di 
AVP e palabra viola. Sea ta 
Hulanda a viola nos Status 
Aparte, of Hulanda a viola 
nos constitucion. Pero AVP 
no a para ningun momento 
keto na e violacion cu NAN 
a comete? 

Un violacion di mas grave? 33 
mil votado eleccion 2013 a de- 
posita nan confianza ciego den 


AVP. Pesar cu MEP a adverti 
di locual a bin ta tumando luga 
cu Financia di nos Pais, 33 mil 
alma bibando riba nos dushi 
pida baranca a OPTA pa ciega- 
mente kere den AVP su cam- 
paña di engaño, cu awe a keda 
comproba pa e rapport prelim- 
inar di CFT. 

Ora un Pueblo ta duna bo e 
mandato, ora cu un pueblo ta 
duna bo e confianza, ta pasobra 
nan fe ta den bo pa salvaguar- 


dia y maneha nos Pais corecta- 
mente y den forma responsa- 
bel. 

Pero AVP a interpreta e con- 
fianza aki como un ‘carte 
blanche’ pa haci y deshaci na 
nan antoho, habraca nos finan- 
cia publico cu awe ni un inves- 
tigacion drechi por tuma luga 
di reboltia cu tur cifra ta, di ire- 
alistico cu e presupuesto 2014 
ta. Cu otro palabra NADA ta 
cuadra cu berdad ni realidad. 


Momento cu bo bisa bo Pueb- 
lo DANKI cu un traicion dje 
forma aki, ta momento pa auto 
responsabilisa boso mes y pa- 
pia e berdad. Nos pueblo ta 
sinti nan mes defrauda, nan 
ta sinti nan mes gaña, ta sinti 
nan mes traiciona sinta den un 
barco sin rumbo. Y unda cu mi 
bira e pregunta cu mi ta haya: 
Glenbert KIKO AWOR. 

Ta obvio cu AVP no ta ni dis- 
puesto pa nan haci nan mes 


sincero cu nos Pueblo. Con 
nan por ta capabel di soluciona 
nos problema financiero grave 
si nan no tin ni e grandeza pa 
acepta cu Aruba ta den prob- 
lema ni cu nan ta e autor. 

Core pa realidad no ta scapa bo 
di e consecuencianan di e re- 
alidad y berdad. 

Cu e berdad keda na banda di 
nos digno Pueblo y cu nos di 
MEP cu e bon ehempel y amor 
pa patria bolbe salba Aruba y 
drecha loke AVP a daña. □ 

Relaciona cu supuesto menasa di persecucion contra gobernador diAruba 


Preguntanan haci na prome minister 



ORANJESTAD - Relaciona cu 
e informacion cu ta circula den 
paisnan di Reino for di ayera 
cu Gobernador di Aruba Fred- 
ys Refunjol, lo a wordo menasa 
cu lo persigui pa ley si e firma e 
presupuesto 2014, miembro di 
Parlamento sr. René Herdé den 
nomber di e fraccion di AVP a 
haci e siguiente preguntanan na 
Minister di Asuntonan General, 
Mike Eman ayera mainta: 


“Nos a ricibi informacion cu Gober- 
nador di Aruba, den ehecucion di su 
funcion como hefe di Gobierno di 
Aruba, of den su funcion di repre- 
sentante di su mahestad e Rey, lo a 
wordo poni bou presion cu menasa 
di persecucion penal uzando articulo 
25 inciso lc di e Reglamento di Or- 
den di Gobernador di Aruba, pa e no 
firma e ley di presupuesto di aña 2014. 
Minister por informa Parlamento si e 
informacion aki ta corecto? 

Den e caso cu e contesta riba e prome 
pregunta ta confirma cu e informa- 
cion ta corecto, minister por informa 
Parlamento, cua organo - sea Gobi- 
erno di Reino of un minister di Go- 
bierno di Reino, of empleadonan di 
un minister di Gobierno di Reino cu 
no ta organonan di Reino- a expresa e 
menasa aki? 

Den e caso cu e Minister di Asuntonan 


General por indica cua organo - sea 
Gobierno di Reino of un minister di 
Gobierno di Reino, of empleadonan 
di un minister di Gobierno di Reino 
cu no ta organonan di Reino- a expre- 
sa e menasa aki, minister por informa 
den cua forma a haci e menasa aki na 
direccion di Gobernador di Aruba? 

Minister por describi bou di cua 
condicionnan articulo 25 inciso lc di 
e Reglamento di Orden di Goberna- 
dor di Aruba por wordo aplica? 

Minister por informa Parlamento si 
e crisis constitucional den cua Aruba 
ta envolvi awor aki, ta hustifica aplica- 
cion di articulo 25 inciso lc di Regla- 
mento di Orden di Gobernador di 
Aruba, en caso cu Gobernador firma 
e presupuesto di aña 2014? 

Minister por informa Parlamento 
cua ta e proceso cu mester sigui den 


e caso cu Gobierno di Reino dicidi di 
persigui Gobernador di Aruba pa ley? 
Parlamento kier wordo informa debi- 
damente di e proceso aki. 

Minister por informa Parlamento si 
Gobernador di Aruba den caso di po- 
sibel persecucion penal of den ehecu- 
cion di su funcion di su funcion como 
hefe di Gobierno di Aruba of como 
representante di su mahestad e Rey, 
tin asistencia huridico? Si esey ta e 
caso por informa ken ta duna Gober- 
nador e asistencia ey? Parlamento ta 
desea di haya e contestanan por escrito 
mas lihe posibel.” 

E preguntanan aki a bay pa Minister di 
Asuntonan General, Minister Presi- 
dente. E noticia di e menasa di Gober- 
nador tabata circula durante diamars. 
Despues di haci un investigacion di e 
noticia aki, fraccion di AVP a dicidi di 
haci e preguntanan aki.Q 


Fraccion MEP 

Fitch a ‘downgrade’ Aruba di BBB pa BBB- 


ORANJESTAD - Ta mas 
o menos un aña pasa cu 
e instancia Fitch a down- 
grade nos na BBB cu pro- 
nostico negativo. 

Durante di un debate or- 
ganisa pa Camara di Com- 
ercio y ATIA riba e mesun 
fecha aña pasa e tema di e 


downgrading di Fitch tambe 
a bini dilanti. Lamentabel ta 
cu e tempo ey caba Minister 
president Mike Eman a bari 
e rapport for di mesa igno- 
rando e hecho cu nos situa- 
cion fmanciero no ta sano 
mas. 

Awor un biaha mas despu- 
es di un aña a toca Fitch pa 


evalua nos rating di nobo. 
For di e pronostico nobo a 
sali cu resultado un down- 
grading pa BBB- cu proyec- 
cion stabiel. 

Den principio esaki kiermen 
nan ta spera cu nos ta keda 
stabiel den BBB-. Nos kier 
pone enfasis riba e hecho cu 
MEP no a ni papia cu Fitch e 


aña aki, cual ta nifica cu AVP 
lo no por culpa MEP di tin 
influencia den e resultado ya 
conoci. Remarcabel ta cu aña 
pasa ainda AVP a logra scapa 
un downgrading na april ora 
nan a firma e protocol di dia- 
huebs Santo cu Hulanda pa- 
sobra nan a convence Fitch 
cu Hulanda lo refmancia nos 


debe. 

Basa riba e cambio den e 
posicion di Hulanda y e con- 
flicto cu gobierno di AVP a 
busca cu Hulanda, e posibi- 
lidad aki a bira NIHIL a con- 
secuencia di e downgrading. 
Danki Mike Eman y AVP pa 
otro berguensa den e crisis 
fmanciero di nos pais. □ 


Parlamentario Donny Rasmijn-AVP 

Firmamento di presupuesto 2014 a para bira un wega sin final 


ORANJESTAD - Presupuesto di pais Aruba 
a wordo secuestra desde cu el a wordo aproba 
den Parlamento. 

Finalmente Conseho di Reino, representa den 
mayoria pa ministernan Hulandes, a dicidi pa duna 
pais Aruba un Koningklijk Besluit KB pa asina nan 
por forsa Aruba pa laga miembronan di College 
Financile Toezicht (CFT) haci un evaluacion di e 
presupuesto prome cu Gobernador por firme pa 
asina pais Aruba por sigui draai manera mester ta. 

Minando nos autonomia 

E manera con e KB a wordo duna tabata contra di 
nos Statuut, Derechonan Fundamental y nos Con- 
stitucion. Nos prome Ministro, cu su welo y tata a 
lucha henter nan bida pa Status Aparte, a dicidi pa 
cuminsa un welga di hamber pa asina protesta con- 
tra di e dos echonan aki cu ta duna un KB incon- 
stitucional y keda sin firma e presupuesto pasobra 
Hulanda ta mina nos autonomia. Presupuesto di un 
pais ta un cuestion nacional y no di reino. Despues 
di a completa 7 dia di welga di hamber, nos prome 
Minister y Gobernador a bin na acuerdo pa ter- 
mina e impasse unda cu a permiti e grupo di CFT 
pa haci un quick scan riba nos presupuesto pa asina 
Gobernador porfm por firma e presupuesto cu tur 
hende ta bisa ta laat, pero cu sinembargo Hulanda 
por medio di Gobernador kier keda wanta manera 
cu ta un wega di mucha nan tin. 

Quick scan 

Dialuna e grupo di CFT a termina cu e quick scan 


y a raporta na Gobernador cu a manda e resultado 
pa Gobierno di Aruba y pa Hulanda. “Despues cu 
Aruba a kere cu despues di e quick scan e presu- 
puesto ta wordo firma, atrobe e wega a continua”, 
Rasmijn ta bisa. Den e rapport CFT ta bisa cu se- 
gun nan opinion e presupuesto falta algun cos pero 
ta miho pa continua e presupuesto y concentra riba 
esun di 2015 cu mester wordo presenta dia 1 di 
september. Nan ta bisa cu ta miho pa uza e recur- 
sonan cu pais Aruba tin pa traha riba e presupuesto 
2015 na luga di bay perde mas tempo cu e presu- 
puesto 2014. “Ya nos ta cabando cu di 7 luna di 
aña 2014 y ainda e wega di no firma presupuesto di 
parti di Hulanda ta sigui”. 

Noticianan menos bon 

Net e dia cu Aruba a kere cu e impasse a termina y 
cu cos lo normalisa den reino, a drenta e tristo no- 
ticia cu un avion di Malaysia Airlines, cu 298 per- 
sona a bordo, a wordo tumba na Ucraina. Un caso 
hopi lamentabel unda cu 192 di e pasaheronan ta 
Hulandes. E suceso aki a trece hopi tristesa mun- 
dialmente y siguramente den reino, incluyendo aki 
na Aruba. Premier di Hulanda Sr. Mark Rutte a 
caba di bay cu vakantie e mainta ey y e mester a 
regresa mesun atardi despues cu el a haya e tristo 
noticia aki. “Mi persona a kere cu e impasse a ter- 
mina y hunto reino completo por concentra riba e 
suceso lamentabel aki, pero no, asina mes Gobier- 
no Hulandes por medio di Gobernador kier sigui 
cu e mal wega aki. Mi a tende Premier Rutte bisa 
cu Hulanda lo no sosega te ora cu nan haya sa ken 



a haci e acto di terorista aki”. 

Derecho 

Ta wordo specula cu ta e separatistanan di Ucraina a 
baha e avion utilisando racketnan Ruso cu nan lo a 
haya for di e Rusonan mes. “Mi ta spera cu Hulan- 
da lo baha duro riba Rusia pa pone nan paga di un 
manera of otro pa e bidanan cu indirectamente nan 
a kita for di e pasaheronan di e avion. Imagina cu si 
nan kier a mustra nan poder contra un pais chikito 
manera Aruba, awor nan tin tur e derechonan pa 
impone nan poder cu nan por tin den Union Eu- 
ropeo riba e Rusonan y laga nos pais na paz y laga 
Gobernador firma e presupuesto manera debe ser 
pasobra e firmamento di presupuesto 2014 a para 
bira un wega sin fmal!”, Rasmijn ta termina.Q 

Did Dodd-Frank Work? 



JOE NOCERA 
© 2014 New York Times 

Ralph Nader has written a new 
book, titled “Unstoppable: The 
Emerging Left-Right Alliance to 
Dismantle the Corporate State.” If 
you spend any time looking into 
the current state of affairs with the 
Dodd-Frank Act - Monday was the 
fourth anniversary of the law enact- 
ed to ensure that the country never 
suffers through another fmancial 
crisis like the one in 2008 - you’d 
have to say that he has a point. 
There are many aspects of the law 
on which Democrats and Republi- 
cans disagree. But there is one area 
in which the two sides are largely 
in agreement: “Too Big to Fail” is 
still with us. 

“In no way, shape or form does 
the Dodd-Frank Act end too big 
to fail,” said Rep. Jeb Hensarling, 
R-Texas, chairman of the House Fi- 
nancial Services Committee. 

“The chances of another fmancial 
crisis will remain unacceptably high 
as long as there are fmancial institu- 
tions that are ‘too big to fail,’” Sen. 
Elizabeth Warren, D-Mass., wrote 
in an opinion article she co-wrote 
with, among others, Sen. John Mc- 
Cain, R-Ariz. 

Dodd-Frank, of course, was sup- 
posed to end “Too Big to Fail,” 
the catchphrase for a fmancial in- 
stitution whose collapse had the 
potential to bring down the entire 
fmancial system. That prospect is 
why, less than a month after the 
bankruptcy of Lehman Bros., the 
government handed billions of dol- 
lars to the big banks to help stabilize 
them. 

In some ways, eliminating the pos- 
sibility of future bank bailouts was 
the whole point of Dodd-Frank. 
Partly this was for populist reasons: 
Americans were outraged that the 
banks were bailed out, while the 
country got the worst of the Great 
Recession. 

But it was also just good public 
policy. Karen Petrou, the managing 
partner of Federal Financial Analyt- 
ics, told me that if the too-big-to- 
fail provisions in the law worked, 
“the rest of the law wouldn’t mat- 
ter that much because the market 
would discipline the institutions.” 
But, she added, “I don’t think the 
Federal Reserve or the FDIC” - the 
Federal Deposit Insurance Corp. - 
“is prepared to handle a systemic 
crisis for one of the big banks.” 

To be sure, the Treasury Depart- 
ment insists that the days of “Too 


Big to Fail” are over. In a recent 
speech, Maryjohn Miller, the Trea- 
sury’s undersecretary for domestic 
fmance, said, “No fmancial insti- 
tution, regardless of its size, will 
be bailed out by taxpayers again.” 
She added, “Shareholders of failed 
companies will be wiped out; credi- 
tors will absorb losses; culpable 
management will not be retained 
and may have their compensation 
clawed back.” But the markets 
don’t believe it, and neither do 
most people who pay attention to 
Dodd-Frank. 

There are two essential problems. 
The first is that it is hard to imag- 
ine that the government wouldn’t 
blink, as it did in 2008. “Does any- 
one really believe that if any of the 
big banks were about to go down, 
that the government would allow 
that to happen?” asked Dean Bak- 
er, a co-founder of the progressive 
Center for Economic and Policy 
Research. “No.” 

The second problem is that it is dif- 
ficult to envision how the law itself 
would “resolve” these institutions. 
In one part of Dodd-Frank, the 
banks are required to write “living 
wills,” laying out how they could 
wind down without causing a fi- 
nancial catastrophe. Although they 
are now on their third round of liv- 
ing wills, the documents are thou- 
sands of pages, and the government 
hasn’t yet told them whether the 
second round of living wills, filed a 
year or so ago, passed muster. 

The law also says that if the regu- 
lators fmd the living wills too un- 
wieldy and difficult to execute, it 
can force banks and fmancial insti- 
tutions to shed assets and simplify 
their structures to make them easi- 
er to wind down. Warren and other 
lawmakers have pointed to this 
provision as something that could 

- if regulators pushed for it - force 
the banks to look more like they did 
pre-deregulation: with a division 
between commercial banks and in- 
vestment banks. 

Meanwhile, there is another part 
of Dodd-Frank that calls for banks 
to wind down through a process 
called orderly liquidation. In this 
scenario, the government puts 
the functioning parts of the bank 
into a new “bridge fmancial com- 
pany” and forces the private sector 

- shareholders, certain creditors, 
even assessments on other fmancial 
institutions if it comes to that - to 
take losses. Although the Treasury 
Department insists that the law 
forbids public money from being 
used, there are a lot of economists 
who have a hard time believing that 
taxpayer money would not some- 
how be used if things got really bad. 
One person who does believe is 
Sheila Bair, the former chairwoman 
of the FDIC. “I do think they could 
handle a big bank failure,” she told 
me. “It would be messy and diffi- 
cult, but they could do it.” 

Which is the ultimate problem: We 
have no way of knowing whether 
“too big to fail” still exists until we 
have another crisis. Let’s just hope 
we don’t have to fmd out anytime 
soon.Q 



The Fiscal Fizzle 



PAUL KRUGMAN 
© 2014 New York Times 

For much of the past five years 
readers of the political and eco- 
nomic news were left in little 
doubt that budget deficits and 
rising debt were the most im- 
portant issue facing America. 
Serious people constantly issued 
dire warnings that the United 
States risked turning into another 
Greece any day now. President 
Barack Obama appointed a spe- 
cial, bipartisan commission to 
propose solutions to the alleged 
fiscal crisis, and spent much of 
his first term trying to negotiate 
a Grand Bargain on the budget 
with Republicans. 

That bargain never happened, 
because Republicans refused to 
consider any deal that raised tax- 
es. Nonetheless, debt and deficits 
have faded from the news. And 
there’s a good reason for that dis- 
appearing act: The whole thing 
turns out to have been a false 
alarm. 

I’m not sure whether most read- 
ers realize just how thoroughly 
the great fiscal panic has fizzled 
- and the deficit scolds are, of 
course, still scolding. They’re 
even trying to spin the latest long- 
term projections from the Con- 
gressional Budget Office - which 
are distinctly non-alarming - as 
somehow a confirmation of their 
earlier scare tactics. So this seems 
like a good time to offer an update 
on the debt disaster that wasn’t. 
About those projections: The 


budget office predicts that this 
year’s federal deficit will be just 

2.8 percent of GDP, down from 

9.8 percent in 2009. It’s true that 
the fact that we’re still running a 
deficit means federal debt in dol- 
lar terms continues to grow - but 
the economy is growing too, so 
the budget office expects the cru- 
cial ratio of debt to GDP to re- 
main more or less flat for the next 
decade. 

Things are expected to deteriorate 
after that, mainly because of the 
impact of an aging population on 
Medicare and Social Security. But 
there has been a dramatic slow- 
down in the growth of health care 
costs, which used to play a big 
role in frightening budget scenar- 
ios. As a result, despite aging, debt 
in 2039 - a quarter-century from 
now! - is projected to be no high- 
er, as a percentage of GDP, than 
the debt America had at the end of 
World War II, or that Britain had 
for much of the 20th century. Oh, 
and the budget office now expects 
interest rates to remain fairly low, 
not much higher than the econo- 
my’s rate of growth. This in turn 
weakens, indeed almost elimi- 
nates, the risk of a debt spiral, in 
which the cost of servicing debt 
drives debt even higher. 

Still, rising debt isn’t good. So 
what would it take to avoid any 
rise in the debt ratio? Surprisingly 
little. The budget office estimates 
that stabilizing the ratio of debt 
to GDP at its current level would 
require spending cuts and/or tax 
hikes of 1.2 percent of GDP if 
we started now, or 1.5 percent of 
GDP if we waited until 2020. Po- 
litically, that would be hard given 
total Republican opposition to 
anything a Democratic president 
might propose, but in economic 
terms it would be no big deal, 
and wouldn’t require any funda- 
mental change in our major social 
programs. 

In short, the debt apocalypse has 
been called off. 

Wait - what about the risk of a 


crisis of confidence? There have 
been many warnings that such 
a crisis was imminent, some of 
them coupled with surprisingly 
frank admissions of disappoint- 
ment that it hadn’t happened yet. 
For example, Alan Greenspan 
warned of the “Greece analogy,” 
and declared that it was “regret- 
table” that U.S. interest rates and 
inflation hadn’t yet soared. 

But that was more than four years 
ago, and both inflation and inter- 
est rates remain low. Maybe the 
United States, which among oth- 
er things borrows in its own cur- 
rency and therefore can’t run out 
of cash, isn’t much like Greece 
after all. 

In fact, even within Europe the 
severity of the debt crisis dimin- 
ished rapidly once the European 
Central Bank began doing its job, 
making it clear that it would do 
“whatever it takes” to avoid cash 
crises in nations that have given 
up their own currencies and ad- 
opted the euro. Did you know 
that Italy, which remains deep in 
debt and suffers much more from 
the burden of an aging population 
than we do, can now borrow long 
term at an interest rate of only 
2.78 percent? Did you know that 
France, which is the subject of 
constant negative reporting, pays 
only 1.57 percent? 

So we don’t have a debt crisis, and 
never did. Why did everyone im- 
portant seem to think otherwise? 
To be fair, there has been some 
real good news about the long- 
run fiscal prospect, mainly from 
health care. But it’s hard to escape 
the sense that debt panic was pro- 
moted because it served a political 
purpose - that many people were 
pushing the notion of a debt cri- 
sis as a way to attack Social Secu- 
rity and Medicare. And they did 
immense damage along the way, 
diverting the nation’s attention 
from its real problems - crippling 
unemployment, deteriorating in- 
frastructure and more - for years 
on end. Q 

Investigacion aproduci como resultado: 

Control 100% na Schiphol no a baha traficacion di droga 


WILLEMSTAD - E 
control 100% cu mare- 
chaussee ta eherce riba 
vuelonan di e paisnan u di 
riesgo”, manera Hulanda 
ta cualifica nan, esta e is- 
lanan cu antes tabata for- 
ma pais Antia y Surnam, 
no a produci e resultado 
cu Hulanda a spera. Esta, 
cu e traficacion y impor- 
tacion di droga (cocaina) 
na Hulanda lo bira me- 
nos. 

Loke a pasa cu e trafican- 
tenan, awor a cambia nan 
ruta, den cua no ta uza 
Schiphol (asina tanto) mas, 
pero ta concentrando nan 


actividadnan den haf di Rot- 
terdam. Ademas, ta uzando 
awor West Africa como area 
di transporte. 

Esey ta conclusion di un 
investigacion cu 20 econo- 
mista y politico, incluso 5 
ganado di Premio Nobel y 
vice prome minister di Gran 
Britania Nick Clegg a haci 
riba e fenomeno aki den un 
relato di London School of 
Economics bou di e titulo 
“Ending the Drugs Wars”, 
un publicacion cu a sali reci- 
entemente. E control 100% 
basicamente ta nifica cu ta 
controla e vuelonan di pais- 
nan di riesgo minuciosa- 


mente. Esey ta nifica cu ta 
controla ekipahe cu ta bay 
den avion, ta cuestiona e bia- 
hero, ta controla ekipahe di 
man y ta controla curpa di e 
persona, sea e ta pasa den un 
bodyskin y den e caso cu e no 
ke pasa den e aparato aki, ta 
control’e fisicamente. Hopi 
biaha ta uza cacho cu ta hole 
droga tambe. Banda di tur es- 
aki, ta somete e avion mes ta 
un control rigoroso. E con- 
trol 100% aki den e añanan 
cu a pasa tabata fuente di ma- 
sha reclamo, critica y tambe 
iritacion di pasaheronan cu 
mester pasa den dje. Hopi ta 
considera e control aki como 
humiliante, bergonsoso y 


contra decencia humano. 

Un caso recien ta e conocedo 
presentando Yiu di Corsou 
pero radical hopi aña caba na 
Hulanda Noraly Beyer. 

Caso Beyer 

Beyer, un presentando di 
noticia pa hopi aña di NOS 
Journaal a pasa den un ber- 
dadero berguensa na april 
ultimo ora autoridadnan a 
want’e na Schiphol, como 
nan tabatin sospecho cu 
e tabata meti den trafica- 
cion di droga. A want’e na 
Schiphol y pa rista y a rista 
den extenso, dilanti di hopi 
hende. “Tabata un cos ber- 
gonsoso y denigrante ora 


marechaussee, den presencia 
di hopi pasahero a bay cu mi 
pa lastra mi”, asina Beyer, di 
67 aña di edad a skirbi. Un di 
e profesornan cu a contribui 
na e investigacion aki, Peter 
Reuter a yega na e conclu- 
sion cu como resultado di 
e accion di Hulanda pa cera 
man riba traficante di bolita 
di Caribe Hulandes cu tabata 
uza Schiphol pa introduci 
droga riba teritorio Hulandes 
y teritorio Europeo. 

Esaki ta proba tambe cu trafi- 
cantenan di droga ta keda por 
lo pronto cu un bentaha riba 
husticia, inventando sistema 
y rutanan nobo pa sigui cu 
nan actividadnan. □ 


Den cuadro di campaña “Entrega y Desarma Corsou”: 

Prome dos armanan entrega na Ministerio Publico 


WILLEMSTAD - Ayera 
mainta Ministerio Pu- 
blico a haya e prome dos 
armanan den cuadro di 
e campaña pa desarma 
Corsou. E prome reac- 
cionnan riba e campaña 
tabata mixto, principal- 
mente pasobra a anuncia 
cu lo paga 100 florin pa 
cada arma. 

Pero e prome dia a resulta 
caba di entrega di dos arma y 
pago di 200 florin, asina vo- 
cero di Ministerio Publico 


Norman Serphos a bisa. An- 
teriormente e siman aki fiscal 
mayo Heiko de Jong a bisa, 
cu lo bay percura pa menos 
arma den comunidad, paso- 
bra menos arma di candela 
ta den nos tur su interes. 
Entrante awe a inicia tambe 
cu un entrega di arma di can- 
dela. Esaki den cuadro di nos 
proyecto “Entrega y desarma 
Corsou!”. 

Durante e periodo di awe 
pa dia 31 di augustus di 7or 
mainta pa 6or di atardi, ta bira 


posibel pa entrega bo arma di 
candela na De Tempel den 
Punda. “Nos lo no persigui 
bo pa posesion di arma di 
candela. Nos lo hasta duna 
bo 100 florin pa cada arma cu 
bo entrega. 

Entrante mañan lo tin un 
number di telefon disponi- 
bel cu ta 0800-TA BASTA. 
Cualkier cos por hasta yama 
prome cu bo bin cu bo arma 
di candela. Si bo no ke mi- 
shi cu e arma, nos mes tam- 
be por laga pasa bin tum’e. 
Denter di poco nos ta bay 


inicia tambe cu un liña di 
telefon na unda bo por yama 
y duna informacion tocante 
arma ilegal cu bo sa di dje. 
Nos lo no haci uzo di bo 
nomber. Si nos haya un arma 
di candela na e adres, nos ta 
percura pa bo haya un rec- 
ompensa pa esaki. E altura 
di e recompensa ta depende 
di e tipo di arma di candela 
cu nos confisca na e adres in- 
dica. 

Castigo mas halto 

Entrante prome di septem- 
ber 2014 Ministerio Publico 


ta bay exigi castigonan mas 
halto den corte pa posesion 
di arma di candela ilegal. 
Comunidad a haya e ora ey 
suficiente tempo caba pa en- 
trega su arma di candela ile- 
gal di un manera boluntario. 
E no a scoge pa haci uzo di 
e oportunidad ey. Como 
consecuencia lo sigui un re- 
accion castigabel mas fuerte 
di nos parti. Cu uzo di e liña 
di telefon anonimo (kliklijn) 
e chens pa keda reda ta bira 
hopi mas grandi”, asina de 
Jong a bisa na e ocasion ey.Q 


Minister Ben Whiteman a anuncia: 

A entrega keho na OM pa iregnlaridad na BZV 


WILLEMSTAD - Min- 
ister di Salud Publico 
Bernard Whiteman a en- 
trega un keho oficial na 
Ministerio Publico rela- 
cion cu iregularidad cu 
a tuma luga den pasado 
recien na Bureau Ziek- 
tekostenvoorzieningen 
(BZV). Ta hopi cos for di 
ordo a tuma luga, asina e 
minister a splica den e en- 


cuentro di tur diasabra cu 
simpatisadonan di Pueblo 
Soberano na sede dje par- 
tido. 

E minister a recorda con e 
situacion tabata den e peri- 
odo despues di 10 di octo- 
ber 2010, na momento cu e 
trayecto a cuminsa pa integra 
BZV den Banco di Seguro 
Social SVB. 

Den e trabounan administra- 


tivo cu tabata tumando luga, 
a descubri cu tabatin hopi 
iregularidad cu a tuma luga. 
Ta conoci cu dia a descubri 
cosnan straño, minister di 
Salud Publico a prohibi di- 
rectiva e tempo ey di drenta 
e edificionan di BZV. 

A pone candal riba e portanan 
pa asina e investigacion por a 
tuma luga cu tur trankilidad. 
Mester bisa cu e trayecto di 


investigacion aki a dura basta 
largo, pero a produci awor 
resultado cu en berdad taba- 
tin cosnan cu no tabata cana 
corecto. 

Minister Whiteman a haci 
mencion di e hecho cu ta- 
batin coymento di sumanan 
grandi for di BZV. 

“Tin hende cu a coy 700 mil 
heldo, otronan a coy 400 mil, 


otronan a bay cu suma mas 
chikito, en todo caso, taba- 
tin un situacion cu niun no 
por a imagina nan mes cu a 
tuma luga,”, segun e minister 
a splica. 

E la bisa cu a base di esey, e 
la entrega un keho na Minis- 
terio Publico cu awor mester 
bay determina cu den loke a 
tuma luga, tin cosnan casti- 
gabel tambe.Q 


Atracadonan ta sigui reta autoridadnan cu atraco 

WILLEMSTAD - Aunke 
menos cu e ultimo dian- 
an, diferente delincuente 
ta sigui reta autoridadnan 
cu atraco. 

Ayera tabatin un di e atra- 
conan aki na Supermercado 
2000. Algun suheto a drenta 
den e luga y bay cu diferente 
pertenencia. Autoridadnan 
a cuminsa un investigacion 
profundo den e caso aki. Par- 
ce manera tin un patronchi, 
cu ora e teamnan ta den otro 
area, atracadonan ta comete 
nan fechorianan den otro 



area. Esey ta mustra, cu mes- y kisas evita hasta leknan den 
ter tin un bon coordinacion e campaña Ta Basta Awor.Q 

Dia di luto nacional na 
Hulanda 



EINDHOVEN- Gobierno Hu- 
landes a decreta e dia ayera como 
dia di luto nacional. Esaki, rela- 
ciona cu e tragedia di e avion di 
Malaysian Airlines den cua 193 
ciudadano cu nacionalidad Hu- 
landes a perde nan bida. 

Bandera tabata halfstok na edificio- 
nan di gobierno, mientras cu kloknan 
di misa a bati cu regularidad. 

Treinnan a para keto ora e avion cu 
restonan mortal a baha na aeropuerto, 
mientras cu na e momento ey tambe 
tur vuelo na Schiphol a para pa un 
rato. Tur esaki, banda di e hecho cu 
tin masha hopi iniciativa particular pa 
conmemora esunnan cu a fayece den 
e tragedia. 

For di den fin di siman, bosnan a 
cuminsa lanta pa tene un dia nacional 
di luto. 

Un encuesta cu e corant Algemeen 
Dagblad (AD) a tene a mustra cu 
71% ke pa decreta un dia nacional di 
luto. 

Encuesta 

AD a tene un encuesta bou di mas di 
10 mil hende riba Internet. 

20% si no ta sinti nada pa un dia di 
luto asin’aki. Ami no mester di un 
dia nacional. Mi ta tene luto na mi 
manera, un persona a bisa. Un otro 
persona a bisa cu e ta haya esey coy 


loco. Imagina bo nos bay tene dia di 
luto pa cada tragedia, ta con ta cum- 
insa? un otro a comenta. Pero gran 
mayoria ta considera cu un dia asina 
aki ta necesario. 

E ultimo dia nacional di luto na Hu- 
landa tabata na 1962, cu morto di 
reina Wilhelmina. 

Mientrastanto nan a informa cu e 
avion militar cu e prome curpanan 
sin bida di esunnan cu a muri na 
Ucraina a yega Hulanda awe. Ante- 
riormente a transporta e restonan cu 
trein for di e luga di desgracia pa e 
Ciudad Charkov. Djey nan ta sigui 
bay nan destino. 

Esunnan di Hulanda a yega den 2 
avion militar aeropuerto di Eind- 
hoven for di unda a cuminsa trans- 
porta nan pe kazerne Korporaal van 
Oudheusden na Hilversum. Polis ta 
guiando e transporte aki pa tur cos 
cana segun regla. 

Pareha Real y gobernantenan 

Rey Willem Alexander, Reina Max- 
ima, prome minister Mark Rutte y 
vice prome minister Lodewijk As- 
scher tabata presente ora e restonan 
a yega Eindhoven. A tene 1 minuut 
di silencio. Na momento cu e avion 
tabata bahando, por a tende zonido di 
trompet. 

Hulanda, awor ta bay prepara su mes 
pa cuminsa cu e proceso di identifica- 


cion. Tin resto cu expertonan lo por 
identifica mesora, pero lo tin caso cu 
ta bay dura lunanan largo, depende di 
e estado cu e curpa ta den. 

Por cierto cu no ta sigur tampoco cu 
tur curpa di e victimanan di Hulanda 
lo t’ey. Nos lo tin cu wak ainda, se- 
gun un vocero. 

Rond Hulanda tabatin actividadnan 
di conmemoracion. 

Centenares di hende a participa na 
Amsterdam na un marcha silencioso, 
pa conmemora esunnan cu a perde 
nan bida den e tragedia cu e avion di 
Malaysian Airlines na Ucraina. 

E organisadonan a bisa cu nan a logra 
un acuerdo pa esaki cu gobierno 
muncipal di Amsterdam y cu polis. 

Un total di 193 pasahero di naciona- 
lidad Hulandes - entre cua tambe un 
yiu di Corsou - a perde nan bida den 
e tragedia aki. 


Marcha na De Dam 

E marcha a cuminsa 8or di anochi 
(ora di Hulanda) na De Dam, pasa 
den un cantidad di caya den e Ciu- 
dad, pa bin termina atrobe na De 
Dam. Ey a los un cantidad di blaas 
blanco y ta tene un minuut di silen- 
cio pa esunnan cu a muri. 

E organisadonan ta pidi esunnan cu 
a participa pa bin bisti na blanco of 
en todo caso tin algo blanco na nan 
curpa. 

Por cierto cu tabatin un marcha si- 
lencioso caba, esaki na Rotterdam pa 
un pareha cu a perde nan bida den e 
tragedia. 

Ta trata di un pareha cu tabata doño di 
e restaurant Asian Glories. E pareha 
tabata masha stima na Rotterdam. □ 


Victima hoben di MH17 tabata sinti cu e avion lo cay 



AMSTERDAM - Den un camber na un cas 
cerca di Amsterdam, Miguel Panduwinata a 
acerca su mama. “Mama, mi por brasa bo?” 


Samira Calehr a tene su yiu homber di 11 aña den 
su brasanan, e mucha tabata preocupa pa dianan 
largo, e tabata bombardia su mama cu yen pregun- 
ta tocante morto, di su alma, di Dios. E siguiente 
mainta, e mama lo mester baha Miguel y su ruman 


homber grandi, Shaka, na Schiphol pa nan tuma 
vuelo 17 di Malaysia Airlines, e prome parti di nan 
biahe pa Bali, caminda nan tabata bay bishita nan 
wela. 

Normalmente e hoben cu a yega di biaha hopi, 
ta masha contento, pero e biaha aki e no tabata 
mucho emociona pa biaha. Su maleta color plata 
tabata den sala, cla pa bay. Coremento di jetski y 
surfmento tabata wardando nan na paraiso. Pero 
algo no tabata bon. Un dia prome, mientras cu 
Miguel tabata hunga futbol, el a grita: “Con lo bo 
kier scoge pa muri? Kico lo pasa cu mi curpa si mi 
wordo dera? Lo mi no sinti nada, pasobra mi alma 
a bay bek cerca Dios?” 

Y awo, e anochi prome cu su biahe, Miguel tabata 
nenga di laga su mama bay. 

E mama a bisa su mes, e ta djis bay haya mi falta. 
E1 a djis rek banda di su yiu riba cama y a bras’e 
henter anochi. 


E dia di biahe 

Diaranson dia 16 dijuli, pa ll’or di mainta, Samira 
Calehr y un amigo, a compaña e hobennan riba 
trein pa aeropuerto. Nan tabata haci chasco y hari. 
Shaka di 19 aña, a djis caba su prome aña di HBO, 
caminda e tabata studia ingenieria textil, y el a pri- 
minti di cuida su ruman. Nan otro ruman homber, 
Mika di 16 aña, no a haya luga riba vuelo 17 y lo 
biaha pa Bali e siguiente dia. 

Mientras cu Calehr tabata bringa cu e maleta di su 
yiunan, Shaka a realisa cu el a lubida di paketa mea. 
Calehr a priminti cu e lo a cumpra nobo y manda 
nan cu Mika. 

Finalmente nan a caba na inmigracion. E mucha 
hombernan a brasa Calehr, bis’e ayo y cana bay pa 


controla paspoort. 

Diripiente, Miguel a core bin bek y a brasa su 
mama. 

“Mama, mi ta bay haya bo falta,” el a bisa. “Kico lo 
pasa si e avion cay?” 

Di unda esey a bin? E mama a puntra su mes. 

“No bisa esey,” e mama a contesta mientras e ta- 
bata primie den su brasanan. “Tur cos lo ta okay.” 
Shaka a purba sigura tur dos. “Mi lo wak bon p’e,” 
el a bisa su mama. “ E ta mi baby.” 

E mama a mira su dos yiu hombernan cana bay. 
Pero Miguel tabata keda wak atras pa mira su 
mama. Su wowonan bruin y grandi tabata mustra 
tristo. 

Despues, nan a disparce for di bista. 

Vuelo 17 a lanta vuelo banda di 12:15 di merdia, e 
mester tabata un vuelo di 11 ora y 45 minuut. 

E1 a dura 2 ora. 

Mal noticia 

Calehr a caba di cumpra e meanan pa Shaka, ora cu 
su telefon a ring. Tabata su amigo Aan. 

“Unda bo ta?” el a grita. “E avion a cay!” 

E mama a yega cas net na tempo pa e cay flauw. 
Awo, e ta luchando cu e posibilidad di tur loke por 
a wordo haci diferente y e realisacion cu e mundo 
cu e tabata conoce a bira desconoci den un frega di 
wowo. E ta pensa di con su baby tabata parce di tin 
un presentimento cu su tempo na mundo tabata 
cabando. E ta imagina nan futuro cu nunca lo re- 
alisa, Shaka su soño di bira ingeniero textil. Miguel 
tabata soña di bira un coredo di go-kart. Tur dos 
soño a disparce. 

Con Miguel por tabata sa? Con e mama por a sa? 
“Mi mester a scuch’e,” el a bisa pocopoco. “Mi 
mester a scuch’e. 

Studiantenan ta sigui protesta 

MFK: Tur cos ta indica cu subida 
di “Collegegeld” ta ilegal 




WILLEMSTAD - Segun 
MFK, tur cos ta mustra 
cu e aumento di “Col- 
legegeld” na Universidad 
manera Gobierno y Uni- 
versidad a dispone reci- 
entemente ta ilegal. Mien- 
tras tanto studiantenan a 
protesta ayera y awe. 

Segun un splicacion lider di e 
partido, Gerrit Schotte a bisa 
cu , Rector Magnificus ta ob- 
liga di consulta cu studenten- 
raad y e tin cu haya conseho 
di nan, segun ley articulonan: 
10b,10c,10d, lOey lOf. 

“E decision cu gobierno a 
tuma riba 26 di maart 2014 
den Conseho di Minister ta 
bay contra di articulonan di 
ley regla den: “Landsveror- 
dening 12de januari 1979” y 
for di P.B. 2013, no. 96 yama 
University of Curacao dr. 
Moises da Costa Gomez. 
Conseho di Studiante tin 


participacion como organo 
hancra den articulonan lOe 
y lOf di Lv.UNA y ta con- 
seha rector magnificus riba 
siguiente puntonan: 

a. areglonan pa estudiante; 

b. calidad di ensenansa, spe- 
cialmente e programa di es- 
tudio; 

Conseho di Studiante cu 
otro palabra tin e derecho pa 
conseha. Un subida di col- 
legegeld ta toca e punto aki 
tambe. Na 2006 un intento 
pa subi “collegegeld” no a 
concretisa, pasobra no a pidi 
conseho anteriormente di 
conseho di studiante, mane- 
ra ley ta exigi den e articulo 
menciona. Consecuent- 
emente mester a bay den 
consulta cu studiantenan y 
despues di consulta na mesa 
a yega na un acuerdo tocante 
un subida di “collegegeld” 
den etapa cu condicionnan 
adicional tambe acorda. 



Motibo pa subi 
“collegegeld” 

Motibo di subida di “colleg- 
egeld” na aña 2007 tabata pa- 
sobra cu gobierno di e tempo 
ey (PAR) a indica cu lo baha 
subsidio di 10.5 miyon na al- 
rededor 8 miyon pa aña. Ta 
bon pa bisa cu awe subsidio 
na Universidad di Corsou 
ta 13.9 miyon florin pa aña, 
keto bay ta subi “colleg- 
egeld”, obviamente pa laga 
studiantenan paga debenan 
di añanan ‘80 y ‘90. 

Si acaso e ex presidente di 
e conseho di studiante cu 
mientras tanto nos a com- 
pronde a tuma su retiro, lo a 
bay den camber cera cu rec- 
tor magnificus pa el a duna 
“oke” di un manera no trans- 


parente na rector pa subida 
di e “collegegeld” sin cu stu- 
diantenan tabata na altura di 
esaki, su retiro awe ta com- 
prendibel. Esaki sinembargo 
no ta kita validez di e articu- 
lonan di ley caminda mester 
conseha di un forma formal 
y transparente na rector mag- 
nificus tocante cambionan 
di e embergadura manera e 
subida drastico actual di col- 
legegeld. 

Ademas rector magnificus 
mester a pidi e conseho di 
Conseho di Studiante na 
tempo y ademas motiva por 
escrito si e no ta sigui e con- 


seho, segun articulo lOd di e 
Landsverordening. 

De paso ta bon pa bisa cu e 
subida di e “Collegegeld” cu 
gobierno a aproba ta pa 2000 
mil florin riba estudio bach- 
elor y 4000 florin pa estudio 
Master esaki ta para den e 
ley”, asina Schotte ta bisa. 
Studiantenan no ta aceptan- 
do e situacion. For di ayera 
nan ta protesta na Forti. 
Ayera mainta nan a bolbe 
bay Forti pa exigi pa papia cu 
Gobierno. E unico minister 
cu a papia cu nan ta minister 
Palm. Nan ta exigi pa e au- 
mento di e collegegeld ta for 
di mesa. □ 


Den cuadro di accion TaBastaAwor 

Polis a canta bingo na Caboverdeweg desmantelando cultivo di marihuana 



WILLEMSTAD - Po- 
lis a reactiva un culti- 
vo di marihuana ayera 


na Caboverdeweg den 
cuadro di e accion Ta Bas- 
ta Awor. 


A nota cu ehecutivonan bon 
arma a yega na e sitio y a con- 
fisca diferente mata di mari- 


huana, artefacto pa produci 
bolita y benta di droga. A 
confisca tambe un scooter na 


e sitio aki. Tabatin diferente 
control mas di polis den dife- 
rente area. □ 

Hefe di derecho humano 
di Nacionnan Uni ta adverti 
pa crimen di guera 



GENEVA (AP) - Un ofi- 
cial halto di derecho hu- 
mano di NU a adverti tur 
envolvi den e guera di 2 si- 
man na Gaza, pa no ataca 
civil y no discrimina y cu 
violacionnan di esaki por 
ta crimen di guera. 

Halto comisario di derecho 
humano di NU, Navi Pillay 
a bisa diaranson, cu tres cuart 
di hendenan cu a perde nan 
bida na Gaza, tabata civil, y 
miles mas a keda herida. 

Por lo menos 657 Palestino 
y 31 Israeli a perde nan bida 
den e conflicto. Entre e Pal- 
estinonan cu a perde nan 
bida, Pillay a bisa, tabatin por 
lo menos 147 mucha y 74 
muhe. 

Pillay a enfatisa cu un atake 
cu misil di Israel riba Gaza 
City a mata 3 mucha y a her- 
ida 2 otro, ora cu nan tabata 
hunga riba dak di nan cas. 
Tambe el a referi na un atake 
Israeli cu a dal 7 mucha cu 


tabata hungando riba beach, 
e atake aki a costa bida di 4 
hende di e mesun famia. 

“Esakinan ta djis algun 
ehempel caminda ta parce 
cu ley humanitario interna- 
cional a wordo viola, na un 
manera cu lo por tin crimen 
di guera,” Pillay a bisa consul 
di derecho humano di NU. 


Comienso atake Israeli 

Israel a cuminsa su operacion 
na Gaza dia 8 di juli ultimo, 
como contra atake di tira- 


mento pisa di racket for di 
Gaza cu ta bou di control di 
Hamas. Guera a escala e ul- 
timo siman, cu un atake na 
tera di Israel. 

Pillay a adverti cu Hamas y 
otronan tabata violando ley 
internacional. 

“Muchanan Israeli y nan 
mayornan y otro hendenan 


civil, tambe tin derecho di 
biba sin tin miedo constante- 
mente cu un racket cu wordo 
tira for di Gaza lo por cay riba 


nan cas of nan scol, y mata of 
herida nan,” Pillay a bisa. 
“Un biaha mas, e principio- 
nan di distincion y siguridad 


no ta wordo teni na cuenta 
durante atakenan asina di 
Hamas y otro gruponan Pal- 
estino arma, riba areanan 
civil,” el a añadi. 

Pillay a bisa si no sigui e 
principionan aki, e lo ta cri- 
men di guera y crimen con- 
tra humanidad. 

Durante un sesion, minis- 
ter di Palestina, Riad Malki 
a acusa Israel di comete cri- 
men contra humanidad y di 
viola derechonan humano 
internacional. Embahador di 
Israel, Eviatar Manor a acusa 
Hamas di comete crimen di 
guera.Q 


Aerolinea Europeonan 
ta suspende mas vuelo 
pa Tel Aviv 



BERLIN (A)—Air France 
y dos di Alemania su aero- 
linea di mas grandi a can- 
cela mas vuelo pa Tel Aviv 
diaranson, pa motibo di 
preocupacion di siguridad 
causa pa e guera entre Is- 
rael y Hamas. 

Lufthansa y Air Berlin a ex- 
tende nan cancelacionnan pa 
diahuebs y Air France a bisa 
cu nan vuelonan ta suspendi 
te proximo aviso. 

E agencia di siguridad di 
aviacion di Europa (EASA) a 
bisa diamars cu nan ta reco- 
menda aerolinea pa no bula 
pa Tel Aviv. E1 a bisa cu nan 
lo monitor e situacion y avisa 
si tin cualkier informacion 
nobo, mientras cu e situacion 
ta desaroya. 

EASA a tuma accion, despu- 
es FAA Mericano a prohibi 


aerolineanan Mericano di 
bula pa Tel Aviv, despues cu 
un racket di Hamas a explota 
cerca di e aeropuerto. 

Aerolinea cu cancela- 
cionnan 

Lufthansa a informa cu nan 
decision ta conta pa nan 
subsidiario tambe, esta Ger- 
manwings, Austrian Airlines, 
Swiss y Brussels Airlines. Na 
tur, 20 vuelo for di Frankfurt, 
Berlin, Munich, Zurich, Vi- 
enna y Brussels a wordo can- 
cela diahuebs. 

Inicialmente e aerolinea a 
cuminsa suspende vuelonan 
pa 36 ora. 

E cancelacion ey a wordo ex- 
tendi, pasobra na momento 
di tuma decision, no tabatin 
suficiente informacion cu 
por depende di dje pa por 
hustifica cu lo cuminsa op- 
era normal bek,: Lufthansa a 


bisa. 

Air Berlin a bisa cu nan ta 
sigui evalua e situacion pa de- 
termina si mas cancelacion lo 
ta necesario. 

KLM, Alitalia y Scandinavian 
Airlines tabata entre e otro 
aerolinea Europeo cu tambe 


a cancela vuelonan diamars 
y diaranson. Aerolinea di Po- 
lonia, LOT a bisa cu nan lo 
suspende vuelonan pa Israel 
te dia 28 di juli. 

British Airways 

British Airways, a bisa cu nan 
no a cancela niun di nan 2 
vuelonan pa dia pa Tel Aviv 


y cu nan no tabatin plan pa 
cancela niun. 

Un vocero a enfatisa cu Brit- 
ish Airways lo no ta bulando 
pa Israel si nan tabata sinti cu 
e no tabata sigur, y a añadi cu 
cada aerolinea por saca nan 
mesun conclusion relaciona 
cu siguridad.Q 

Avion a cay na Taiwan, ta teme cu 47 hende 

abordo a perde nan bida 


TAIPEI, Taiwan (AP) - 
Un avion cu tabata bah- 
ando den mal tempo, a 
cay pafo di un aeropuerto 
na un isla Taiwanes chiki- 
to diaranson, minister di 
transporte a bisa cu tin 47 
hende pega den e avion 
y ta teme cu nan lo por a 
perde nan bida. 

Minister di transporte di 
Taiwan, Yeh Kuang-shih a 
bisa cu tin 11 otro hende cu 
a keda herida den e accident, 
ora cu e avion a pega candela 
ora cu e tabata haciendo su di 
dos intento pa aterisa. 

E agencia di noticia oficial 
a reporta, cu segun hefe di 
brandweer, 51 hende a perde 
nan bida. Vuelo GE222, un 
avion ATR-72 di e aerolinea 
Taiwanes, TransAsia Air- 



ways, tabata biniendo for di 
Kaohsiung pa e isla Penghu, 
cual ta keda memey di China 
y Taiwan, segun e agencia di 
noticia Taiwanes. 

E avion a cay pafo di e aero- 
puerto na e pueblo Xixi, y 
imagennan cu media local a 
mustra ta ilustra mas o me- 
nos 5 bombero cu flashlight 
den man ta busca den e avion 
destrui. Penghu ta un isla cu 
masha poco hende, y general- 
mente tin 2 vuelo pa dia for di 
Taipei. Yeh, cu ta minister di 
transporte, a bisa cu e avion 
tabatin 58 pasahero abordo. 
Taiwan a wordo asota pa 
e horcan Matmo diamars 
mainta, y servicio meteoro- 
logico a adverti cu lo tabatin 
yobida fuerte durante anochi, 
a pesar cu e centro di e tor- 
menta tabata na China. □ 


Legislado di Somalia asesina den tiramento 


MOGADISHU, Soma- 
lia (AP) - Algun homber 
arma a asesina un legisla- 
do di Somalia diaranson. 
Nan a pasa den auto y tira, 
esaki a sosode na e capital, 
Mogadishu, segun oficial 
di polis. 

Saado Ali Warsame, cu tabata 
un cantante masha popu- 
lar na Somalia, a wordo tira 
pa hende homber arma cu 
a stuur nan auto net banda 
di esun di dje, mientras cu 
su chauffeur tabata hib’e un 


hotel, segun capitan di polis 
Mohamed Hussein. 

E grupo Islamico di militan- 
tenan extremista, al-Shabab 
a laga sa cu ta nan ta respon- 
sabel pa e atake di Warsame, 
cu ta un di e poco muhenan 
den parlamento di Somalia y 
tambe e prome legislado fe- 
menino pa wordo asesina pa 
e grupo. 

E ta e di 4 legislado pa wordo 
asesina e aña aki, den atak- 
enan militante, cu ta diri- 


giendo nan atakenan riba 
miembronan di parlamento 
di Somalia, cual awo ta un 
pilar di democracia. Esaki ta 
e di dos caso di asesinato di 
legislado cu nan a tira for di 
auto den careda, desde cu e 
luna santo Moslim, Rama- 
dan a cuminsa. Tambe masha 
hopi civil y soldaatnan di go- 
bierno a perde nan bida den 
atakenan di militante. 

Mohamed Ali, un legislado 
cu tabata conoce Warsame, a 
decribie manera un patriotico 


cu curashi, y el a bisa cu e ta- 
bata victima di teroristanan 
cu kier manca e pais. 

Warsame su chauffeur tambe 
a wordo asesina den e atake, 
cu a sosode na e districto Ho- 
dan na Mogadishu, cual ta 
wordo considera un di e lu- 
ganan di mas sigur na e ciu- 
dad, pasobra tin masha hopi 
miembro di siguridad eynan, 
segun Hussein. 

Al-Shabab, cu tin lasonan cu 
al-Qaida, a comete atakenan 
contra oficialnan di gobierno, 



riba miembronan di Union 
Africano y di Nacionnan 
Uni. Atakenan a sigui, a pesar 
cu al-Shabab a wordo saca 
for di Mogadishu na 201 l.Q 


Dos bom ta mata por 
lo menos 25 hende 
na Kaduna, Nigeria 



ABUJA, Nigeria (AP) - 
Polis ta bisa cu por lo me- 
nos 25 hende a wordo mata 
diaranson, pa 2 bom na e 
parti noord di Kaduna. 

Comisario di polis, Umar 


Usman Shehu a bisa cu e 
prome explosion a sosode 
despues cu Sheik Dahiru 
Bauchi a duna su discurso 
anual di Ramadan, dilanti 
di miles, durante un sirbishi 
pafo. Sheik Bauchi ta conoci 



pa ta predica contra extrem- 
istanan violento di Nigeria, 
Boko Haram. 

Comisario di polis a bisa cu 
e di 2 explosion a bin 2 ora 
y mey despues, y esun aki a 


mata algun dozijn di hende 
mas. 

E1 a bisa cu e bom a explota 
den un mercado yen di hen- 
de, y testigonan a mira algun 
dozijn curpa sin bida benta 


den e destruccion di e bom. 

Kaduna ta keda pafo di e re- 
gion na Nigeria cu tin e emer- 
gencia, pero e tabatin atak- 
enan di Boko Haram, dirigi 
riba dje frecuentemente.Q 

Hakeem Lowe a train na Dusseldorf 
Alemania hunto cu Ranye Drebes 


ORANJESTAD/DUS- 
SELDORF - Hakeem 
Lowe di Brazil Tae- 
kwondo Stichting su meta 
grandi tabata pa participa 
na e campeonato Mundial 
di Cadet, pero esaki no a 
bira un realidad pa mo- 
tibo di circunstancianan 
fuera di nos alcanse. Esaki 
no a kita cu tur e training 
cu tabata tin plania pa e 
Team di Aruba a para. 

Henk Meijer a regla tur e 
training hunto cu e atleta- 
nan di Hulanda y Alema- 
nia kendenan ta bayendo na 
e campeonato Mundial na 
Azerbaijan. Diamars mainta 
Hakeem Lowe a train cerca 
Henk Meijer na Groningen 


te cu 12 ? or di merdia, unda 
cu Henk Meijer a concentra 
ariba Plyometric Drills pa 
despues come algo den Cen- 
trum di Groningen pa asina 
subi auto di Henk Meijer pa 
core bay te na Diisseldurf. 

Na Diisseldorf Hakeem 
Lowe a train cerca di e coach 
di Alemania Dimitros Laut- 
enschlager kende ta prepa- 
rando su atleta Randy Drebes 
(-33kilo) pa e campeonato 
Mundial di Cadet na 
Azerbaijan cu ta tumando 
luga e dianan 24-27 di juli na 
Azerbaijan. 

Hakeem Lowe a wordo ricibi 
cu mannan habri pa e coach 
di Alemania Dimitros Laut- 


enschlager na unda cu Ha- 
keem Lowe a haya e opor- 
tunidad di train hunto cu su 
team. 

Hakeem Lowe a haya un 
trainingspak for di e persona 
cu ta maneha e Sport Werk 
Health and Fitness. Pa nos 
sorpresa nos a bin topa cu 
Sabina di e seleccion di Ar- 
gentina kende nos a 
conoce na e Open di Bolivia 
cu tambe a biaha pa Diissel- 
dorf pa asina train hunto 
cu Madeline Folgmann (-57 
kilo) di Alemania kende ta 
preparando su mes pa e 
Weganan Olimpico di 
hubentud cu ta bay tuma 
luga na luna di Augustus na 
China.Q 

ORANJESTAD - Mane- 
ra ya caba esunnan cu ta 
sigui AVB riba nan web- 
site ta na altura cu e ekipo 
Aruba U20 ta den pleno 
bataya pa cualificacion 
di Copa Mundial 2015 na 
New Zealand. 

Aruba un biaha mas tabata tin 
e honor di ta e anfitrion di e 
pool di Aruba, unda cu e eki- 


ponan di Grenada y Domini- 
ca a bin Aruba pa asina bataya 
pa pasa pe siguiente buelta. 
Diabierna nochi a ranca sali 
cu e prome wega entre e eki- 
ponan di Dominica y Grena- 
da den Compleho Deportivo 
Guillermo Prospero Trini- 
dad unda cu e Grenada ta 
sali victorioso ganando cu un 
score di 3-1 contra di e ekipo 
di Dominica. 


Diadomingo anochi tabata 
e prome wega di e ekipo di 
Aruba. Aki e ekipo Nacional 
U20 a 

topa cu Grenada. E wega riba 
su mes ya caba tabata tin un 
presion riba nos ekipo Nacio- 
nal ya 

cu ta 6 aña pasa tabata e ul- 
timo biaha cu U20 di Aruba 
ta logra bay cu un victoria. 




E partido a ranca sali riba un 
nivel halto unda cu tin di bisa 
cu nos ekipo Nacional a sali 
ta busca e gol trempan. Den 
di 6 minuut di wega Duncan 
Homoet ta haya un paso largo 
di atras di Denzel Dumfries 
unda cu e ta logra pasa e de- 
fensa di Grenada pe anota e 
prome gol pa Aruba. 


logra haya diferente opor- 
tunidad pa anota mas gol, 
pero ta di lamenta cu no a 
logra esaki. Aruba a domina e 
wega aki sin cu a haya mucho 
problema. 

Tin di remarca cu e defensa 
di nos ekipo Nacional tabata 
uno solido y bon para.Q 


Despues di esaki Aruba a 

Federacion Liga Mayor di Softball Arubano ta informa 


Resultado di campeonato di softball 


ORANJESTAD - E di dies 
campeonato di bou di aus- 
picio di “Federacion Liga 
Mayor di Softball Aruba- 
no” a inicia diadomingo 
1 di juni 2014 riba un bon 
pia cu tremendo parti- 
donan brinda door di 10 
di e 13 club miembro in- 
scribi. Manera ya anuncia 
e campeonato aki lo tin 
un duracion di 9 diado- 
mingo y lo finalisa segun 
programacion diadomin- 
go 3 di augustus 2014 cu 
participacion di 13 club 
miembro. 

Pa 9’or di mainta ya a duna 
inicio na e prome wega di 
dia, cu a bay entre Jani’s Bull- 
dozer enfrentando San Nico- 
las Movers. Na momento cu 
chief umpire a canta playball 
Jani’s Bulldozer no tabata tin 
9 hungado presente pa cum- 
insa cu e partido. Chief um- 
pire segun reglamento a duna 
Jani’s Bulldozer e tempo 
reglamentario pa warda un 
hungado. Pero lastimamente 
pa 9:15 chief umpire ta ‘for- 
feit’ e partido na fabor di San 
Nicolas Movers y e ultimo 
aki ta gana e partido 7 pa 0 se- 
gun reglamento. 

Aruba Jrs ta bay cas cu vic- 
toria 

E di dos partido di dia a con- 
tinua segun e programacion 
di dia y a bay entre Aruba Ju- 
niors LG/Gen.St. enfrentan- 
do Astros Powerade. Tabata 
Aruba Jrs cu den cabes di in- 
ning no. 1 a sa di score dos 
careda pa pone e score 2 pa 0 
na nan fabor. Den cabes di in- 
ning no. 3 Aruba Jrs ta bolbe 
score dos careda y ta amplia 
e score cu 3 careda mas den 
cabes di inning no. 4. 

E momento ey e score ta bira 
7 pa 0 na fabor di Aruba Jrs 
riba Astros. Astros di su banda 
a menasa den bom di inning 
no. 3 y 4 pero a keda cortico. 
Astros den bom di inning 
no. 5 ta bolbe menasa, pero 
ta anota solamente 1 careda. 
Pa motibo di time-limit chief 
umpire ta termina e partido. 
Score fmal Aruba Jrs ta gana 
Astros 7 pa 1. Arubajrs tabata 
tin 7 careda, a bati 11 hit y a 
comete 1 eror. 


Astros tabata tin 1 careda a 
bati 4 hit y a comete 3 eror. 
Miho batiadonan pa Aruba 
Jrs tabata Sixto Odor y Er- 
win Croes di mil punto cu 
3 hit den 3 turno y 2 hit den 

2 turno respectivamente. 
Mientras Elias Nieves y Nel- 
son Kock tur dos a bati 2 hit 
den 3 turno. Pa Astros Rom- 
ney William a bati 2 hit den 

3 turno. Pitcher ganado ta- 
bata Pabuchi Irausquin cu a 
haya relevo den di 3 inning di 
Robby Arambatzis, mientras 
Pablo Geerman a sufri e der- 
ota hayando relevo di Roland 
Ras den di inning no. 5. 

Racketeers MNO no por a 
wanta Surprise HSHRE 

E di tres partido di dia a 
tuma luga na unda Surprise 
HSHRE mester a enfrenta 
Racketeers MNO. Ya den 
cabes di inning no. 1 Surprise 
ta anota su prome dos care- 
danan. Den cabes di inning 
no. 3 Surprise ta amplia e 
score anotando 2 careda mas 
y ta bolbe amplia esaki den 
cabes di inning no. 4 cu 3 
careda. E score ta bira e mo- 
mento ey 7 pa 0. Den bom 
di inning no. 4 Racketeers ta 
anota 1 careda pa haci e par- 
tido 7 pa 1. Den cabes di in- 
ning no. 5 Surprise ta anota 5 
careda y den bom di mesun 
entrada Racketeers no ta an- 
ota careda, caminda e partido 
ta termina na unda Surprise 
ta fulmina Racketeers cu un 
knockout. 

Surprise HSHRE cu 12 care- 
da, ta bati 15 hit y ta comete 
1 eror. Mientras Racketeers 
MNO ta anota 1 careda ta 
bati 4 hit y nan ta comete 3 
eror. Miho batiadonan pa 
Surprise ta Fico Albertsz 
di mil punto cu 3 hit den 3 
turno. Mientras George Lu- 
cas, Patrick van Heiningen, 
Ramiro Geerman y Rupert 
Emerenciana, tur cuater cu 2 
hit den 3 turno. Alfonso Ste- 
nen tambe a bay cu 2 hit den 

4 turno. 

Pa Racketeers Pedro van der 
Linden di mil punto cu 2 hit 
den 2 turno, mientras Rob- 
ert Haynes y Edmond Geer- 
man a bati 1 hit den 2 turno. 
Pitcher ganado tabata Wilbert 
Maduro pa Surprise HSHRE 


mientras Gilbert Bomba a 
sufri e derota pa Racketeers 
MNO. 

Bambino florshiem ta 
gana 

Den e di cuater partido di dia 
Budlight Braves a enfrenta 
Bambino Florsheim. Tabata 
un partido na unda ambos 
pitcher a sa di domina am- 
bos banda, caminda ningun 
di dos ekiponan por a anota 
careda pa bira un partido 
emocionante. Tawata den 
bom di inning no. 4 cu Bam- 
bino Florsheim ta anota nan 
prome 2 caredanan pa pone e 
partido 2 pa 0. Den cabes di 
inning no. 5 Budlight Braves 
ta corta bentaha anotando 1 
careda. Pero den bom di in- 
ning no. 5 Bambino Flor- 
sheim ta anota 5 careda pa 
pone e partido 7 pa 1 na fabor 
di nan. Den cabes di inning 
no. 7 Budlight Braves ta an- 
ota 1 careda mas y despues 
e partido ta termina cu un 
victoria pa Bambino flor- 
shiem di 7 pa 1 riba Budlight 
Braves. Bambino Florsheim 
a anota 7 careda, a bati 9 hit 
y no a comete eror. Budlight 
Braves tabata tin 2 careda a 
bati 6 hit y a comete 2 eror. 
Miho batiadonan pa Bam- 
bino Florsheim tabata Jacinto 
Croes di mil punto cu 2 hit 
den 2 turno, mientras Tico 
Danies a bati 2 hit den 3 tur- 
no y Richard Lacle a bati 1 hit 
den 2 turno. 

Pa Budlight Braves Raffy 
Williams a bati 2 hit den 3 
turno, mientras Pablo Paesch 
a bay cu 1 hit den 2 turno. 
Pitcher ganado pa Bambino 
Florsheim ta den persona di 
Roberto Croes hayando rel- 
evo di Claudio Quant den 
di 7 inning, mientras Wiwi 
Maduro ta bay cas cu e derota 
pa Budlight Braves. 

Old Parr Boomerang ta 
bay cu victoria 

E di cinco partido di dia a 
bay entre Old Parr Boomer- 
ang enfrentando San Nicolas 
Sluggers. Den cabes di in- 
ning no. 1 Old Parr Boomer- 
ang ta anota e prome careda 
di e partido. Pero den bom 
di mesun inning San Nicolas 


Sluggers ta empata e partido 
na E Den cabes di inning 
no. 2 Old Parr Boomerang ta 
corta bentaha anota 1 careda, 
pero den bom di mesun en- 
trada San Nicolas Sluggers ta 
empata e partido. 

Den bom di inning no. 4 San 
Nicolas Sluggers ta bay ariba 
anotando 2 careda pa e score 
bira 4 pa 2 na nan fabor. Pero 
Old Parr Boomerang te re- 
acciona fuerte den cabes di 
inning no. 5 anotando no 
menos cu 7 careda pa pone e 
score comodamente na nan 
fabor 9 pa 4. Den cabes di in- 
ning no. 7 Old Parr Boomer- 
ang ta bolbe anota 1 careda y 
den bom di mesun entrada 
San Nicolas Sluggers tambe 
ta anota 1 careda. Score fmal 
10 pa 5 na fabor di Old Parr 
Boomerang riba San Nicolas 
Sluggers. 

Old Parr Boomerang cu 10 
careda, 10 hit y 2 eror, mien- 
tras San Nicolas Sluggers cu 
5 careda, 9 hit y 3 eror. Miho 
batiadonan pa Old Parr taba- 
ta Lucas Wever cu 2 hit den 
4 turno, mientras Remigio 
Kock y Rigoberto Wever a 
bati 2 hit den 3 turno. Pa San 
Nicolas Sluggers Carlos Mar- 
tinus, Ferdinand Flanders, 
Ellis Arnaud, Tirso Abraham, 
y Kenny Solognier tur cu 1 
hit den 3 turno, mientras Mi- 
chael Albus a bati 1 home run 
den tereno. Pitcher ganado 
tabata Remigio Kock pa Old 
Parr Boomerang, mientras 
Tirso Abraham a carga e der- 
ota pa San Nicolas Sluggers. 

Total Services ta gana 
Kenro Jewelers 

E ultimo partido di dia tabata 
un partido cu hopi hende ta- 
bata spera na unda Kibaima 
Total Services a enfrenta 
Kenro Jewelers. Un partido 
caminda tabata Kibaima a sa 
di anota e prome dos care- 
danan den cabes di inning 
no. 1, pero Kenro Jewelers ta 
reacciona fuerte den bom di 
inning no. 1 anotando 5 care- 
da. Den cabes di inning no. 
2 Kibaima ta corta bentaha y 
ta anota 2 careda, poniendo e 
score 5 pa 4 na fabor di Kenro 
riba Kibaima. 

Ambos ekipo ta hala mara y 


no ta permiti ningun careda 
mas durante inning 3 y 4. 
Den cabes di inning no. 5 ta- 
bata Kibaima ta anota 2 care- 
da pa boltro e score 6 pa 5 na 
nan fabor. Den cabes di in- 
ning no. 6 nan ta bolbe score 

1 careda y e partido ta termi- 
na pa motibo di timelimit cu 
e score di 7 pa 5 na fabor di 
Kibaima Total Services riba 
Kenro Jewelers. Kibaima cu 7 
careda, a bati 8 hit y a comete 

2 eror. 

Mientras cu Kenro tabata 5 
careda a bati 5 hit y a comete 

3 eror. Miho batiadonan pa 
Kibaima tabata Paulus Ro- 
driguez di mil punto cu 2 hit 
den 2 turno, mientras Robert 
Henriquez a bati 2 hit den 3 
turno. Pa Kenro Jewelers ta- 
bata Frank Kock di mil punto 
cu 1 hit den 1 turno. Pitcher 
ganado pa Kibaima Total 
Services tabata Nelson Perez 
hayando relevo di Marc Si- 
mon den inning no. 5, mien- 
tras George Pontilius a carga 
e derota pa Kenro hayando 
relevo di Willy Croes den di 
inning 6. 

Pa medio di esaki a conclui 
cu e campeonato regular 
2014 bou di auspicio di Fed- 
eracion Liga Mayor di Soft- 
ball Arubano na unda cu tin 
cu menciona cu ta te despues 
di e ultimo partido e clasifica- 
donan a keda conoci. 
Amantenan di softball por 
a mira atras di un tremendo 
campeonato y ta wordo invita 
for di awor aki pa atende y 
presencia bunita partidonan 
cu lo wordo brinda door di 
nos baluartenan di antes den 
e partidonan di semi fmal y 
final. Surprise HSHRE a sa 
di entretene e publico pre- 
sente na un bon forma, na 
unda tabata un bon cushina y 
un bar bon surti. 

E proximo diadomingo na 
turno den campeonato 2014 
lo ta 27 di juli 2014 na e 
tereno di Flatstone Ballpark 
cu candeloso partidonan di 
softball semi fmal y amis- 
toso. Esaki lo wordo anuncia 
despues. Un gratitud na tur e 
fanaticada y e miembronan di 
FLMSA pa aporta durante e 
diadomingo aki.Q 

Faltapocope final 


Polaco Majka a gana etapa 17di Tour 



Aruba U20 a clasifica pa 
Copa Mundial 2015 na 
New Zealand 

ORANJESTAD - E aña aki Aruba un biaha mas ta- 
bata e anfitrion di su pool pa clasificacion di futbol 
di FIFA. Aruba a gana nan prome wega y diamars un 
biaha mas nan mester a hunga. Despues di a hunga 
90 minuut, plus minuut adicional, seleccion Nacio- 
nal U20 ta clasifica pa Copa Mundial 2015. 

Den e di dos wega di e seleccion Nacional di Aruba U20, 
nan mester a hunga contra Dominica. Hungadonan di 
Aruba di e Seleccion U20, ta hungadonan bou di e edad di 
20 aña, kendenan a subi e tereno cu e meta pa gana despues 
di 6 aña. 

E unico gol di wega a cay na 42 minuut di e prome mita y 
esaki a wordo haci pa e hoben Duncan Homoet. Duncan 
tin 17 aña y a hunga den e campeonato anterior pa Estrella. 
Segun Duncan, su idolo di futbol ta Lionel Messi y su de- 
seo ta di hunga un dia futbol na nivel profesional. Pero 
tambe e lo kier bira un coach profesional. 

E plannan pa futuro di Duncan ta pa e caba su scol se- 
cundario y despues di sigui cu e estudio di CIOS, pa cual 
por studia y bira un lider den deporte. E lema di Duncan 
ta: kere den bo mes y lo bo yega hopi leu. 

Awo e seleccion nacional di U20 lo mester prepara duro pa 
otro aña, unda cu nan lo mester hunga na New Zealand, 
buscando pa sigui yega leu den futbol.Q 


PLA DADET, Francia 
(AP) — E ciclista Polaco 
Rafal Majka a gana ayera 
e etapa 17 di Tour de 
France, dunando extra ve- 
locidad den e ultimo cua- 
ter subidanan di Pirineos. 
Mientras cu Vincenzo 
Nibali a crusa e meta un 
minuut tras di Majka y a 
gana importante 
secondenan riba su rival- 
nan, pa mantene e jersey 
geel di lider. 



Tabata e di dos victoria den 
un etapa pa Majka, kende a 
gana ademas e etapa 14 di e 
competencia. Majka, cu a ki- 
nipi wowo cu un camara di e 
TV Frances na un kilometer 
di e meta, a touch su pecho, 
hisa su brasa na shelo y gri- 
ta despues di duna su team 
TinkoffSaxo-Bank su di dos 
victoria consecutivo, despues 
di e victoria un dia prome di 
e Australiano Michael Rog- 
ers . 

“Mi a promente Bjarne cu 
mi ta bay gana e etapa,” 
Majka a bisa di e hefe di su 
team, Bjarne Riis. E Italiano 
Giovanni Visconti, kende a 
huy su so na 9 kilometer di e 
fmal no a contene Majka, ta- 
bata di dos, 29 seconde atras. 
Nibali tabata di tres, cu otro 
46 seconde mas. E ciclista 
Polaco di 24 aña a demostra 
cu e ta e miho pa subi cero 
den e Tour aki: cu e resul- 
tado di diaranson, e ta con- 




firma su posesion di e jersey 
di luna nombra Rey di e se- 
ronan. 

Cu e ultimo dia den Piri- 
neos awe como e generado di 
mas punto den e competen- 
cia, cada bes ta mustra mas 



probabel cu Majka lo bay cu 
e jersey cas. Su rival mas cer- 
cano na cuminsa e 
etapa tabata e Spañ Joaquim 
Rodriguez, kende a saca un 
aire di frustracion ora cu Ma- 
jka a separa di e grupo den e 
ultimo subida. 


E distancia tabata di 124.5 
kilometer (77 miya) cu ta e 
mas cortico e aña aki den e 
Tour y di dos di tres dia den 
e seronan den e frontera en- 
tre Francia y Spaña. Nibali a 
gana 50 seconde riba su rival 
mas cercano, e Spaño Alejan- 
dro Valverde, cu tabata tin un 
bon recuperacion den e ul- 
timo subida. E etapa 18 lo ta 
di 145.5 kilometer (90 miya) 
desde Pau te cu Hautacam, 
tin dos subida cu ta retonan 
cu lo desafia e sistema di cla- 
sificacion di ciclismo, incluy- 
endo un ceramento un poco 
mas ariba. □ 


CLASIFICADO 

**TAROT** 

Guia Espiritual, especialista en 
orientación familiar de pareja, 
limpieza de casas y negocios 
“TRABAJOS GARANTIZADOS”. 
Más de 10 años de experiencia. 
Confidencialidad y seriedad. 

Telf. 561-7714/ 

746-7291 /6008733 





202321 

Mientras cu a manda dos hungado pa San Diego Padres 


New York Yankees a adkiri Chase Headley 



NEW YORK, Merca (AP) — Den un intento di 
mehora su atake y su fildeo na tercera base, New 
York Yankees a adkiri Chase Headley procedente 
di San Diego Padres y a manda pa e team ey e hun- 
gado di cuadro Venezolano Yangervis Solarte y e 
pitcher man drechi Dominicano Rafael de Paula. 

Headley, di 30 aña, por bira un agente liber na fmal di 
e campaña aki. E tin un promedio di bateo di .229 cu 
shete home run y 32 careda produci, pero desde 4 di 
juli el a mehora su promedio na .339. Dos aña pasa el a 
gana e Glove di Oro, ora cu el a bati pa .286 cu 31 home 
run y tabata na cabes di Liga Nacional den RBI cu 115. 

Como parti di e acuerdo, Padres a paga un miyon di 
sueldo di 3.96 miyon cu ta resta di su salario di 10.5 
miyon di e aña aki. 

Solarte, di 27 aña, tabata tin un promedio di bateo di 
.336 te cu 14 di mei, pero desde e momento ey el a baha 
y awo e tin apenas .180. Solarte a wordo manda pa e 
sucursal di tripel A pa un siman durante e luna aki. De 
Paula, di 23 aña, tin un marca di 6-5 cu un porcentahe 
di efectividad di 4.15 den 17 aparicion y tres relevo cu e 
sucursal di e team na Tampa.Q 



UEFA ta hiba wega di Campeon pa Kiev 


NYON, Suisa (AP) — Na 
contesta di e violencia 
na e parti Oost di Ucra- 
nia, UEFA a hiba pa Kiev 
e wega di ida di e cla- 
sificacion pa e Liga di 
Campeon entre Dnipro di 
Dnipropetrovsk y FC Co- 
penhagen. 

E wega lo wordo teni te cu 
awo dia 30 di juli na e capi- 
tal di Ucrania, UEFA a bisa 
ayera. Copenhague a pidi 
UEFA pa no hunga den e 
ciudad base di Dnipro, pa 
motibo di e situacion den 
e area. “Ta complace nos 
cu UEFA a scucha nos y a 
compronde cantidad di argu- 
mento contra realisa e wega 


na Dnipropetrovsk,” Andres 
Horsholt director di e club 
Danes a bisa. 

“Nos kier resalta pa nos no 
tin problema cu nos opo- 
nente FC Dnipro. Ta sim- 
plemente cuestion di siguri- 
dad y bon sentido.” 

E cambio a wordo haci ap- 
enas cuater dia despues cu 
UEFA a declara Dniprop- 
etrovsk entre e cuater ciudad 
di Ucrania considera sigur 
pa tene weganan di Liga di 
Campeon of Liga di Europa. 
Ayera, Dnipro a skirbi riba 
Twitter cu “UEFA a prohibi 
realisa e wega Dnipro contra 
Copenhagen na Dniprop- 
etrovsk.” Dnipro a termina 


na di dos den e campaña an- 
terior den e futbol di Ucra- 
nia, loke e merece un luga 
pa e clasificacion pa e Liga di 
Campeon. 

E team mester gana dos ri- 
val pa suma na e campeon 
Shakhtar Donetsk den e lu- 
crativo etapa di grupo. 

Shakhtar Donetsk a bisa 
cu e ta bay hunga su wega- 
nan di anfitrion den e ciudad 
occidental di Lviv pasobra 
Donetsk ta bou control di 
e separatistanan pro Ruso. 
Dnipropetrovsk ta un ciudad 
di mayoria hende cu ta papia 
Ruso ubica na 210 kilometer 
di Donetsk y no a mira hopi 
disturbio.Q 




Loew ta sigui como tecnico di 

Alemania 



FRANCFORT, Alemania 
(AP) — E tecnico di e se- 
leccion Aleman cu a gana 
e Copa Mundial Brazil, 
Joachim Loew, a bisa di 
sigui dilanti cu e team te 
cu e Eurocup di 2016 na 
Francia. 

Tabata tin papia cu Loew por 
renuncia despues cu Alema- 
nia a bay cu e titulo di Copa 
di Mundo cu un triunfo di 
1-0 riba Argentina den e fi- 
nal di Rio de Janeiro diesun 
dia pasa, aunke e contract di 
e tecnico a wordo extendi 
prome cu e torneo. 

Pero Loew a bisa den un en- 
trevista publica den e cor- 
ant di Federacion Aleman di 
Futbol cu e no por “imagina 


nada mas bunita” cu sigui 
traha cu e team. E tecnico a 
bisa di ta sinti hopi motiva 
“manera e prome dia” como 
tecnico di Alemania y cu e ti- 
tulo di Copa Mundial tabata 


e punto culminante, pero no 
e conclusion. 

Alemania y Argentina lo topa 
otro un biaha mas dia 3 di 
september, den un wega am- 
istoso na Duesseldorf.Q 

Bishitantenan di Divi Phoenix honra 


ORANJESTAD - Depar- 
tamento di Turismo taba- 
ta tin e placer di a honra 
recientemente un grupo 
di bishitante kendenan a 
huesped na Divi Phoenix, 
como bishitantenan dis- 
tingui. Esaki na ocasion 
cu e huespednan aki ta 
bishita Aruba entre 10 pa 
19 aña consecutivo. 

E honradonan tabata Tim y 
Debbie Corner for di Traf- 
ford, Pennsylvania, Antho- 
ny y Martha Martine for di 
Newburgh, NY., Donald y 
Mary Ann Fouchecourt, for 
di Bronx, NY, Victoria Bock, 
for di Yonkers, NYy Anthony 
y Donna Rizzi y nan yiunan 
Anthony y Victoria Rizzi, for 
di Staten Island, NY. 

Tur honrado ta miembronan 
fiel di Divi Phoenix y nan 
stima Aruba masha hopi mes 
debi na su hendenan cariño- 
so, e diferente actividadnan 
cu Aruba tin pa brinda como 
tambe e isla ta mescos cu nan 
cas. 

E certificadonan a wordo 



presenta pa Ernest Giel, rep- 
resentando departamento 
di turismo, hunto cu Avril, 


Marchal, Carlos Werleman y 
Gerrit Griffith, gerente gen- 
eral di Divi Phoenix.Q 

6 Luna MIL 210,- awor AjJ 195,- 
lAña Atl. 420,- awor Afl. 385,- 

Pa pensionaUo. 

ATA E OPORTUNIDAD PA BIBA ABONADO Dl 

BON DIA ARUBA. 

Pa mas informacion yama 

Bon Dia Bruba 
— 582 - 7800 - 

ofmandafaxj582-7044 


IIN CORflNT CU TA LIDER Y FUENTE Dl NOTICIA 


Yena aki bao e siguiente informacion: 


Nomber Completo:. 

Adres di Entrega:. 

Adres di Cobranza:. 

Formadipago: Entrega di corant: 

□ Cobranza na Cas. □ Pone den mailbox 

□ Cobranza na Trabao. □ Tira den cura di cas 

□ Paga via Banco (Standing Order) 

□ Paga personal na oficina. 

Pago Adelanta: 

□ 6 Luna □ 1 aña 

Pago cu Credit Card. 

Mi persona ta authoriza C.S.P. N.V. Pa debita mi: 

□ Visa □ Mastercard 

Card No:_Fecha di vencemento di carchi:_ 

Firma di Cliente:_ 


Yama na telefoon: 582-7800 of manda vla fax: 587-7044 
e-mail: accountlng@bondlaaruba.Gom 

Interespa scouting, entre hobennan 

Grupo Monseigneur Oscar Romero a 
instala Dashmara Dumfries 
como verkenner 


creciendo y hobennan ta gus- 
ta e formula adapta den cual 
ta practica e movecion scout 
pero den e era moderno. 

E movecion scout ta existi 
desde aña 1907 ora cu Lord 
Baden Powell a cuminsa 
cune 106 aña pasa y cu lo 
keda existi pa semper paso- 
bra “Once a Scout, Always 


a Scout”. A funda Scouting 
Aruba dia 23 di April 2000 
despues cu 4 organisacion 
scout a uni y forma un solo 
organisacion. 

Scouting Aruba a logra afilia 
na Interamerican Scout Or- 
ganisacion (Iso) cu ta miem- 
bro tambe di World Scout 
Organization esta (Wosm)Q 


ro ta topa tur diasabra entre 
3:30di atardi pa 5:30 di atardi 
na Cas Parokial den cura di 
Misa di Brazil. 


Comisario di districto Chris 
Lake a efectua e ceremonia di 
instalacion y a desea e hoben 
aki hopi exito awor como un 
verkenner den e grupo di 
Brasil. 


E instalacion di Dashmara a 
tuma luga durante un even- 


ORANJESTAD - E Gru- 
po Monseigneur Os- 
car Romero a instala 
un miembro nobo den 
nan grupo. Ta trata aki 
di Dashmara Dumfries 
cu a huramenta como 
“Verkenner” den e grupo 
nobo aki. 


to riba Linear Park. Grupo 
Monseigneur Oscar Rome- 


Interes den scouting 

Semanalmente gruponan 
afilia na Scouting Aruba ta 
tene nan eventonan den tur 
districto rond di nos isla. 
Ultimo lunanan ta notando 
cu e interes pa bira scout ta 



Advertorial 


Terapistanan di Okeanos Spa a ricibi entrenamento 

di profesional Karima Hudson 



ORANJESTAD - E profe- 
sional den beyesa Karima 
Hudson, actualmente Na- 
tional Trainer pa Merca 
y region di e marca di 
beyesa Sothys, a bishita 
Okeanos Spa pa un train- 
ing extensivo di algun 
tratamento. 

Karima ta un profesional cu 
mas di 20 aña di experencia 
den e mundo di beyesa y cu 
experticio den tratamento di 
cara. 

E ta un profesional estetico y 
un terapista di masashi licen- 
cia cu entrenamento na Lran- 


cia y Suisa. Karima Hudson a 
bishita Aruba, riba invitacion 
di Okeanos Spa y a duna 
training na terapistanan local 


riba diferente tecnica. Entre 
otro tratamento pa wowo, 
contra behes y tambe e pop- 
ular Hanakasumi, esaki ta un 


ritual Hapones pa bolbe bira 
hoben y alimenta e curpa. 

Ademas di esaki a haci intro- 
duccion di algun producto 
nobo di e marca di beyesa 
Sothys, entre nan e Spa Body 
Elixer di lily & bamboo. 

Ta bon pa recorda tur cliente 
y tur cu ta desea di bira cliente 
riba Okeanos Spa su Loyalty 
Card cu ta brinda descuento 
adicional riba tratamento na 
momento cu yena e carchi 
completo. 

Ademas di esaki tin certi- 
ficado di regalo pa tur es- 



unnan cu ta desea di tene 
e opcionnan habri. Bishita 
Okeanos Spa situa na Renais- 
sance Mall habri di 8:00am te 
8:00pm. Pa reservacion yama 
Okeanos Spa na 523-6176. 
□ 














Kiwanis su celebracion di 30 aniversario 


ORANJESTAD- Reci- 
entemente, Kiwanis Club 
of Palm Beach Aruba, a 
celebra su di 30 aniversa- 
rio conhuntamente cu su 
miembronan y nan famia 
como tambe algun invi- 
tado. Entre e invitadonan 
por a mira miembronan 
di e clubnan cu Kiwanis 
Club of Palm Beach ta 
sponsor cu ta inclui Circle 
K di Universidad di Aruba 


y Builders Club di Juliana 
School. 

Pa celebracion di e ocasion 
special aki a scoge pa organisa 
un dia di famia. E evento 
tawata un exito rotundo ca- 
minda cu un y tur a gosa di 
un dia ameno banda di lama. 
Pa entretene esunnan pre- 
sente a organisa diferente 
wega pa e muchanan pero 
tambe pa e adultonan. 


Kiwanis Club of Palm Beach 
Aruba ta forma parti di Ki- 
wanis International, un or- 
ganisacion mundial di bo- 
luntario dedica na cambia 
mundo, cuminsando na un 
comunidad y un mucha. 
Nos ta un organisacion den 
crecemento, dedica na yuda 
muchanan di mundo henter 
hisando nan calidad di bida. 
Durante e ultimo 30 añanan 
Kiwanis Club of Palm Beach 

a sa di contribui bastante na 
comunidad y a sa di haci dife- 
rente proyectonan di servicio 
pa yuda mucha, hoben y otro 
personanan den necesidad. 
Kiwanis Club of Palm Beach 
Aruba ta yega na su fondonan 
den forma di lanta fondo. 

Asina Kiwanis Club of Palm 
Beach Aruba por ehempel 
tur aña y ya pa 18 aña ta or- 
ganisa e famoso Masquerade 
Party cu ta tuma luga durante 
periodo di Carnaval. Durante 
e mesun periodo aki tur aña, 
Kiwanis Club of Palm Beach 
ta organisa e actividad pa crea 
fondo Tent, ubica riba skina 
di Adriaan Lacle Boulevard, 
na unda cu ta bende cuminda 


y bebida. 

Tur fondonan recauda du- 
rante e dos actividadnan aki 
ta bay bek den comunidad 
den forma di donacion na 
instancianan y esunnan den 
necesidad. 

Banda di haci donacion, Ki- 
wanis Club of Palm Beach 
Aruba tambe tin algun 
proyecto di su mes y asina ta 
indicador di e child-seat pro- 
gram, na unda cu ta provee 
child seats na esunnan cu no 
tin e forma pa cumpra esaki 
y Terrific Kids Program na 
St. Dominicus College, cu 
ta stimula y recompensa mu- 
cha nan na scol basico pa siña 
miho.Q 



Turistanan honra como 
Embahadornan di Bon Boluntad 


ORANJESTAD - Reci- 
entemente Aruba Tour- 
ism Authority tabata tin 
e gran placer di a honra 
un grupo di bishitantenan 
fiel di Aruba como Emba- 
hadornan di Bon Bolun- 
tad. E titulo aki a wordo 
presenta den nomber 
di Minister di Turismo 


como muestra di aprecio 
na huespednan kendenan 
ta bishita Aruba pa 20 aña 
of mas consecutivamente. 

E honradonan tabata Stuart y 
Karen Fishkin, for di Syosset, 
NY, Neil y Lisa van Doren y 
nan yiu homber Matthew van 
Doren for di Spotswood, NJ. 


Tur e honradonan ta miem- 
bronan fiel di Costa Linda y 
nan stima Aruba hopi debi 
na su hendenan amical, su 
clima, beach, restaurantnan 
y Aruba ta mescos cu un di 
dos cas pa nan. E hendenan ta 
mescos cu un famia y Costa 
Linda ta nan cas leu for di cas. 



E certificado a wordo pre- sentando Costa Linda Beach 
senta pa Ernest Giel, rep- Resort y demas famianan di e 
resentando ATA, hunto cu honradonan. □ 

Miriam Rodriguez, repre- 

Comiendo bo wea y panchinan 

Pa: Dr. Carlos Viana 


Algun metal ta esencial pa 
salud di hende manera den 
e caso di hero, zink, koper, 
magnesio, cromium, molyb- 
denum , selenio, calcio, y so- 
dio. Por supuesto , nos mester 
di nan solamente den cantidad 
nan hopi chikito. E metal nan 
aki ta ser haya den nan forma 
natural den tera na unda na ta 
wordo absorbi dor di mata y 
bestia y cu eventualmente ta 
pasa pa nos ora nos come. 

Otro metalnan conoci como 
meta nan pisa of toxico ta el- 
emento nan cu no por wordo 
metabolisa dor di nos curpa 
y nan ta inclui: mercurio of 
kwik, nikel, chumbo, arsenico, 
cadmium, aluminium, plati- 
num, y koper (den su forma 
metalico cu ta ser haya den 
tubo di awa, contra e forma 
ionico cu ta ser rekeri pa nos 
curpa). Exposicion na metal- 
nan pisa a ser relaciona na re- 
tardacion di desaroyo, varios 
tipo di cancer, daño na riñon, 
y den caso di exposicion hopi 
halto; morto. 

E hecho ta cu nos tur ta ser 
exponi y nos ta absorbe sub- 
stancianan dañino den cierto 
cantidad tur dia. Puiro di Alu- 
minio ta ser haya den wea di 
pa cushina, pasta di djente y 
desodorante di bou brasa y tur 
cuminda procesa. Mercurio 
di amalgan (djente nan yena 
cu metal)ta kibra y ta lek un 
gas toxico directamente den e 
cerebro. Y esaki nan ta djis al- 
gun ehempel. Bien por ta cu 
nos no por controla tur e metal 
nan toxico na cual nos ta wor- 
do exponi, pero algun di nan si 
nos por controla. 

Mayoria di hende ta keda den 
shock ora nan haya sa metal 
nan y kimiconan di e wea nan 
den bo cushina por lek den 
bo cuminda, specialmente ora 
bo ta cushina na temperatura 
halto. Un cantidad chikito 
di metal of kimico por afecta 
e smaak di bo cuminda, sin 
menciona, bo salud. Bo kier 
haci e prueba bo mes? Pone 
mita glas di awa den un wea 


limpi y frega cu un spons duro 
nobo. Frega pa 30 seconde, y 
basha e awa bek den bo glas. 
Kico bo ta wak? Abo lo bebe 
e awa ey? Si e awa ta mustra 
turbio of e tin smaak metalico, 
abo mester cuminsa na con- 
sidera di cambia bo wea nan. 
Cuminda nan acidico of alcali- 
no lo subi e lekmento di metal 
di bo wea nan den bo cuminda. 
Generalmente binager y fruta 
ta e cuminda nan mas acidico 
y ta inclui juice di lamunchi, 
appel, blueberries, cherries, 
druif, grapefruit,peach,peer,an 
asa,plum y raspberries. E ber- 
dura nan mas acidico ta inclui: 
promenton,tomati,of cualkier 
cos cu ta procesa cu binager of 
likido nan acido, manera arti- 
choke of rooibiet den boter of 
di den bleki. 

Cuminda nan alcalino ta inclui 
webo, conoflok,batata, awaca- 
ti, bacoba, spinazie, broccoli, 
carot, petit poise mi faborito 
chuculati sin sucu. E curpa di 
hende por tolera cuminda nan 
acido miho cu esunnan alcali- 
no, Esaki ta pasobra cuminda 
nan acidico tin tendencia di 
pusha e curpa na un nivel of 
posicion mas halto alcalino y 
asina mas saludabel. 

Algo cu ta masha barata y ta 
transferi temperatura rapi- 
damente ta , Aluminium y ta 
ser uza pa traha herment di 
cushina pa basta aña caba. Alu- 
minium ta hopi moli y lo laga 
molecule nan los den cuminda 
mas lihe cu otro metal nan mas 
duro. Cuminda nan alcalino 
lo subi e cantidad di alumin- 
ium cu ta ser laga los den bo 
cuminda. wea y panchi nan 
di aluminium ta ser culpa di- 
rectamente y defmitivamente 
na subi caso nan di Alzheimer 
. Estudio nan medico realisa a 
mustra cu un absorbacion di 
20% diario di aluminium ta 
bin directamente di wea nan 
uza den cushinamento. (wea 
panchi, ketel) traha di alumin- 
ium. 

Na 1961, "The Happy Pan", e 
prome panchi di teflon traha 


na Merca a wordo introduci y a 
bira popular pasobra Teflon ta 
ser uza como un superficie cu 
no ta laga nada pega. Aunke, 
Teflon ta stabiel y no ta toxico, 
e ta cuminsa deteriora despues 
cu e temperatura di e panchi 
yega 260 °C; 500 °F, y ta caba 
riba 350 °C; 662 °F. Carni ta 
hasa usualmente entre 400 y 
450 °F (204 y 232 °C), y mayo- 
ria di azeta lo cuminsa huma, 
cu kiermen nan ta birando da- 
ñino prome cu e temperatura 
yega na 500 °F, 260 °C . Wea 
bashi por facilmente pasa e 
temperatura aki ora di keinta. 
Ora bo kenta Teflon di mas e 
ta produci un gas sumamente 
toxico cu por causa problema 
nan serio di salud specialmente 
e via nan di respiracion. Ora e 
keinta te ora e produci huma, 
e huma di Teflon ta dies biaha 
mas toxico cu Fosgene gas, un 
kimico uza como arma tanto 
den prome como den segunda 
guera mundial. 

Na mei 2003, e organisacion 
di defensa y estudio pa cu me- 
dio ambiente, Environmental 
Working Group, a plantia un 
corto cu e Comision Di Merca 
pa siguridad di consumidor 
haciendo e peticion pa pasa 
un ley na unda un advertencia 
mester ser poni riba tur articu- 
lo di Teflon avisando e peligro 
di teflon pa hende y pa parha. 
wea nan di hero por lek hero 
den bo cuminda y esey usu- 
almente ta algo bon. Hende 
nan cu anemia, por beneficia 
di e agregando extra di hero 
den nan cuminda, Mi tin cu 
bisa tambe cu hero basha ta 
hopi pisa, ta frustia lihe si bo 
no sa con pa anda cune y no ta 
practico pa tur tipo di cushina- 
mento. 

Stainless steel ta un miho op- 
cion pa wea, pero ainda un 
bon stainless steel, despues cu 
e la ser laba y frega cu spons di 
hero, of gechip, por putri cu 
uzo durante aña nan y por lek 
algo di metal den bo cuminda. 
Stainless steel ta en realidad un 
mescla di diferente metal, in- 


cluyendo cromium, molybde- 
num y nikel, tur di cual por lek 
den bo cumindanan, cromium 
y molybdenium ta bom pa bo 
curpa den cantidad nan chiki- 
to, pero nikel ta toxico y ta un 
metal conoci pa causa cancer. 
Nos ta test pashent nan pa tox- 
ina nan cu ta contribuyendo 
den e problema nan di salud 
uzando cabey. cabey ta crece 
for di den bo curpa y ta trece 
cune e informacion di con e 
medio ambiente ta paden di bo 
curpa. Diagnostica e elemen- 
tonan presente den e test di 
cabey, usualmente mi por bisa 
bo den ki tipo di wea y panchi 
bo ta uza pa cushina bo cum- 
inda. nikel y Aluminium ta 
metalnan pisa cu semper nos 
ta mira den test nan di toxici- 
dad di cabey. 

Otro metalnan cu nos ta test 
ta inclui chumbo, arsenico y 
mercurio of kwik. e Centro pa 
Control Di Malesa, CDC, ta 
afirma cu e balor di mercurio 
presente den cabey ta un mar- 
cado di e nivel di exposicion na 
e neuro toxic methylmercury 
di pisca presente den mama y 
yiu. Nos ta mira mercurio den 
persona nan di tur edad dor 
di exposicion di amalgan di 
djente, ainda ora e mucha nan 
nunca tawata tin djente yena, 
pero nan mayornan si. 

Get the point! Por ta nos no 
por controla delaster un cos 
den nos medio ambiente, pero 
nos por controla nos esco- 
gencia di cuminda, nos estilo 
di bida,y pone di nos parti pa 
mantene e medio ambiente 
den nos curpa limpi y saluda- 
bel. Si abo kier sa ki sorto di 
toxina bo ta absorbe den bo 
curpa y con pa detox den un 
forma natural, bishita, yama, 
of e-mail nos pa asina nos haci 
areglo pa bo haci un analisis di 
cabey y desaroya un programa 
personal pa bo salud. Mientras 
tanto si abo kier stop di come 
den wea nan cu ta venena bo, 
nos ta masha orguyoso mes di 
por ofrece bo un alternativa 
mas saludabel di wea nan traha 


di titanium como un adicion 
nobo na servicio nan cu nos 
ta ofrece den nos clinica. yama 
nos pa mas informacion y un 
demostracion gratis 
Carlos Viana ta un Dokter (Ph 
D) den Antropologia Medi- 
co, e ta un Doctor den Me- 
dicina Tradicional Oriental 
studia na Shanghai, China; 
nutricionista clinico certifica. 
Tambe miembro di directiva 
di e Asociacion di Profesion- 
alnan den tratamento di adic- 
cion y toxicologia, Presidente 
di e comite pa America Latino 
di e Academia Internacional 
di Medicina Oral y Toxico- 
logia (IAOMT, tambe un 
Cell Rejuvination Therapist. 
Dr. Viana tin un programa di 
radio tur siman , ta skirbi y 
duna lecturanan den extenso . 
Pa mas informacion di e ser- 
vicionan na Viana Natural 
Healing Center, Kibaima 7, 
Tel 585 1270 Website: www. 
vianaheal.com e-mail info@ 
vianaheal.com 

“Prescriptions from Paradise” 
ta obtenibel na Aruba na Vi- 
ana Healing Center, Tur li- 
breria, Gift shops y centro nan 
di salud di calidad. 

“Prescriptions from Para- 
dise” tamhe ta disponibel den 
forma do print y pa Kindle 
download pa nos amigo nan 
pafo di Aruba na www.ama- 
zon.com Pa anuncio nan 
acerca di mas evento nan y 
firmamento di buki check , 
check corant nan local, radio 
y television tambe como riba 
www.vianaheal.com y join e 
discusion riba nos Facebook 
pagina: www.facebook.com/ 
prescriptionsformparadise.Q 



Cooking Healthy with Dr.^N 

Viana <& Amy BRUNCH 

Where: Saladmaster Kitchen 

Healthy Lifestyle Solutions - LG 
Smith Blv. 124-Unit 4(Back of CMB 
Insurance/next to Antraco) 

When: Sun. 27 July 2014 
Time: 11:00-2:00pm 
Limited Space-RSVP: 585-1270 
FL 25pp Inc: 

• Cooking Demonstration 

• Presentation by Dr. Viana 

Keep NUTRITIONIN & TOXINS 0UT with 
Whole Food &the Worlds Healthiest Cookware 

• Natural, Metabolic, Blood Type, 

Vegetarian Dishes, Welcome Drink 

FREE Dr. Viana’s Take Home Health Tips J 


Need a Whole Body Make-Over? TEL: 585-1270 

Pain & Inflammation - Sleep - Stress - Allergies - Stomach Problems, PMS, 
Menopause, Chronic colds & flu - Fertility, natural Pregnancy, Post-partum - 
Addiction (Alcohol, street & legal Drugs, Gambling, Sex, WEIGHT CONTROL) - AGE 

Management 


'Aruba’ 




C ZRP 


: Toxic Heavy Metals, Amino Acids 
: Food & Chemical Sensitivity Testing 
: Specialized Hormone Testing 



Barefoot 
| Tfoctor 




HEALING CENTER 

M-Sat at Kibaima 7 (St. Cruz, opposite the Drive-in) 

Dr. Carlos Viana Walk-ins welcome 

Oriental Medicine, Clinical Nutrition, Colon Hydro Therapy www.vianaheal.com * lnfo@vianaheal.com 


Take Home PARADISE 



Available at local 
Bookstores & Gift shops 
Paperback & EBook on amazon 

Scoutnan di Aruba a sali 
pa “Caribbean Jamboree” 



keda existi pa semper paso- 
bra “Once a Scout, Always 
a Scout”. A funda Scouting 
Aruba dia 23 di April 2000 
despues cu 4 organisacion 
scout a uni y forma un solo 
organisacion. Scouting Aru- 
ba a logra afilia na Intera- 
merican Scout Organisacion 
(ISO) cu ta miembro tambe 
di World Scout Organization 
estaWOSM.Q 


ORANJESTAD - E di 15 
“Caribbean Jamboree” 
(Caribjam 2014) ta tuma 
luga e aña aki entre dia 
21 pa 28 di juli 2014 na 
Rondeklip Recreatie en 
Kampeercentrum na Cor- 
sou. Scoutnan di Aruba a 
sali cu un grupo di mas o 
menos 60 miembro rumbo 
pa Corsou, pa atende “Ca- 
ribbean Jamboree”. Tur 
grupo di Scouting Aruba 
a manda representante, 
incluyendo tres hoben di 
APG. Un total di 700 par- 
ticipante for di varios pais 
di Caribe ta topando e si- 
man aki na Corsou. 

Aruba semper a participa na e 
Caribbean Jamboree, pero e 
aña aki, como cu e ta na Cor- 
sou, a bay miho representa. 
Nos ta por lo menos un di 
e islanan participante, banda 
di Anguilla, Barbados, Mar- 
tinique, Grenada, Guyana, 
Merca, Corsou, Boneiro, St. 
Maarten, Venezuela, Trini- 
dad and Tobago y sin lubida 
Dinamarca. 

“Caribjam” ta un campa- 
mento di scouting, den cual 
paisnan di region Caribense 
ta participa activamente. 
Durante e Caribjam 2014 e 
scoutnan lo intercambia cu 
nan rumannan scout di otro 
paisnan. Lo tin diferente ac- 
tividadnan na diferente luga- 
nan di Corsou. Riba di 25 di 
Juli e participantenan lo duna 
presentacionnan cultural. E 
dia ey, publico por bishita e 
campamento. E contingente 
di Scouting Aruba ta prepara 
pa representa Aruba digna- 
mente. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu honda pena, pero conforme cu boluntad di Dios 
ta anuncia fayecimento di: 



Eloy Enrique Lopez 

cariñosamente yama n Loy ?? 
★08-10-1944 f12-07-2014 

Acto di entiero lo wordo anuncia despues. 


Invitacion 

Na nomber di Janina y Gwendolyn y demas famianan 
nos ta invita tur famianan, amigo y conocirnan pa un 
Santo Sacrificio di misa pa recorda 2 aña di fayecimen- 
to di nos mama stim^* 


* * 

4 ' ' 


Linda Ambrosia Wernet 

Cariñosamente yama “Glenda” 

Diabierna 25 di Juli 2014 na Misa Cristo Rey na Brazil 
pa 7’or di anochi. Boso presencia ta altamente aprecia. 



Pa por a logra cubri e gas- 
tonan di pasashi, estadia, 
alimentacion y prepara- 
cion general pa e evento aki, 
Scouting Aruba a conta cu e 
sosten di Insel Air, Zenitel, 
Setar y ATHA. 

E movecion scout ta existi 
desde aña 1907 ora cu Lord 
Baden Powell a cuminsa 
cune 106 aña pasa y cu lo 


“ Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita 
Laga tur locual mi ta laga’tras keda bunita 
y laga esakinan termina den tur buniteza. ” 

Cado Wever 

Cu inmenso dolor y tristeza na nos curason nos ta 
anuncia fayecimento inespera di: 



Sr. Edmund Andreas Boyé 

Mihor conoci como “Mutty” 

Na nomber di su 

Esposa: Maria Luisa Boyé De Mateo 

Yiunan: Rebecca y Marlon Ruiz- Boyé 

Abigail y Stephen Koolman- Boyé 
Jonathan y Xergi-Anne Boyé-Croes na Hu- 

landa 

Nietonan: Neale y Neville Maduro 
Xylon Jonathan Boyé 
Zoe Koolman 

Mama di su yiunan: Greta Loopstok 

Rumannan: Ernest “Netty” Boyé 
Wilfred “Fefe” Boyé 
Rubert “Ruru” y Inca Boyé-Wernet 
Elvayjose Blom- Boyé 
Omira y Frank Solognier- Boyé 
Aurin y Ady Geerman- Boyé na Hulanda 
Adilia y Eric Oduber- Boyé 

Sobrino y sobrinanan, primo y primanan na Aruba, 
Corsow y Hulanda, amigo y conocirnan 

Ex coleganan na Douane 

Coleganan di Wema Home & Hardware Center 

Mihor amigonan: Elio Erasmus y famia; Edisson 
Croes y famia 

Famia: Boyé, Ruiz, Koolman, Croes, Maduro, 
Tromp, Blom, Solognier, Geerman, Oduber, Wernet, 
Velasquez, Zievinger, Cardenas, Loopstok, Cardoze 
y Carrega na Corsow, Da Costa Gomez na Hulanda, 
Famia Mateo na Sto. Domingo y demas famia ta invita 
tur amigo, bisiña y conoci pa asisti na e acto di entiero 
cual ta tuma lugar Diahuebs 24 di Juli pa 3 ? or di atardi 
saliendo for di the Olive Tree Funeral Home pa san- 
tana Catolico Paradera. E resto mortal lo ta reposa for 
di l ? or di atardi den the Olive Tree Funeral Home na 
Cumana. 

Adres pa condolencia: the Olive Tree Funeral Home 
na Cumana 

Diaranson 23 di Juli di 7 ? or pa 9 ? or di anochi 

Nos ta lamenta cu despues di entiero nos no por ricibi 
bishita di condolencia na cas. 

Nos kier a pidi nos disculpa si nos por a lubida un of 
otro famia den nos tristeza. 

“Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita, 

Laga tur locual mi laga atras keda bunita, 

Ylaga esakinan termina den tur buniteza.” 

A fayece cristianamente mi Casa, nos Tata, Welo, Ru- 
man y Omo stima 



Mario Francisco Tromp 

* 22-07-1953 - f 23-07-2014 
Mihor conoci como “Mayon of Chino” 

Acto di entiero lo wordu anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor y tristeza na nos curazon nos ta anun- 
cia fayecimento di: 


Johannes Isidro Kamperveen 

mihor conoci como ” Johnny” 
★15-05-1946 f23-07-2014 

Acto di entiero lo wordo anuncia despues. 


Éé 

Jesus mio, en ti he depositado toda mi confianza: Tu que 
todo lo sabes, pues eres padre de todo el Universo y Rey 
de los reyes: Tu que hiciste ander al paralitico, al muerto 
volver a vivir, y al leproso sanar, te pido con fe que 
(pedir la gracia) Tu que viste mi angustia y mis lagrimas, 
bien sabes. Divino Amigo, como necesito de Ti para poder 
alcanzar este gracia (pedir la gracia con fe). 

Mi conversacion Contigo, Maestro, me da animo y alegria 
de vivir. Solamente de Ti espero con fe y confianza que... 
(Pedir la gracia). 

Has, Divino Jesus, que antes de que termine esta 
conversacion, durante 9 dias y yo alcanzare la gracia que 
te pido. 

Con fe, con gratitud voy a disfrutar y publicar esta oracion, 
para todos los que te necesiten aprender a tener confianza 
en tu misericordia. 

Ilumina mis pasos, mas y como el sol ilumina todo los dias 
desde el amanecer y como testigo de nuestros dialogos, 
Jesus, yo tengo confianza en mi fe, Amen. 

Rezar tres Padre Nuestro, tres Ave Maria y tres Credo 
durante nueve dias, agradeciendo el milagro concedido. 

D.K. 


“Laga tur locual ta sperami ta bunita. 

Laga tur cu mi encontra na caminda ta bunita. 

Laga tur locual cu ta rondonami ta bunita. 

Laga tur locual mi ta laga ‘tras, keda bunita y laga esakinan 
termina den tur buniteza”. 

Cado Wever 

Cu inmenso dolor y tristeza na nos curazon nos ta anuncia 
fayecimento di: 



Clara Filé-Orman 

*17-04-1938 - f21-07-2014 

Na nomber di su 

Jiu : Eric & omaira Filé-Gonzalez 

Jiunan di criansa: 

Astrid & Francis Webb-Hayer 
Ancermo & Soledad Orman-Reales Acosta 
Challier Brooks & pareja Alana v/d Paul 

Niétonan stima : Keyshawn Filé 

Darshawn Filé 
Kevin Orman 
Cranston Brooks 
Challier Brooks 
Chalvin Brooks 

Niéta Stima: Tshawnee Filé 

Ruman: Supriana Orman & famia 

Tur su subrino y subrinanan, primo y primanan, bisinja y 
conocirnan 

Su ayudante amiga: Marlene Busse-Vilt 

Demas famia: Filé, Orman, Gonzalez, Hayer, Webb, Reales 
Acosta, Brooks, Martes, Maduro, Solognier, Dijkhoff, Hen- 
riuez, Toppemberg, Tromp, Kock, Giel, Chundro, Hoek y 
demas famia na Corsow & Hulanda. 

Ta invita pa e acto di entiero cu lo tuma lugar diasabra 26 
di juli 2014 pa 4'or di atardi, saliendo for di Aurora Funeral 
Home pa Santana di Paradera. E restonan mortal lo ta reposa 
na Aurora Funeral Home for di 2'or di atardi. 

Adres pa condolencia: Aurora Funeral Home, diaranzon 30 di 
juli 2014 di 7'or pa 9'or di anochi. 


“Dios ta amor.y amor ta Dios, 

maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 

Cu inmenso dolor y tristeza na nos curazon nos ta 
anuncia fayecimento di: 



Guillermo Tromp 

*29-05-1938 - f22-07-2014 

Ta invita pa e acto di entiero cu lo tuma lugar diawebs 
31 di juli 2014 pa 4 ? or di atardi, saliendo for di Aurora 
Funeral Home pa Santana di Paradera. E restonan mor- 
tal lo ta reposa na Aurora Funeral Home for di 2 ? or di 
atardi. 

Adres pa condolencia: Aurora Funeral Home, diaran- 
zon 30 di juli 2014 di 7 ? or pa 9 ? or di anochi. 


Gradicimento y 
nvitacion 

Na nomber di Fransisca 
(Dika) Henriquez, yi- 
unan y demas famia, kier 
a gradici tur esnan cu na 
un of otro manera a dem- 
ostra nan atencion y sos- 
ten durante fayecimento 
di nos esposo, tata, welo 
y bisawelo stima. 



Sr. Paulito 
Luciano 
Henriquez 
mihor conoci como 
‘Chani’. 

Tambe nos kier a gradici 
na un y tur cu a yama, 
manda krans, kaarchi, 
mensahe via e-mail, 
whatsapp, facebook y a 
aporta na donacion, dan- 
ki di curason. Danki na 
dr. Moreta. 

Alaves nos kier a invita pa 
3 Santo Sacrificio di misa 
pa descanso di su alma. 
Cual ta tuma lugar na 
misa di Fatima na Da- 
kota dia 23, 24 y 25 di juli 
2014 pa 7’or di anochi. 

Boso presencia ta alta- 
mente aprecia 



ORU. ION A Jimtó 

OTOit&i tVpllCQf i'i' imifrçMTfr* 
Apdtrot Xdñ Jwtói ttérf ,afp|lji piiMfmp 
nrli u^dd.i' rri i iih>!- ilrhr 


,KjjiIi> Saii Judi'. rw: iKrt-o ;> 

Miéxps ilc lchuh'. t L-i Ef k -iu k h<>nij t 
nr. ihtj. unr«pr*jJnirt*c, lhiiihi- -tl -pjtiril 

de Iw caw diffcik* y 

pc>r mi. Lsiv-y ain lyuili y tu 
nilu. Elu ™. k nnpkm.i. 4 H prktilfta 
IéI jl i i c^nccdiifci. dt r 

|:H>.rrti V hnihkcunit L^UrHk'i CMl M lU 

pcrdldo loJ-J Vc-n çn ma 

jyudj t* f-ran c-tif-i-tad. jurj ijM-r 
putdj recife ccrrrw=li> y kkhtix <kl 
Mtcl-U C n IliiIjx mii iicCg-m dJi£-£ a i. 

mbubiCH>CK9 ) ^ufn mnnco--. parfkuljr- 

incnCr I hjpj 4qpr |4 i^l li. irtrt I, V pji'i 
ifiir pj-id j jl jhM a JAOV CEHlllfO > COfl 
fexfcfl- kñ- ckpidffT- p'H' 

^Joriosu Xm JU'Ja--. rurvj dvkJan™: ik 
ñ\it 1'av>n. hi'mram Hwmprc i 
= n CH|nn:uÉ] h f-.nk-li-r-u fiaUiW. 










































CLASIFICADO/SOCIAL 


IB13 

IDIAHUEBS 24 JULI 2014 


PASA1AGA BO AVISO NA OnCIHA Dl BON DIAARUBA f . . • 

WESTSTRAAT #22 OF MANDA BO AUISO HIA EMAIL 

NA: michael.arends@cspnv.coin SwkvSk 

PERSONAL GRATIS MAX 20 PALABRA ■ TA ACEPTA AVISO FOR Dl 9:00AM ■ 4:00PM^^4^fe 


TE KOOP 

Mooi eigendoms terrein in 
rotsachtig jaburibari paradera 
aruba bel aiky odor. 

Voor meer informatie 

Tel: 002975630949 bbpin 
mena 298759d5. 

met bouwvergunning. 
Prijs: Afl. 90.000,= 


SERVICIO 

PUBLIOO 

Mata ta pari fruta y bo no ta 
haci nada cu nan? 

Mi ta pikinan. Pa mas 
informacion yama 

Cel: 568-3541 


TA BENDE 

l-phone 4-SAfl. 750,- 
nobo./new den caha 16GB, 
unlocked open phone cu tur 
acesorios y case. 

Pa mas informacion 
Tel: 745-5550 


TA BENDE 

Un Split Unit Hilux 9000 Btu 
2012, poco uza pa Afl. 500,= 
Pa mas informacion 

Tel:594-2852 


TA BENDE 

Un Delco Honda powermate 
8750W, 125/240V gasoline 8 
Gallon 13hr running time. 
PrijsAfl. 2000,= 

Pa mas informacion 
Tel: 594-1985 


SERVICIO 

PUBLICA 

Nos ta fura tur tido di 
muebles y nos lo laga 
nan manera 
nobo back. 

Pa mas informacion 
Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BUSCA 

Pa cumpra na un super bon 
prijs. Bukinan di EPI unit 
hospital y toursim IE 3-1 
Culinary Arts Year 1 

Tel: 600-8131 


TA BUSCA 

Huiswerkbegeleiding of Bijles 
pa Mucha di 2de klas basis 
school. Pa mas informacion 

Tel: 565-5761 


TA BENDE 

Un Chevrolet Camaro 2012, 
V-8 cu un motor 6.2. liter. 
Color cora. Brand new 

Tel: 593-7933 


SERVICIO 

PUBLICO 

Handyman servicio di 
chapi, corta mata, verf, 
plumbing. Haci cura 
limpi, y hopi mas. 

Pa mas informacion 
Tel. 568-3728 


TA BENDE 

Chupabebe - Dulce de 
Leche - Ponche Crema 
specialmente pa Communion 
y demas celebracion. 

Pa mas informacion 
Tel: 5628545 of 
5636915 


SERVICIO 

PUBLICA 

Trabaonan chikito di 
mantenimiento na cas y 
nogoshi. Pa mas informacion 

Tel 744-0813 


TA BENDE 

Cumputer cu monitor, 
scanner, keyboard, mouse, 
lesenaar y stoel di oficina 
Afl. 2500,= pa informacion 

Tel: 594-9990 


TA BENDE 

Aruban Cunucu house in 
Santa Cruz, on 2000 m2 land 
with rocks and boulders. 

Three bedrooms, 2 
bathrooms, 1 study, large 
living room and a huge 
kitchen. Super good price! 
Call 7382828 


TA BENDE 

Un Cas na Savaneta. 
Pa mas informacion 

Tel: 593-3867 


TA BENDE 

Mata di moringa, 
sorsaca, mango -machete 
(mango sin cabey) franse 
bloem, corianda ginger, 
gayena y otro mata na 
Santa Martha #12 
Tel:564-4456 


TA BENDE 

Un scooter volcan ‘07 bon 
condicion. Pa mas 
informacion yama 

Tel: 594-9069 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo 
Tel 594-9069 


TA BENDE 

Auto Chevrolet Spark ‘09 
airco split unit, Et di cama y 
nachtkasjes, osterizer, 
frigidaire y strika, stoof 
chiquito 4 candela y forno 
Tel: 568-3756 


TA BENDE 

Un DelcoAi Power 4250W 
125/240V gallon 13hr running 
time. Nobo nobo den su caha 
nunca usa. Prijs special awor 
Afl. 800,= Pa mas informacion 
Tel. 594-1985 


TA OFRESE 

Saliendo con encomiendas a 
Bogota - Cali 24 de Junio, el 
kiloAfl. 10,= Apostillamos 
documentos en Caracas. 

Tel: 565-0168/641-9165 


TA BENDE 

Instruments musical 
pa forma banda musical 
Prijsnan ta discutibel. 
Pa mas informacion 

Tel: 594-5025 


TA BENDE 

Suzuki Baleno pa Cumpra cu 
ta core of no ta core. 

Ta Busca Windshield pa 
Toyota Hiluz '92. 

Pa mas informacion 
Tel: 5655761 


SERVICIO 

PUBLICO 

Bolo y snacks pa tur 
occasion,bolo for di 
Afl. 37,50 y snacks for di 
Afl. 0,75 pa mas information 

Tel: 562-8643 


SERVIGIO 

PUBLICO 

Señora ta hasi trabao di hasi 
cas limpi. Tambe trabao di 
chapi, hardin y verf. 

Pa mas informacion 

Tel: 742-7712 


TA BENDE 

un SNACK TRAILER 
8x16pia, hopi atractivo un 
aña traha den bon condicion, 
cu su toonbank, y labamano 
ext.15000 florin, obo. 
Tel:5698141. 


TA BENDE 

Un Elepticall machine di train 
paAfl. 200,- Tel: 569-2149 
of 745-3595 


FOR RENT 

2 Bedroom, poolside at 

La Cabana 

July 26 - Aug. 9 2014 and/or 
Aug. 2 - Aug. 9, 2014 

Tel: 583-0488 / 593-3176 


SERVICIO 

PUBLICO 

A habri su campaña di 10 
luna cu por paga. fura y spuit 
tur tipo di muebles cu tela di 
calidad. Ta drecha bambu y 
ratan, ta bende tur size di 
matras y boxspring na bon 
prijs. Palm Beach #5 
Tel: 593-2655- 742-5853 


TA BENDE 

Gordura ora bo cumpra 15 
saco di Afl. 8,= Ora cumpra 
mas di Afl. 100,= na gurdura 
nos ta entreganan. Pa mas 
informacion Tel: 564-4456 


TA HUUR 

Un apartment 1 camber, 
baño, sala, muebla Afl. 1200,- 
pa 1 persona 2 persona 
Afl. 1500,= plus 1 luna 
deposito. Coriente apart. 
Tel 594-9069 


TA BENDE 

Un Elepticall machine di 
trainb pa Afl. 200,- 
Pa mas informacion 

Tel 569-2149 / 
745-3595 


TA BENDE 

Un cas den Ponton 3 
Kamber, 2 Banjo, Cura, Appt. 
Patio Grandi, Cura full 
betegeldBon Prijs! 

Pa mas informacion 
Tel: 563-6915 



Raspa y gana ta paga premio grandi 

Aces High a paga premio di 3000 florin 


ORANJESTAD - E Lote- 
ria di Aruba ta anuncia cu 
un di e premio grandi di 
3000 florin di e wega Aces 
High di Raspa y Gana 
a wordo gana pa un fiel 
hungado. 

Recientemente suerte a bati 
na porta di Stefany C., kende 
regularmente ta cumpra tick- 
etnan di Raspa y Gana. E dia 
aki el a scoge un ticket di Aces 
High na J’s Lottery na Tanki 
Leendert y a bira masha con- 
tento ora cu el a wak e premio 


grandi aparece na momento 
cu el a raspa e ticket. 

Stefany a bisa cu e ta po- 
niendo e suma bunita riba un 
cuenta na banco pa e haya un 
chens pa pensa bon na kico e 
ta bay gast’e. E ganado feliz a 
expresa cu e kier uz’e pa “algo 
great”! 

Lotto ta invita tur amante di 
Raspa y Gana pa sigui hunga 
e weganan tan gusta y dib- 
ertido, pasobra tin hopi mas 
premio pa parti cu cada un di 
e weganan. E premionan ta 
instantaneo cuminsando for 


di 2 florin te algun mil florin 
cash! 

Lotto, e loteria di Aruba tin 8 
diferente wega; Catochi, Big 
4, Zodiac, Wega di Number 
Corsou di Lotto, Lotto di 
Dia, Lotto 5, Mini Mega, y 
Raspa y Gana. Cumprando 
Lotto bo ta contribui na de- 
porte riba nos isla. Meta di e 
fundacion ta pa organisa lo- 
teria, cambia bida di su hun- 
gadonan y na mes momento 
inverti den deporte local pa 
medio di donacionnan na e 
comision di subsidio. 

B14 IC0MICS 




Mutts 


Conceptis Sudoku 



Blondie 


) BEEP! Another withdrawal?! Have 
) you checked your balance?!! ( 




Mother Goose & Grimm 



Baby Blues 

Difficulty Level ★ ★ ★ 


Sudoku is a number-placing puzzle based on 
a 9x9 grid with several given numbers. The 
object is to place the numbers 1 to 9 in the 
empty squares so that each row, each column 
and each 3x3 box contains the same number 
only once. The difficulty level of the Conceptis 
Sudoku increases from Monday to Sunday. 

ACROSS 

1 Downthe_; 
eventually 

5 Young horses 

10 Setting for “The 
King and I” 

14 Wheel support 

15 Baby hooter 

16 Comedian and 
actress Meara 

17 Jewels 

18 Bring together 

19 Laundrysoap 
brand 

20 Junior naval 
officers 

22 Natural 
environment 

24 Singer Stewart 

25 More ashen- 
faced 

26 _ mignon; 
beef entrée 

29 Close friend 

30 _ up; 
prepares 

34 Enthusiastic 

35 Actor Knotts 

36 Kleenex, e.g. 

37 Receptacle 

38 Fourth U.S. 
president 

40 Cheap metal 

41 Wiggle room 

43 Felon, for short 

44 Egg producers 

45 Child’s writing 
assignment 

46 Firmament 

47 Funeral song 

48 Currently 

50 Tavern 

51 _ spring; spa 

54 Hot red sauce 

58 Fragrance 

59 Equestrian 

61 _ mein; 
Chinese dish 

62 Azure or indigo 

63 Happening 

64 Bring on board 

65 Transmit 

66 Pitcher Koufax 

67 Hostels 

DOWN 

1 Intense anger 

2 Plow animals 



Created by Jacqueline E. Mathews 


3 Charitable gift 

4 Wanted 

5 Discovered 

6 Possesses 

7 Actress Larter 

8 Deadly 

9 Take illegally 

10 Contemptuous 
writings 

11 “Putasock 
_!”; cry to a 
windbag 

12 partridge 
inapear...” 

13 Encounter 
21 Acquired 
23 Start 

25 Hysterical with 
fear 

26 Work by Aesop 

27 Crawling plants 

28 Queues 

29 Whale group 

31 Showyflower 

32 Regretting 

33 Good judgment 

35 Dennis or Doris 

36 2,000 pounds 
38 City leader 


Wednesday's Puzzle Solved 



(c) 2014 Tribune Content Agency, LLC 
All Rights Reserved. 


39 Teriyaki 
marinade 

42 Irrigated 

44 Small 
barbecue 

46 Spit 

47 Give a 
nickname to 

49 Shows courage 


50 Shindig 

51 Unrulycrowds 

52 Not working 

53 Part of speech 

54 Take care of 

55 Lower leg part 

56 lowa export 

57 Has debts 

60 TV room, often 

j> NA WARDA 

t Oranjestad 

Dr. Wijngaarde 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


Oranjestad: Dakota Tel: 588-7364 
San Nicolas: Centro Medico Tel: 584-5794 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 
Juli 24 

Carnival Breeze 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tre^ 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Pronostico di tempo 

Parcialmente nubia pero cu 
olanan te cu 12 pia den oranan 
di anochi 

ORANJESTAD - Situacion di tempo ta indica cu e 
tempo ta parcialmente nubia. 

Localmente lama por tin olanan cu por yega di 5 te cu 9 pia. 
Esaki generalmente na costa noord y den e pasashi entre e 
islanan. Den oranan di anochi lama por tin olanan di 6 te 12 
pia. Ta pidi comunidad pa tene cuenta cu esaki. 

Tempo pa awe mainta 

Shelo lo ta parcialmente nubia. Temperatura maximo: 33°. 
Indice ultravioleta: 11. Biento ta for di direccion oost, alre- 
dedor di 21 nudo, cu rafaga te 32 nudo. Posibilidad di awa ta 
menos cu 20% 

Tempo pa awe nochi 

Shelo lo ta poco nubia te parcialmente nubia. Lo bay tin leve 
posibilidad di awaseronan pasahero, despues di marduga. 
Temperatura minimo: 27°. Biento di oost alrededor di 19 kts, 
cu rafaga te 30 kts. Precipitacion menos cu 2 mm.Q 



• BON APPETIT • BON APPETIT • BON APPETIT • BON APPETIT • 


Torta di Carni y Keshi 


Ingredientenan: 


4 ons di Keshi na slice 
4 cushara grandi keshi parmesan 
2 ons di keshi na bloki 
1 bleki peas & carrots mediano 

1 Vi liber bisteak mula 
12 oliefi sin pipita geslice 

2 paki rasenchi chiquito 

2 cuchara grandi di alkapara 
10 snechi pan lazje 

1 bleki mushroom geslice 

2 Vi telep oregano 

3 tenchi konoflo machica 
1 Vi telep curi 
Netumuskat curi 

Sous di soya 

4 webo bon bati 

Va cup di lechi den 1/8 cup di awa 


Preparacion: 


Tempera e bisteak mula cu oregano, netumuskat, curi, comino, y poco 
sous di soya. Despues di a caba tempera e karni ta pone e tenchinan 
di konoflo machica den un panchi cu masha nada di azeta, pa asina 
nan hasa djis un tiki y despues ta pone e carni cushina den e azeta cu 
konoflo. Mientras e carni ta na candela ta hunta un panchi di pyrex cu 
poco res of (meteca na bo gusto) y hariña di pan. Despues ta bati e 
webonan bon hunto cu e lechi y awa. Kita e casca dje snechinan di 
pan y pasanan den webo y pone nan den bom dje planchi. Mientras 
tanto ta kaba prepara e carni cu e rasenchi, oleifinan geslice alkapara 
y tambe mushroom geslice. Ora cu caba di prepara e carni ta pone 
dos slice di keshi. Mei mei y for di un distancia di otro, ta pone mitar 
dje kantidad di keshi na bloki bloki corta pa despues tapa e carni cu 
slicenan di keshi. Ripiti e prome pasa cu resto dje carni y blokinan di 
keshi y bolbe tapa esaki cu e sobra keshi geslice. 

Ora caba ta basha e resto di webo riba e keshi y ta stroi e keshi 
parmesan pa despues tapa e planchi cu un pida foil. Hinca e planchi 
den forno na un temperatura di mas o menos 375grado pa 45 minuut 
pa asina e keshi por smelt bon y despues ta kita e foil pa e haya un 
bunita color bruin. Corta e torta di keshi aki despues di a laga e torta 
fria unn poco, pa asina e por corta mas mihor. 


27(771 ^ppXUtit, 




Tuma tempo awe pa pone bo cabes den 


Aries 

sincronisacion cu bo curason. Number 
di suerte 9,15,24 y 33. 

j ■- 

Awe bo por sinti 

gana di bishita bo pas- 

i |' 4rL i 

ado. Mita di bo 

ta sinti nostalgia pa e 


bon tempo nan atras. Number di suerte 
11,26, 35 y 44. 


Taui 


Dedica bo mes na temanan cu ta inte- 
resa abo, Sin importa con straño esaki- 
nan ta. Duna bo mes e luho di dedica 
bo mes na un interes cu por bira pa- 
sion. Number di suerte 1, 25,33 y 45. 



Geminis 


Contesta bo telefon y habri bo email 
awe. Bo por haya placa di un fuente in- 
espera. Number di suerte 6,19, 20 y 35 



Cancer 


Bo por ricibi un noticia fabuloso awe. Fi- 
nalmente bo lo haya locual bo merece, e 
por ta un promocion of un aumento of un 
proyecto. Number di suerte ta 8,11, 23 y 
32 



Leo 


Ta ora di pone bo habilidad na mar- 
cha. Tecnologia tur ora ta mas y mas 
importante. 

Number di suerte 7,19, 22 y 44. 



Virgo 



Bo bida den hogar por ta yena cu sorpresa 
awe. Porta bo lo ricibi bishitanan inespera 
y porta lo tin invitadonan ta drenta sali. 
Number di suerte 21,27,35 y 41 


Libra 


Mantene un sentido comun. Bo lo por 
ricibi algun informacion importante. E 
B por trata di un bon inversion. Number di 
suerte 6,9, 12 y 15. 



Scorpio 


tl 


Algun bon noticia financiero por habri 
un mundo di posibilidad awe. Por ta lo 
bo dicidi di gasta un poco placa drechan- 
do cas. Number di suerte 4,17, 45 y 52. 



Sagitario 


Esaki lo ta un dia emocionante. Sigur e 
lo ta un dia ocupa. Bo kier haci cosnan 
diferente. 

Number di suerte.7, 27, 35 y 41. 



Capricornio 


Mantene un sentido comun. Bo lo por 
ricibi algun informacion importante. E 
por trata di un bon inversion. Number 
di suerte 6,9, 12 y 15. 



Aquario 


Tin ora bo por pensa cu humanidad y 
mundo ta di tal manera y debi na esey bo 
tambe lo ta. Number di suerte 7,10,14 y 
18. 



Pisces 

‘Frank at Sand’ cu ‘Caribbean Chic’ pa e profesional local y turista 



ORANJESTAD- Diabi- 
erna ultimo a cuminsa e 
prome evento di Frank na 
Sand Bar. A cuminsa cu 
un “Frank at Sand”. 

Esaki ta un happy hour di 
5’or pa 7’or di anochi. E 
meta di esaki ta duna pro- 
fesionalnan local y turista 
un experiencia Caribbean 
Chic cu bebidanan na pri- 
jsnan rasonabel. Asiento 
den aire liber, musica pre- 
senta pa un DJ y snacks 
gratis. 

E prome bishitante di “Frank 
at Sand” a wordo entrevista. 
Melissa Kromopawiro, a 


comenta:“Esaki ta e prome 
biaha cu mi ta bin akinan sin 
cu e ta pa un fiesta priva, mi 
ta aprecia cu nan tin snacks 
gratis. 

DJ Vibes ta toca bon musica. 
Prome cu esaki mi no tabata 
gusta happy hours y sigur cu 
no den un luga cera. Pero 
esaki mi a gusta. Bo por sinta 
pafo y sinti e brisa tropical 
di Aruba. Den un ambiente 
elegante y e prijsnan ta hopi 
bon.” 

Frank at sand” tin tur diabi- 
erna happy hours di cerbes di 
2$ y 3 $ pa mix drinks.Q 























